title: চতুরার্য সত্য

text: যেখানে চতুরার্য সত্যের প্রথম তিনটি সত্য দুঃখের বৈশিষ্ট্য ও কারণকে বোঝাতে ব্যবহৃত হয়, সেখানে এর চতুর্থ সত্য দুঃখ নিবারণের ব্যবহারিক উপায় দর্শায়। গৌতম বুদ্ধ দ্বারা বর্ণিত দুঃখ-নিরোধ মার্গ বা দুঃখ নিরসনের উপায়কে অষ্টাঙ্গিক মার্গ বলা হয়। এর আটটি উপদেশকে সম্যক প্রজ্ঞা, সম্যক শীল ও সম্যক সমাধি এই তিন ভাগে ভাগ করা হয়েছে। সম্যক প্রজ্ঞা দুই প্রকার- সম্যক দৃষ্টি ও সম্যক সঙ্কল্প। কায়িক, বাচনিক ও মানসিক কর্মের সঠিক জ্ঞানকে সম্যক দৃষ্টি বলে। অহিংসা, চুরি না করা, অব্যভিচার ও সত্যভাষণ হল কায়িক সুকর্ম, নিন্দা না করা, মধুর ভাষণ ও লোভহীনতা হল বাচনিক সুকর্ম এবং মিথ্যা ধারণা না করা ও প্রতিহিংসাপরায়ণ না হওয়া হল মানসিক সুকর্ম। সম্যক শীল তিন প্রকার- সম্যক বাক্য, সম্যক কর্ম ও সম্যক জীবিকা। মিথ্যা কথা, পরনিন্দা, কটুবাক্য ও অতিকথন ত্যাগ করে সত্যভাষণ ও মধুর বচনকে সম্যক বাক্য বলে। অহিংসা, চুরি না করা, অব্যভিচারকে সম্যক কর্ম এবং অসৎ পন্থা ত্যাগকে সম্যক জীবিকা বলে। গৌতম বুদ্ধ অস্ত্র ব্যবসা, প্রাণী ব্যবসা, মাংস বিক্রয় এবং মদ ও বিষের বানিজ্যকে মিথ্যা জীবিকা বলে উল্লেখ করেছেন। সম্যক সমাধি তিন প্রকার- সম্যক প্রযত্ন, সম্যক স্মৃতি ও সম্যক সমাধি। ব্যায়াম, ইন্দ্রিয় সংযম, কুচিন্তা ত্যাগ এবং সৎ চিন্তার চেষ্টা ও তাকে স্থায়ী করার চেষ্টাকে সম্যক প্রযত্ন বলে। কায়া, বেদনা, চিত্ত ও মনের ধর্মের সঠিক স্থিতিসমূহ ও তাদের ক্ষণবিধ্বংসী চরিত্রকে সদা স্মরণে রাখাকে সম্যক স্মৃতি এবং চিত্তের একাগ্রতাকে সম্যক সমাধি বলে। এই আটটি মার্গ একত্রে দুঃখের অবসান ঘটায়। এই মার্গগুলি আটটি বিভিন্ন দশা নয়, বরং একে অপরের ওপর নির্ভরশীল পরস্পর সংযুক্ত হয়ে একটি সম্পূর্ণ পথের সৃষ্টি করে।


title: চতুরার্য সত্য

text: ধর্মচক্র প্রবর্তন সূত্র অনুসারে চতুরার্য সত্যকে ঠিক মতো বুঝতে প্রতিটি সত্যের জন্য তিনটি করে ধাপে মোট বারোটি অন্তর্দৃষ্টি প্রয়োজন। থেরবাদ বৌদ্ধধর্মে এই তিনটি ধাপ সম্বন্ধে বলা হলেও কয়েকজন মহাযান পন্ডিতের রচনাতেও এর উল্লেখ আছে। এই তিনটি ধাপ হল:চতুরার্য সত্যকে বুদ্ধের প্রধান শিক্ষা বলে ধরা হয়। এই শিক্ষা সমস্ত বৌদ্ধ চিন্তাধারার মূল কাঠামো ও মিলনক্ষেত্ররূপে বিবেচিত হয়। গৌতম বুদ্ধের মতে, যেভাবে কোন হাতির পদচিহ্নে যে কোন পশুর পদচিহ্ন স্থান পেয়ে যায়, ঠিক তেমন করে এই বুদ্ধের সমস্ত শিক্ষা এই চার সত্যে স্থান পায়। সারা জীবন ধরে গৌতম বুদ্ধ চার সত্যের শিক্ষাকে বারবার পরিবর্ধন করে তাঁর শিষ্যদের শিক্ষা দিয়েছেন। গৌতম বুদ্ধ নিজের জীবনের ব্যক্তিগত অভিজ্ঞতা থেকে চতুরার্য সত্যকে উপলব্ধি করেছিলেন। বৌদ্ধ পন্ডিত রুপার্ট গেথিন ও থানিসসারো ভিক্ষু এই ধারণার উল্লেখ করেছেন।


title: চতুরার্য সত্য

text:
গৌতম বুদ্ধ সারা জীবন ধরে চতুরার্য সত্যকে প্রচার করায় বহু বৌদ্ধ সূত্রে এই তত্ত্বের ব্যাখ্যা পাওয়া যায়। ধর্মচক্র প্রবর্তন সূত্র অনুসারে সম্বোধিলাভের পর গৌতম বুদ্ধ সর্বপ্রথম চতুরার্য সত্যের শিক্ষা দান করেন। এই সূত্রে চারটি মূল শ্লোকে চারটি তথ্যকে উপস্থাপিত করা হয়েছে।অঙ্গুত্তর নিকায় (৩.৬১) গ্রন্থের "তিত্থ সুত্ত"তে বুদ্ধ দ্বিতীয় ও তৃতীয় সত্যের অন্যরকম ব্যাখ্যা দিয়েছেন। এই গ্রন্থানুসারে বারো নিদানের ওপর নির্ভর করে দুঃখের কারণ ও নিরোধ হয়ে থাকে।
এছাড়াও দীঘ নিকায় গ্রন্থের "মহাসতিপত্থন সুত্তে", মজ্ঝিম নিকায় গ্রন্থের সম্মদিত্থি সুত্তে
ও মহাহাত্থিপাদোপম সুত্তে, এবং বুদ্ধের জীবনের অন্তিম পর্যায়ে রচিত মহাপরিনিব্বাণ সুত্তে চতুরার্য সত্য সম্বন্ধে বিস্তারিত ভাবে ব্যাখ্যা দেওয়া রয়েছে।


title: অষ্টাঙ্গিক মার্গ

text: অষ্টাঙ্গিক মার্গ গৌতম বুদ্ধ দ্বারা বর্ণিত দুঃখ নিরোধ মার্গ বা দুঃখ নিরসনের উপায়। এটি বৌদ্ধধর্মের মূলকথা চতুরার্য সত্যের চতুর্থতম অংশ।


title: অষ্টাঙ্গিক মার্গ

text: থেরবাদ তিপিটক এবং মহাযানের আগমগুলিতে বলা হয়েছে যে, সিদ্ধার্থ গৌতম বুদ্ধত্ব প্রাপ্তির সময় অষ্টাঙ্গিক মার্গকে পুনরাবিষ্কার করেন। এই সূত্রগুলিতে উল্লিখিত আছে যে, গৌতম বুদ্ধের পূর্বেকার বুদ্ধরা অষ্টাঙ্গিক মার্গের চর্চা করেছেন এবং গৌতম বুদ্ধ এই শিক্ষা তাঁর শিষ্যদের দিয়ে গেছেন।


title: অষ্টাঙ্গিক মার্গ

text:
অষ্টাঙ্গিক মার্গের আটটি উপদেশকে সম্যক প্রজ্ঞা, সম্যক শীল ও সম্যক সমাধি এই তিন ভাগে ভাগ করা হয়েছে।
সম্যক প্রজ্ঞা দুই প্রকার- সম্যক দৃষ্টি ও সম্যক সঙ্কল্প।


title: অষ্টাঙ্গিক মার্গ

text: কায়িক, বাচনিক ও মানসিক কর্মের সঠিক জ্ঞানকে সম্যক দৃষ্টি বলে। অহিংসা, চুরি না করা, অব্যভিচার ও সত্যভাষণ হল কায়িক সুকর্ম; নিন্দা না করা, মধুর ভাষণ ও লোভহীনতা হল বাচনিক সুকর্ম এবং মিথ্যা ধারণা না করা ও প্রতিহিংসাপরায়ণ না হওয়া হল মানসিক সুকর্ম। সম্যক দৃষ্টির উদ্দেশ্য হল ভুল, ভ্রান্তি এবং মতিবিভ্রম দূর করা। বাস্তবতা সম্পর্কে সঠিক অর্জনের উপায় হল সম্যক দৃষ্টি।


title: অষ্টাঙ্গিক মার্গ

text: সম্যক শীল তিন প্রকার- সম্যক বাক্য, সম্যক কর্ম ও সম্যক জীবিকা। মিথ্যা কথা, পরনিন্দা, কটুবাক্য ও অতিকথন ত্যাগ করে সত্যভাষণ ও মধুর বচনকে সম্যক বাক্য বলে। অহিংসা, চুরি না করা, অব্যভিচারকে সম্যক কর্ম এবং অসৎ পন্থা ত্যাগকে সম্যক জীবিকা বলে। গৌতম বুদ্ধ অস্ত্র ব্যবসা, প্রাণী ব্যবসা, মাংস বিক্রয় এবং মদ ও বিষের বাণিজ্যকে মিথ্যা জীবিকা বলে উল্লেখ করেছেন।


title: অষ্টাঙ্গিক মার্গ

text: সম্যক সমাধি তিন প্রকার- সম্যক প্রযত্ন, সম্যক স্মৃতি ও সম্যক সমাধি। ব্যায়াম, ইন্দ্রিয় সংযম, কুচিন্তা ত্যাগ এবং সৎ চিন্তার চেষ্টা ও তাকে স্থায়ী করার চেষ্টাকে সম্যক প্রযত্ন বলে। কায়া, বেদনা, চিত্ত ও মনের ধর্মের সঠিক স্থিতিসমূহ ও তাদের ক্ষণবিধ্বংসী চরিত্রকে সদা স্মরণে রাখাকে সম্যক স্মৃতি এবং চিত্তের একাগ্রতাকে সম্যক সমাধি বলে।


title: বিলি দ্য কিড

text: উইলিয়াম এইচ. বোনি (জন্ম: "উইলিয়াম হেনরি ম্যাক্‌কাট্রি, জেআর." সি. নভেম্বর ২৩, ১৮৫৯ - সি. জুলাই ১৪, ১৮৮১) যিনি বিলি দ্য কিড নামেই বেশি পরিচিত, ছিলেন ১৯-শতকের আমেরিকার বুনো (পুরাতন) পশ্চিমাঞ্চলের সীমান্ত শহরের কুখ্যাত আউটল (আইনের চোখে অপরাধী ব্যক্তি) ও বন্দুকধারী। তিনি লিংকন কাউন্টি যুদ্ধেও অংশগ্রহন করেছিলেন। কিংবদন্তী অনুসারে, তিনি ২১ জনকে হত্যা করেছিলেন কিন্তু সাধারনভাবে বিশ্বাস করা হয় তিনি ৪ থেকে ৯ জনকে হত্যা করেছিলেন। তিনি ১৮৭৭ সালে মাত্র ১৭ বছর বয়সে তার জীবনের প্রথম খুনটি করেন।


title: বিলি দ্য কিড

text: ম্যাককার্টির উচ্চতা ৫'৮" (১৭৩ সেমি), তার চোখ ছিল নীল, স্বর্ণকেশী চুল বা নোংরা স্বর্ণকেশী চুল, এবং মসৃণ গাত্রবর্ণ। তিনি সে সময় বন্ধূত্বপূর্ণ ও চটপটে স্বভাবের ছিলেন বলে মনে করা হত। সমসাময়িক বর্ননা থেকে পাওয়া তথ্য মতে, তিনি তার পোশাক-পরিচ্ছদের ব্যাপারে ছিলেন অত্যন্ত সচেতন ও তিনি সবসময় মাথায় ম্যাক্সিকান হ্যাট ব্যবহার করতেন। তার এই ধরনের ব্যক্তিত্ব ও বন্দুক চালনায় পরদর্শিতা তাকে অন্য রকম এক ব্যক্তি হিসেবে প্রতিষ্ঠিত করেছিল ও তিনি এর ফলে আমেরিকার অন্যতম লোক নায়কে পরিনত হন।


title: বিলি দ্য কিড

text: তার জীবনী সম্পর্কিত বিষয়াদি যদিও খুব জানা যায় না তবে, মনে করা হয় তিনি ১৮৮১ সালের দিকে বন্দুকযুদ্ধে নিজেকে কিংবদন্তির পর্যায়ে উন্নিত করেন ও নিউ ম্যাক্সিকোর সরকার তখন তার মাথার জন্য পুরস্কার ঘোষণা করে। এছাড়াও দ্য লাস ভেগাস গেজেট (লাস ভেগাস, নিউ ম্যাক্সিকো) ও দ্য নিউ ইয়র্ক সান তার সম্পর্কে বিশেষ প্রতিবেদন প্রকাশ করেছিল। অন্যান্য সংবাদ পত্রও তার এই গল্পগুলো প্রকাশ করেছিল। তার মৃত্যুর পর অনেক জীবনীকার তার জীবন সম্পর্কে অনেক লেখালেখি করেন এবং এসকল লেখালেখিই মূলত কিডকে কিংবদন্তির পর্যায়ে নিয়ে যেতে সাহায্য করেছে।


title: বিলি দ্য কিড

text: উইলিয়াম হেনরি ম্যাক্‌কার্টি নিউ ইয়র্ক শহরের আইরিশ প্রতিবেশীদের সাথে গৃহযুদ্ধ চলাকালে ৭০,এলিয়েন স্ট্রিটে জন্মগ্রহন করেন বলে বিশ্বাস করেন মাইকেল ওয়ালিস ও রবার্ট এম. আটলি নামের দুজন বিখ্যাত পশ্চিমা ইতিহাসবিদ। তাদের তথ্য অনুসারে যদিও তিনি নিউ ইয়র্কে জন্মগ্রহন করেন তথাপি তিনি নিউ ইয়র্কে বসবাস করেছেন এরকম কোন তথ্য পাওয়া যায়নি।


title: বিলি দ্য কিড

text: আইরিশ ইমিগ্রেন্ট হিসেবে জন্ম নেওয়া কিডের আসল পিতা কে তা নিশ্চিত করা যায়নি। কোন কোন গবেষক বলেন, তার পিতার নাম প্যাট্রিক ম্যাক্‌কার্টি, মাইকেল ম্যাক্‌কার্টি, উইলিয়াম ম্যাক্‌কার্টি বা এডওয়ার্ড ম্যাক্‌কার্টি। তার মাতার নাম ক্যাথরিন ম্যাক্‌কার্টি, যদিও এটা জানা যায় না যে ম্যাক্‌কার্টি তার মধ্য নাম বা বিবাহ সূত্রেও পাওয়া নাম কিনা। বিশ্বাস করা হয় তার মাতা মহাদূভিক্ষ চলাকালে নিউ ইয়র্কে অভিবাসী হিসেবে এসেছিলেন।


title: বিলি দ্য কিড

text: ১৮৬৮ সালে ক্যাথরিন ম্যাক্‌কার্টি তার সাথে তার দুজন ছেলে হেনরি ও জোসেফকে নিয়ে ইন্ডিয়ানার ইন্ডিয়ানাপোলিসে স্থানান্তরিত হন। সেখানে তিনি তার চেয়ে ১২ বছরের ছোট উইলিয়াম এনট্রিম নামে একজনের সাথে পরিচয় হয়। ১৮৭৩ সালে কয়েকবছর বিভিন্ন জায়গায় স্থানান্তরের পর তারা নিউ মেক্সিকোর সান্তা ফে তে ফার্স্ট প্রেসবেটেরিয়ান গির্জায় বিবাহ বন্ধনে আবদ্ধ হন। এরপর তারা দক্ষিনের সিলভার শহরে বসবাস শুরু করেন। এনট্রিম সেখানে বারটেন্ডার ও সূত্রধরের কাজ শুরু করেন। কিন্তু কিছুদিন পর সেখানকার অধিকাংশ পুরুষের মত জুয়ায় আসক্ত হয়ে যান ও বাড়িতে খুব কমই ফিরতেন। যুবক উইলিয়াম ম্যাক্‌কার্টি তার নামের সাথে এনট্রিম নামটি খুব একা ব্যবহার করতেন না।


title: বিলি দ্য কিড

text: সমসাময়িক তথ্য অনুসারে তার মা অন্যের কাপড় ধৌত করতেন ও তাদের ঘর ভাড়া দিয়ে তার ও তার পুত্রদের জন্য অন্নের সংস্থান করতেন। স্থানীয়দের কাছে তার মা জলি আইরিশ লেডি নামে পরিচিত ছিলেন। পরবর্তীতে তার পুনরায় সিলভার শহরে স্থানান্তরের সময় তিনি যক্ষায় আক্রান্ত হন। সেপ্টেম্বর ১৬, ১৮৭৪ সালে ক্যাথরিন ম্যাক্‌কার্টি মৃত্যুবরণ করেন। তিনি সিলভার সিটির মেমরি লেন সমাধিতে সমাহিত হন।


title: বিলি দ্য কিড

text: ১৪ বছর বয়সে কিডকে তার এক প্রতিবেশী তাদের হোটেল দেখাশোনা করার জন্য নিয়োগ দেন। হোটেলের ম্যানেজার তার ব্যবহারে মুগ্ধ হন এবং বলেন কিডই তার অধীনে কাজ করা একমাত বালক যে কোন কিছু চুরি করে নি। কিডের এক স্কুল শিক্ষক পরে মন্তব্য করেছিলেন, অন্যান্য বালকদের মত ছিলেন না কিড, তিনি সবসময় স্কুলের ছোটখাটো কাজ করে দিতেন ও চুপচাপ থাকতেন। পরবর্তীতে তার পরিবার যখন বাসস্থান নিয়ে সমস্যায় পরেন তখন কিড একটি লজিং হাউজে চলে যান এবং একটি কাজ খুঁজে পান। ১৮৭৫ সালের এপ্রিলে গ্র্যান্ট কাউন্টির শেরিফ হার্বি হুইটহিল পনির চুরির অপরাধে তাকে গ্রেফতার করেন। ২৪শে সেপ্টেম্বর, ১৮৭৫ সালে কিড পুনরায় গ্রেফতার হন কিছু চুরি করা পোশাক-পরিচ্ছদ তার দখলে রাখার অভিযোগে। দুই দিন পর কিডকে জেলে প্রেরন করা হয় ও তিনি জেলখানার চিমনি ভেঙ্গে পালিয়ে যান। মূলত তখন থেকেই তার ফেরারি জীবনের শুরু।


title: বিলি দ্য কিড

text: এই নিবন্ধ ইংরেজি উইকিপিডিয়ার নিবন্ধটির অনুবাদ। ইংরেজি নিবন্ধটি লেখার ক্ষেত্রে ইংরেজি উইকিপিডিয়ার লেখকেরা যে সূত্রগুলো ব্যবহার করেছেন সেগুলোর তালিকা লেখকের শেষ নামের আদ্যক্ষর অনুযায়ী নিচে উল্লেখ করা হল। নিবন্ধটির কোন অংশ এই সূত্রগুলোর কোনটি থেকে নেয়া হয়েছে তা "পাদটীকা" দ্রষ্টব্য।


title: তারিক বিন জিয়াদ

text: তারিক বিন জিয়াদ (, জন্ম: ৬৭০- মৃত্যু: ৭২০) ৭১১ থেকে ৭১৮ সাল পর্যন্ত ভিসিগথ শাসিত হিস্পানিয়ায় মুসলিম বিজয় অভিযানের একজন সেনানায়ক। ইবেরিয়ান ইতিহাসে তাকে অন্যতম গুরুত্বপূর্ণ সেনা কমান্ডার হিসেবে বিবেচনা করা হয়। উমাইয়া খলিফা প্রথম আল ওয়ালিদের আদেশে তিনি একটি বিরাট বাহিনীকে মরক্কোর উত্তর উপকূল থেকে নেতৃত্ব দেন। জিব্রাল্টারে তিনি তার সৈন্যসমাবেশ করেন। জিব্রাল্টার নামটি আরবি "জাবাল তারিক" থেকে উৎপন্ন হয়েছে। এর অর্থ "তারিকের পাহাড়"।, তারিক বিন জিয়াদের নামে এটির নামকরণ হয়।


title: তারিক বিন জিয়াদ

text: মধ্যযুগের অধিকাংশ ইতিহাসবিদ তারিকের বংশ সম্পর্কে খুব অল্প তথ্য দিয়েছেন। ইবনে আবদুল হাকাম, ইবনে আল আসির, আল তাবারি, ইবনে খালদুন তার সম্পর্কে কিছুই উল্লেখ করেননি। আধুনিককালের এনসাইক্লোপিডিয়া অব ইসলাম ও "ক্যামব্রিজ হিস্টরি অব ইসলাম" এও এ বিষয়ে তথ্য নেই। কিছু আরব ইতিহাস অনুযায়ী তার ব্যাপারে তিনটি ভিন্ন তথ্য আছে। এগুলো তারিকের প্রায় ৪০০ ও ৫০০ বছর পর লেখা হয়েছে। এগুলো হল:অধিকাংশ আরব ও স্পেনিশ ইতিহাসবিদ এ বিষয়ে প্রায় একমত যে তিনি ইফ্রিকিয়ার আমির মুসা বিন নুসাইরের একজন দাস ছিলেন। পরে তিনি তাকে মুক্ত করে দেন ও নিজের সেনাবাহিনীর একজন জেনারেল হিসেবে নিয়োগ দেন। কিন্তু তার বংশধররা শতবর্ষ পর তারিকের দাস হওয়ার বিষয়টি অস্বীকার করে।


title: তারিক বিন জিয়াদ

text: ৭৫৪ সালে ল্যাটিনে লিখিত মোজারাব ক্রনিকলে তাকে ভুলক্রমে "তারিক আবুজারা" বলে উল্লেখ করা হয়েছে। এটি স্পেন বিজয়ের একটি লিখিত দলিল।


title: তারিক বিন জিয়াদ

text: তারিকের নাম প্রায় উম্ম হাকিম নামে একজন তরুণ দাসীর সাথে সম্পর্কিত করা হয়। তিনিও তারিকের সাথে স্পেন আসেন। কিন্তু তাদের মধ্যকার সম্পর্ক অস্পষ্ট রয়ে গেছে।


title: তারিক বিন জিয়াদ

text: মূসা বিন নুসাইর ৭১০-৭১১ সালে তানজিয়ার জয়ের পর তারিককে এর গভর্নর নিয়োগ দেন। কিন্তু সিউটায় একটি ভিসিগথ চৌকি জয় করা যায়নি। এটি জুলিয়ান নামক এক সম্রান্ত ব্যক্তি নিয়ন্ত্রণ করছিলেন।


title: তারিক বিন জিয়াদ

text: রডেরিক স্পেনের ক্ষমতায় এলে জুলিয়ান তার কন্যাকে প্রথা অনুযায়ী শিক্ষা অর্জনের জন্য গিসিগথিক রাজার দরবারে পাঠান। কথিত আছে যে রডেরিক তাকে ধর্ষণ করেন এর ফলে জুলিয়ান অত্যন্ত রাগান্বিত হয়ে আরবদেরকে গিসিগথ রাজ্যে আসতে আমন্ত্রণ জানান। সে সাথে মুসলিমদেরকে জিব্রাল্টার প্রণালী গোপনে পার করে দেয়ার ব্যাপারে তিনি তারিকের সাথে চুক্তিতে আবদ্ধ হন। জুলিয়ানের কাছে বেশ কিছু বাণিজ্য জাহাজ ও স্পেনিশ মূলভূমিতে নিজস্ব দুর্গ ছিল।


title: তারিক বিন জিয়াদ

text: ৭১১ সালের ২৯ এপ্রিল নতুন ধর্মান্তরিত মুসলিমদের নিয়ে গঠিত তারিকের সেনাবাহিনী জিব্রাল্টারে অবতরণ করে। জিব্রাল্টার নামটি আরবি নাম "জাবাল আত তারিক" বা "তারিকের পাহাড়" নাম থেকে উদ্ভূত হয়েছে।


title: তারিক বিন জিয়াদ

text:
তারিকের সেনাবাহিনীতে মোট ৭০০০ জন লোক ছিল। বলা হয় যে মূসা ইবনে নুসাইর আরো ৫০০০ সৈনিক পাঠিয়েছিলেন। রডেরিক হামলা মোকাবেলার জন্য ১,০০,০০০ জন সৈনিক সমাবেশ করেন। ১৯ জুলাই গুয়াডালেটের যুদ্ধে রডেরিক পরাজিত ও নিহত হন। ফলে ভিসিগথ রাজ্যের বিরুদ্ধে তারিক বিন জিয়াদ চূড়ান্ত বিজয় লাভ করেন।
জুলিয়ানের মতানুসারে তারিক বিন জিয়াদ তার সেনাদলকে কয়েকটি ভাগে ভাগ করে কর্ডোবা, গ্রানাডা ও অন্যান্য অঞ্চল জয় করতে পাঠান। এসময় তিনি মূল সেনাদলের সাথে অবস্থান করেন। তারা টলেডো ও গুয়াদালাজারা জয় করে। পরের বছর মুসা বিন নুসাইরের ফিরে আসার আগ পর্যন্ত তারিক হিস্পানিয়ার গভর্নর হিসেবে দায়িত্ব পালন করেন।


title: তারিক বিন জিয়াদ

text: তারিক ও মূসা দুজনেই ৭১৪ সালে উমাইয়া খলিফা প্রথম আল ওয়ালিদের আদেশে দামেস্কে ফিরে আসেন। এখানে তারা তাদের বাকি জীবন অতিবাহিত করেন।


title: তারিক বিন জিয়াদ

text: স্পেন বিজয় নিয়ে লেখা অনেক আরব ইতিহাসে তারিক ও মুসা বিন নুসাইরের সম্পর্কের ব্যাপারে মতপার্থক্য আছে। তিনি তার মুক্ত দাসের একটি দেশ জয় নিয়ে ঈর্ষান্বিত ছিলেন এই বলে কেউ কেউ মূসার ব্যাপারে নেতিবাচক মত প্রকাশ করেন। অন্যান্যরা এ ব্যাপারে কিছুই উল্লেখ করেননি।


title: তারিক বিন জিয়াদ

text: তার ব্যাপারে প্রথমদিককার আরব ইতিহাসে যেসব তথ্য পাওয়া যায় তার মধ্যে নবম শতকের ইবনে আল হাকামের তথ্য সবচেয়ে চাঞ্চল্যকর। তিনি লিখেছেন যে মূসা তারিকের উপর এতটাই রাগান্বিত ছিলেন যে তিনি তাকে বন্দী করেন ও হত্যা করতে চাইছিলেন। তবে মুগিস আর-রুমির হস্তক্ষেপে তা সম্ভব হয়নি। তিনি খলিফা প্রথম আল ওয়ালিদের একজন মুক্ত করা ব্যক্তি ছিলেন। খলিফা তারিক ও মূসা দুজনকেই ডেকে পাঠান। একাদশ শতকের ‘’আখবার মাজমুয়া’’ অনুযায়ী মূসা স্পেনে আসার পর তারিক সম্মানের চিহ্নরূপে ঘোড়া থেকে নেমে পড়েন। কিন্তু মূসা তাকে ঘোড়ার চাবুক দিয়ে আঘাত করেন।


title: তারিক বিন জিয়াদ

text: অন্যদিকে আরেকজন প্রাচীন ইতিহাসবিদ আল বালাজুরির মতে মূসা তারিককে কড়া ভাষায় চিঠি লেখেন ও পরবর্তীকালে দুজন একত্রীত হন।


title: তারিক বিন জিয়াদ

text: তারিক ও মূসার মধ্যকার দ্বন্দ্বের ব্যাপারে একটি গল্প প্রচলিত আছে। বহুল প্রচলিত গল্পটিতে একটি প্রকান্ড আসবাবপত্রের উল্লেখ করা হয়। এটি নবী সুলায়মান (আঃ) এর বলে কথিত ছিল। বলা হয় যে এটি স্বর্ণনির্মিত ও মণিমুক্তা দ্বারা আবৃত ছিল এবং ইসলামপূর্ব যুগেও এটি স্পেনিশ ভিসিগথদের দখলে ছিল বলে প্রচলিত ধারণা ছিল।


title: তারিক বিন জিয়াদ

text: রডেরিকের এক ভাতিজার আত্মসমর্পণের পর তারিক এটি দখলে নিয়ে নেন। অধিকাংশ কাহিনী মতে মূসার নিকট থেকে প্রতারণার আশঙ্কায় তিনি এর একটি পা খুলে ফেলেন ও এর স্থলে একটি কমমূল্যের পা স্থাপন করেন। টেবিলটি এরপর মূসার বিজিত মালামাল রূপে দামেস্কে নিয়ে যাওয়া হয়।


title: তারিক বিন জিয়াদ

text: যখন দুজনই খলিফার সামনে আসেন, মূসা বলেন যে তিনি এই টেবিলটি দখলকারীদের একজন। তারিক এসময় কম দামি পায়াটির দিকে খলিফার দৃষ্টি আকর্ষণ করেন। এ ব্যাপারে মূসার ব্যাখ্যা ছিল যে তিনি টেবিলটি এ অবস্থায় পেয়েছিলেন। এরপর তারিক আসল পায়াটি বের করেন। ফলে মূসা তার উপর অসন্তুষ্ট হন।


title: তারিক বিন জিয়াদ

text: তবে আল বালাজুরির লেখায় খলিফার সামনে এধরনের টেবিল উপস্থাপন করা হয়েছিল বলে কোনো তথ্য নেই।


title: লেমুর

text:
লেমুর হল মাদাগাস্কারের প্রাইমেট গোত্রভুক্ত কিছু প্রাণীর সমষ্টিগত নাম। ল্যাটিন শব্দ "lemurs" থেকে লেমুর শব্দটির উৎপত্তি যার অর্থ ভূতের মত। রাতের আধারে লেমুরের মুখে আলো ফেললে অনেকটা ভূতের মত দেখায় তাই এর নামকরণ এভাবে করা হয়েছে। প্রাকৃতিক ভাবে লেমুর সাধারনত আফ্রিকার মাদাগাস্কারেই দেখতে পাওয়া যায়। এই প্রজাতিটি খুব সম্ভবত সাড়ে ছয় কোটি বছর আগে মাদাগাস্কারে আবির্বূত হয়েছিল। তখন থেকেই এই প্রজাতিটি মাদাগাস্কারের আবহাওয়ার সাথে খাপ খাইয়ে নিয়েছে। প্রায় ২০০০ বছর আগে মাদাগাস্কারে মানুষের আবির্ভাব ঘটার আগে একটি পূর্নবয়স্ক পুরুষ গরিলা আকৃতির লেমুর বসবাস করত। এখন মাদাগাস্কারেই প্রায় ১০০ প্রজাতীর লেমুর দেখতে পাওয়া যায়। অনেকে ধারনা করেন যে লেমুর বানর বা মানুষের পূর্বপূরুষ থেকে বিবর্তীত হয়ে এসেছে তবে তা একেবারে সত্য নয়। এরা মূলত মাদাগাস্কারেই উৎপন্ন ও বিকশিত হয়েছে।
লেমুরের বিভিন্ন প্রজাতীর মধ্যে আচরনের অনেক পার্থক্য দেখা যায়। বড় আকারের লেমুররা সচরাচর দিনের বেলা ঘুরাফেরা করলেও ছোট আকারের গুলো নিশাচর হয়। এদের মধ্যে সামাজিক ব্যাবস্থা, কার্যকলাপ, শিকার থেকে সুরক্ষিত থাকার কৌশল, প্রজনন এবং বুদ্ধিমত্তার পার্থক্যও দেখা যায়। দলবদ্ধ ভাবে থাকার পরও খাদ্য সংগ্রহের জন্য এরা একা বিচরণ করে এবং খাদ্যগ্রহন শেষে পুররায় দলে ফিরে আসে।


title: লেমুর

text: সচরাচর লেমুররা অনেক ধরনের খাদ্য গ্রহণ করে। তবে ছোট আকারের লেমুররা পতঙ্গ এবং ফল ফলাদি খেয়ে থাকে অপরদিকে বড় আকারের লেমুররা গাছপালা ও লতাপাতা খেয়ে জীবন ধারণ করে। তাদের প্রিয় খাদ্যের তালিকায় থাকুক আর নাই থাকুক ক্ষুধার্ত লেমুররা হজমযোগ্য প্রায় সবকিছুই খেতে পারে। রিং টেইল্ড লেমুররা(গোলাকৃতি লেজের) তৃণভোজীও হয়ে থাকে তাই এদেরকে খাদ্যের প্রাপ্যতা সাপেক্ষে সর্বোভূক বলা চলে।


title: লেমুর

text: ধারনা করা হয় যে ছোট আকৃতির লেমুররা শুধুমাত্র তৃণ জাতীয় খাদ্য গ্রহণ করে তাদের শক্তির পর্যাপ্ত যোগান সংগ্রহ করতে পারে না, তাই কীট-পতঙ্গের মত উচ্চ ক্যালরী বিশিষ্ট ও আমিষ জাতীয় খাদ্য তাদের খাদ্য তালিকায় রাখে। তবে গবেষনায় দেখা গেছে যে পৃথিবীর সবচেয়ে ছোট আকৃতির এই স্তন্যপায়ীরা কীট পতঙ্গের চেয়ে ফল ফলাদিই বেশি খেয়ে থাকে।


title: লেমুর

text: লেমুররা সামাজিক প্রাণী এবং এরা দলগত ভাবে বসবাস করে। একটি দলে সর্বোচ্চ ১৫ টি লেমুর থাকতে পারে। সলবদ্ধ ভাবে থাকার পরেও এদের সামাজিক অবস্থানটা অনেকটা স্বতন্ত্র। এরা জোড়ায় বা একাধিক পুরুষ বিশিষ্ট পরিবারেও থাকতে পারে। নিশাচর লেমুররা সচরাচর স্বতন্ত্র ভাবে ঘোরাফেরা করলেও সচরাচর দিনের বেলা এরা দলের সাথে যোগ দেয়। ঋতু, স্থান ও লিঙ্গ ভেদে এদের সামাজিকতায় পরিবর্তন লক্ষ্য করা যায়।


title: লেমুর

text: লেমুররা সাধারনত দৃষ্টিগোচর শারিরীক শংকেত, ঘ্রাণ এবং বিভিন্ন প্রকার শব্দ উৎপন্ন করার মাধ্যমে একে অপরের সাথে যোগাযোগ করে। রিং টেইল্ড লেমুররা গন্ধ শোঁকার মাধ্যমে এবং বিভিন্ন প্রকার শব্দ উৎপাদনের মাধ্যমেই যোগাযোগ বজায় রাখে। যোগাযোগের ক্ষেত্রে শারিরীক সংকেত এরা খুব একটা ব্যবহার করে না। এই প্রজাতীর লেমুরকে হাই তুলে অপর লেমুরকে হুমকি দিতে দেখা গেছে। যোগাযোগ করতে এরা অনেকসময় মুখায়ববেরও পরিবর্তন করে।


title: আন্তর্জাতিক আইন

text: সাধারণত আন্তর্জাতিক আইন বলতে বিভিন্ন রাষ্ট্রের সমন্বয়ে সৃষ্ট আইন, যা এক রাষ্ট্র বা জাতির সাথে অন্য রাষ্ট্র বা জাতির সম্পর্ক নির্ধারণ করে। আন্তর্জাতিক আইন কোন একক রাষ্ট্রের সৃষ্টি নয়। এ আইন বিভিন্ন রাষ্ট্রের ঐকমত্য ও অংশগ্রহণের মাধ্যমে সৃষ্টি হয় এবং তা প্রত্যেক রাষ্ট্রের নিজস্ব স্বার্থ, সার্বভৌমত্ব রক্ষা ও অন্য রাষ্ট্রের সাথে সুসম্পর্ক বজায় রাখার জন্য সৃষ্ট। প্রত্যেক রাষ্ট্র আন্তর্জাতিক আইন শ্রদ্ধার সাথে মেনে চলতে দায়বদ্ধ। প্রধানত দুই বা ততোধিক রাষ্ট্রের স্বার্থে সৃষ্ট সন্ধিচুক্তির মাধ্যমে এ আইনের সৃষ্টি। চুক্তিবদ্ধ রাষ্ট্রগুলো এ আইন মেনে চলতে বাধ্য। তবে অনেকক্ষেত্রে এর ব্যতিক্রমও দেখা যায়। রাষ্ট্রীয় আইন থেকে আন্তর্জাতিক আইন চারিত্রিক দিক থেকে পৃথক; এ আইন জনগণের জন্য নয়, রাষ্ট্রের জন্য ঘোষিত। আন্তর্জাতিক আইন নিশ্চিত করার জন্য বেশ কয়েকটি সংস্থা গঠিত হয়েছে এবং কয়েকটি ঘোষণা ও কনভেনশন ঘোষিত হয়েছে।


title: আন্তর্জাতিক আইন

text: আন্তর্জাতিক আইনের উৎস দুই রকম: বস্তুগত ও অবস্তুগত। একটি নির্দিষ্ট প্রক্রিয়া ও পদ্ধতিতে সার্বভৌম রাষ্ট্রের "সাধারণ সম্মতি" সৃষ্টি হয়। এ সাধারণ সম্মতি আন্তর্জাতিক আইনের মূল ভিত্তি। রাষ্ট্রসমূহের এ সাধারণ সম্মতি আন্তর্জাতিক আইনকে বৈধতা দান করে। সুতরাং আন্তর্জাতিক আইন পালনের মূলসূত্র হিসেবে সাধারণ সম্মতিকে ধরে নিয়ে "জনগণের ইচ্ছা" যা রাষ্ট্রসমূহের সমন্বিত ইচ্ছা দ্বরা প্রতিফলিত হচ্ছে, তাকে আন্তর্জাতিক আইনের আনুষ্ঠানিক উৎস বলা হয়। আবার যেসব বিষয় বা বস্তু আন্তর্জাতিক আইনের উপস্থিতির সাক্ষ্য দেয় অর্থাৎ যে প্রকৃত উৎস থেকে আইন তার শক্তি আহরণ করে, তাকে বস্তুগত উৎস বলে। আন্তর্জাতিক চুক্তি, প্রথা, আন্তর্জাতিক আদালতের সিদ্ধান্ত বা জাতিসংঘ সাধারণ পরিষদের গৃহীত প্রস্তাবাবলী বস্তুগত উৎসের অন্তর্গত। আন্তর্জাতিক আইন মূলত প্রথাভিত্তিক আইনের একটি অন্যতম উৎস হিসেবে স্বীকৃত। প্রথাই আন্তর্জাতিক আইনের প্রাথমিক উৎস এবং অনেকাংশে প্রথাসমূহই ক্রমান্বয়ে চুক্তিতে রূপান্তরিত হয়েছে। সাম্প্রতিককালে আন্তর্জাতিক আইনের উৎস হিসেবে ন্যায়পরায়ণতাকে বিবেচনায় আনা হয়।


title: আন্তর্জাতিক আইন

text: আন্তর্জাতিক আইনের উৎস নির্ণয়ে আন্তর্জাতিক আদালতের সংবিধি ৩৮ (১) ধারা যথেষ্ট গুরুত্ব বহন করে। এ ধারা অণুযায়ী বিরোধ নিষ্পত্তির জন্য আদালত যে আইন প্রয়োগ করবে তা হল:আন্তর্জাতিক আইন বিশেষজ্ঞদের মতে আন্তর্জাতিক আদালতের সংবিধি ধারা ৩৮-এর প্রথম অণুচ্ছেদে যে সমস্ত উৎসের কথা বলা হয়েছে সেগুলো মৌলিক এবং গুরুত্বের অণুক্রমিক অণুসারে সাজানো হয়েছে।আন্তর্জাতিক আইনের পরিধি ব্যাপক ও বিস্তৃত। আকাশসীমা, জলসীমা, স্থলসীমা এমনকি তার বাইরেও আন্তর্জাতিক আইনের বিচরণ রয়েছে। বর্তমানে আন্তর্জাতিক আইনের পরিধি হল:


title: প্রিন্স জর্জ অব কেমব্রিজ

text: প্রিন্স জর্জ অফ কেমব্রিজ (; জন্ম: ২২ জুলাই, ২০১৩) প্রিন্স উইলিয়াম, ডিউক অব কেমব্রিজ এবং ক্যাথরিন, ডাচেস অফ কেমব্রিজের পুত্র সন্তান। তাঁর পুরো নাম জর্জ আলেকজান্ডার লুইস।


title: প্রিন্স জর্জ অব কেমব্রিজ

text: ৩ ডিসেম্বর, ২০১২ সালে সেন্ট জেমসে’স প্যালেস থেকে ঘোষণা করা হয় যে ডাচেস গর্ভবতী এবং তার প্রথম সন্তানের আশা করা হচ্ছে। সনাতনী ধারার বিরোধী হিসেবে কমপক্ষে বারো সপ্তাহ পূর্বেই এ ঘোষণা করা হয়। অসুস্থ অবস্থায় অষ্টম কিং এডওয়ার্ড হসপিটাল সিস্টার আগ্নেসে তিনি তিনদিন অবস্থান করেন। ১৪ জানুয়ারি, ২০১৩ তারিখে সেন্ট জেমসে’স প্যালেস থেকে ঘোষণা করে যে, জুলাই, ২০১৩ সালে সন্তান ভূমিষ্ঠ হবে এবং ডাচেসের অবস্থার উত্তোরণ ঘটছে। ২২ জুলাই, ২০১৩ তারিখ প্রত্যুষে লন্ডনের সেন্ট মেরি’জ হাসপাতালে নেয়া হয়।


title: প্রিন্স জর্জ অব কেমব্রিজ

text: ব্রিটিশ সময় মান ১৬:২৪ ঘটিকায় পুত্র সন্তান জন্ম দেন কেট মিডলটন। নবজাতকের ওজন ছিল ৮ পাউন্ড ৬ আউন্স (৩.৮০ কেজি)। জন্মকালীন সময়ে ডিউক স্ত্রীর কাছে ছিলেন। যুক্তরাজ্যের প্রতিরক্ষা মন্ত্রণালয়ের নিয়ন্ত্রণাধীন আরএএফ-এর অনুসন্ধান ও উদ্ধার শাখার পাইলট হিসেবে কর্মরত ডিউক দুই সপ্তাহের পিতৃত্বকালীন ছুটি লাভ করেন। জর্জের জন্ম হয় লিন্ডো উইং শাখায়, যেখানে ডায়ানা, প্রিন্সেস অফ ওয়েলসের গর্ভে ১৯৮২ ও ১৯৮৪ সালে যথাক্রমে প্রিন্স উইলিয়াম এবং তাঁর ভাই প্রিন্স হ্যারি জন্মগ্রহণ করেছিলেন। দ্বিতীয় এলিজাবেথের সাবেক গাইনোকোলজিস্ট মার্কাস সেটচেল ও তাঁর সহযোগী গাই থর্প-বিস্টোন, সুনীত গোদাম্বে ও রাণীর চিকিৎসক জন কানিংহাম নবজাতককে ভূমিষ্ঠ করান।


title: প্রিন্স জর্জ অব কেমব্রিজ

text: বাকিংহাম প্রাসাদের মুখপত্র আনুষ্ঠানিকভাবে রাজকীয় জন্মের ঘোষণাপত্র পাঠ করেন। বন্দুকের গুলি ছোড়ে বারমুদা, লন্ডন, নিউজিল্যান্ড এবং কানাডায় জন্মের ঘোষণাকে স্বাগতঃ জানানো হয়। ওয়েস্টমিনস্টার অ্যাবেসহ অনেক গির্জায় ঘন্টা বাজানো হয়।


title: প্রিন্স জর্জ অব কেমব্রিজ

text: প্রিন্সের জন্মগ্রহণের ফলে একই সাথে তিন প্রজন্ম জীবিত থাকাকালীন সময়ে সরাসরি রাজসিংহাসনের দাবীদার হলেন। রাণী ভিক্টোরিয়ার শাসনামলের শেষ সাত বছর ১৮৯৪ থেকে ১৯০১ সালে সর্বশেষ এ সমস্যার উদ্ভব ঘটেছিল।


title: প্রিন্স জর্জ অব কেমব্রিজ

text: জন্মের একদিন পর ২৪ জুলাই, ২০১৩ তারিখে ডিউক ও ডাচেসকে সন্তানসহ হাসপাতালের বাইরে অপেক্ষমাণ সাংবাদিকদেরকে তাঁদের সন্তানকে দেখানো হয়। প্রিন্সের নামকরণ করা হয় জর্জ আলেকজান্ডার লুইস।


title: প্রিন্স জর্জ অব কেমব্রিজ

text: উইলিয়াম-কেট দম্পত্তির সন্তান প্রিন্স জর্জ হচ্ছেন প্রথম ব্যক্তি, যিনি জন্মের পূর্বেই উইকিপিডিয়া’র নিবন্ধে স্থান পেয়েছেন।


title: প্রিন্স জর্জ অব কেমব্রিজ

text: জন্মের পূর্বে ধারণা করা হয়েছে যে, জাতীয় অর্থনীতি এবং জাতীয় সম্মান আরও বৃদ্ধি পাবে। ওয়েলশের সুরকার পল মিলর স্লিপ অন শিরোনামে গানের সুর তৈরী করেন ও গীত রচনা করেন আইরিশ সুরকার ব্রেন্ডন গ্রাহাম। উল্লেখ তাঁর পিতা-মাতা’র বিয়ের গান উবি কারিতাস অ্যাট অ্যামর তিনিই সুর করেছিলেন। শিশুর উপহারস্বরূপ নিউজিল্যান্ডের সুকণ্ঠী গায়িকা হেলে ওয়েস্টেনরা তা রেকর্ড করেন।


title: প্রিন্স জর্জ অব কেমব্রিজ

text: রাজকীয় কোষাগার থেকে ১০,০০০ স্টার্লিং সিলভার ক্রাউন (ব্রিটিশ মুদ্রা), যার প্রতিটির মূল্যমান £৫ পাউন্ড এবং ২,০১৩টি ২২ ক্যারটের স্বর্ণমুদ্রা জন্ম স্মারকস্বরূপ প্রকাশ করে। এটি হচ্ছে প্রথম রাজকীয় জন্ম, যেখানে মুদ্রা প্রকাশ করা হয়েছে।১৯১৭ সালে রাজা পঞ্চম জর্জ এবং ২০১২ সালে রাণী দ্বিতীয় এলিজাবেথ প্রণীত রাজাজ্ঞা পত্রের মাধ্যমে জন্মসূত্রে জর্জ ব্রিটিশ রাজকুমার হয়েছেন এবং রয়্যাল হাইনেস নামে সম্বোধন করতে হবে। ২২ জুলাই, ২০১৩ তারিখে বাকিংহাম প্রাসাদে ঘোষিত প্রজ্ঞাপনমাফিক যুক্তরাজ্যের রয়্যাল ডিউকদের অন্যান্য সন্তানদের ন্যায় (যেমন: প্রিন্সেস অফ ওয়েলস) তিনিও তাঁর পিতার মতো আঞ্চলিক উপাধিপ্রাপ্ত হবেন। ঐ হিসেবে কেমব্রিজ উপাধিটিও তিনি তাঁর পিতার উপাধি ডিউক অফ কেমব্রিজ প্রাপ্ত হবেন।


title: উমর মসজিদ (জেরুজালেম)

text: জেরুজালেমের উমর মসজিদ () চার্চ অব দ্য হলি সেপালচারের দক্ষিণ পাশে অবস্থিত। ৬৩৭ সালে আবু উবাইদাহ ইবনে আল-জাররাহর নেতৃত্বাধীন মুসলিম সেনাবাহিনী জেরুজালেম অবরোধের সময় পেট্রিয়ার্ক সফ্রোনিয়াস শুধু খলিফা উমর ছাড়া আর কারো কাছে আত্মসমর্পণে অস্বীকৃতি জানান। উমর এরপর জেরুজালেম আসেন ও আত্মসমর্পণ অনুষ্ঠিত হয়। এরপর তিনি চার্চ অব হলি দ্য সেপালচার পরিদর্শন করেন। সোফ্রোনিয়াস এসময় তাকে গির্জার ভেতর নামাজ পড়ার আমন্ত্রণ জানালে উমর তা গ্রহণে অপারগতা প্রকাশ করেন। তার যুক্তি ছিল এমনটা করলে এই উদাহরণ ভবিষ্যতে এই গির্জার জন্য ক্ষতিকর হতে পারে। এর বদলে তিনি বাইরের উম্মুক্ত প্রাঙ্গনে নামাজ পড়েন। এখানে নবী দাউদ (আ) নামাজ পড়েছেন বলে বিশ্বাস করা হয়।


title: উমর মসজিদ (জেরুজালেম)

text: উমর মসজিদের বর্তমান রূপটি আইয়ুবীয় শাসনের সময় সুলতান আল-আফদাল ইবনে সালাহ আদ-দিন কর্তৃক ১১৯৩ সালে এই ঘটনার স্মৃতি স্বরূপ নির্মিত হয়। এর ১৫ মিটার (৪৯ ফুট) উঁচু মিনারটি ১৪৬৫ সালের আগে নির্মিত হয়। অটোমান সুলতান প্রথম আবদুল মজিদ এটি পুনঃনির্মাণ করেন।


title: মার্শাল ডাব্লিউ নিরেনবার্গ

text: মার্শাল ওয়ারেন নিরেনবার্গ (জন্ম এপ্রিল ১০, ১৯২৭ – মৃত্যু জানুয়ারী ১৫, ২০১০) একজন মার্কিন প্রাণরসায়নবিদ ও জিনবিজ্ঞানী। তিনি ১৯৬৮ সালে চিকিৎসাবিজ্ঞানে নোবেল পুরস্কার লাভ করেন।


title: মার্শাল ডাব্লিউ নিরেনবার্গ

text: নিরেনবার্গ নিউ ইয়র্ক সিটিতে জন্মগ্রহণ করেন। তিনি ফ্লোরিডা বিশ্ববিদ্যালয় থেকে প্রাণীবিজ্ঞানে ১৯৪৮ সালে বিএসসি এবং ১৯৫২ সালে মাস্টার্স ডিগ্রি অর্জন করেন। তিনি মিশিগান বিশ্ববিদ্যালয় থেকে ১৯৫৭ সালে প্রাণরসায়নে পিএইচডি ডিগ্রি অর্জন করেন।


title: জন ফ্রাঙ্কলিন এন্ডারস

text: জন ফ্রাঙ্কলিন এন্ডারস একজন মার্কিন বিজ্ঞানী। তাকে "আধুনিক প্রতিষেধকের জনক" বলা হয়। তিনি ১৯৫৪ সালে চিকিৎসাবিজ্ঞানে নোবেল পুরস্কার লাভ করেন।


title: জন ফ্রাঙ্কলিন এন্ডারস

text: এন্ডারস কানেকটিকাটের ওয়েস্ট হার্টফোর্ডে জন্মগ্রহণ করেন। তিনি ১৯৩০ সালে হার্ভার্ড বিশ্ববিদ্যালয় থেকে পিএইচডি ডিগ্রি অর্জন করেন।


title: জন ফ্রাঙ্কলিন এন্ডারস

text: প্রেসিডেন্সিয়াল মেডেল অব ফ্রীডম, ১৯৬৩


title: ২০১৩ সাফ চ্যাম্পিয়নশিপ

text:
২০১৩ সাফ চ্যাম্পিয়নশিপ সাফ চ্যাম্পিয়নশিপের দশম আসর। ১-১১ সেপ্টেম্বর নেপালের কাঠমান্ডুতে অনুষ্ঠিত হয় সাফ টুর্নামেন্ট য সেপ্টেম্বর ২০১২ সালে শ্রীলঙ্কায় অনুষ্ঠিত সাফ কার্যনির্বাহীর কমিটির সভায় এই সিদ্ধান্ত গ্রহণ করা হয়। ফাইনালে ভারতকে ২-০ গোলে হারিয়ে আফগানিস্থান প্রথমবারের মত সাফ চ্যাম্পিয়ন হয়।
সেপ্টেম্বর ২০১২ সালে শ্রীলংকায় ২০১২ সাফ মহিলা চ্যাম্পিয়নশিপের সময় নেপালকে স্বাগতিক হিসেবে নির্বাচিত করা হয়।
ড্র অনুষ্ঠান কাঠমান্ডুর সয়াল্টি ক্রোন প্লাজাতে ৩০ জুলাই ২০১৩ তারিখে অনুষ্ঠিত হয়। অনুষ্ঠানে নেপাল ফুটবল অ্যাসোসিয়েশনের চেয়ারম্যান গণেশ থাপা, সাফ সভাপতি কাজী সালাউদ্দিন, সেক্রেটারি আলবার্তো কোলাকো এবং জাতীয় ক্রীড়া পরিষদের সদস্য, সচিব যুবরাজ লামার সহ বিশিষ্ট জন উপস্থিত ছিলেন।


title: ২০১৩ সাফ চ্যাম্পিয়নশিপ

text: ২২ আগস্ট ২০১৩ তারিখে সাফ টুনামেন্টের জন্য ১৫জন রেফারির নাম ঘোষণা করে। সাফ গ্রুপ এবং সময়সূচী ৩০ জুলাই ২০১৩ তারিখে নিশ্চিত করে।


title: ২০১৩ সাফ চ্যাম্পিয়নশিপ

text: "তালিকাভুক্ত সকল সময় নেপাল মান সময় অনুসারে।"


title: ২০১৩ সাফ চ্যাম্পিয়নশিপ

text: নিম্নলিখিত পুরস্কার ২০১৩ সাফ চ্যাম্পিয়নশিপের জন্য দেওয়া হয়।


title: ২০১৩ সাফ চ্যাম্পিয়নশিপ

text: শীর্ষ ৪টি দলকে পুরস্কারের অর্থ দেয়া হয়।


title: হুগো গ্রোশিয়াস

text: হুগো গ্রোশিয়াস (১০ এপ্রিল ১৫৮৩ - ২৮ আগস্ট ১৬৪৫) ছিলেন ওলন্দাজ প্রজাতন্ত্রের একজন আইনজ্ঞ। তিনি ফ্রান্সিসকো দে ভিতোরিয়া আর আলবার্তো জেন্তিলির সাথে মিলে প্রাকৃতিক আইনের উপর ভিত্তি করে আন্তর্জাতিক আইনের ভিত্তিপ্রস্তর স্থাপন করেন। তিনি ছিলেন একাধারে একজন দার্শনিক, ধর্মতাত্ত্বিক, ইতিহাসবেত্তা, কূটনীতিবিদ, নাট্যকার ও কবি।


title: হুগো গ্রোশিয়াস

text: রোমান সাম্রাজ্যের পতন ঘটে ৪২৬ খ্রিস্টাব্দে। তারপর মধ্যযুগে ইউরোপের শাসনকার্য পরিচালিত হত ভ্যাটিকান থেকে। প্রাকৃতিক আইনকে মধ্যযুগে ধর্ম দিয়ে চাপা দেওয়া হয়। বলা হয় যা কিছু ঈশ্বর কর্তৃক প্রদত্ত তাই আইন। একইভাবে রাষ্ট্র ও জাতিসমূহ কিভাবে আচরণ করবে তাও ঈশ্বর ঠিক করে দিয়েছেন। গ্রোশিয়াস এ ধারণা পরিবর্তনে অগ্রণী ভূমিকা পালন করেন। ১৬০৯ সালে তার প্রথম গ্রন্থে "Mare Liberum" বা "মুক্ত সমুদ্র" প্রকাশ করেন। সপ্তদশ শতকে ইউরোপে সবচেয়ে শক্তিশালী রাষ্ট্র ছিল ইংল্যান্ড, ফ্রান্স, ইতালি, স্পেন ও নেদারল্যান্ডস। মূল কারণ ছিল এসব রাষ্ট্র সমুদ্রপথে বাণিজ্য করার সুযোগ পায় এবং এদের প্রত্যেকের শক্তিশালী নৌবাহিনী ছিল। এ শক্তির বলে এরা সমুদ্রের বিশাল অংশ নিজ নিজ অধিকারে রয়েছে বলে দাবি করে। এ গ্রন্থে গ্রোশিয়াস দেখান যে সমুদ্র মানবজাতির জন্য উন্মুক্ত। প্রকৃতির এ ভাণ্ডারের উপর অধিকার নিশ্চিত করা জরুরি এবং তা করতে হবে নির্দিষ্ট নীতিমালার ভিত্তিতে। তার এ প্রকৃতিবাদী মতবাদ ব্যাপক সাড়া ফেলে।


title: হুগো গ্রোশিয়াস

text: ১৬২৫ সালে হুগো গ্রোশিয়াস তার বিখ্যাত গ্রন্থ "ডি জুর বেল্লি আক পাসিস" (যুদ্ধ ও শান্তির আইন) প্রকাশ করেন। এ গ্রন্থে তিনি বিশ্বশান্তির একটি রূপরেখা প্রকাশ করেন যা আন্তর্জাতিক আইনের অন্যতম ভিত্তি হিসেবে কাজ করে। এ গ্রন্থে তিনি পরামর্শ দেন, রাষ্ট্রসমূহের পারস্পরিক সম্পর্কের ক্ষেত্রে যুক্তির উপর প্রাধান্য দেওয়া উচিত।


title: হুগো গ্রোশিয়াস

text: ১৬৪৫ সালের আগস্টে তিনি সুইডিশ পোমেরানিয়ায় মৃত্যুবরণ করেন।


title: আন্তর্জাতিক আইনের উৎস

text: আন্তর্জাতিক আইনের উৎস আইন সৃষ্টির সাথে সম্পর্কিত। এ আইন একদিনে গড়ে উঠে নি। ধীরে ধীরে কতিপয় উৎসের ওপর ভিত্তি করে এটি গড়ে উঠেছে। বহু বছর ধরে বিচার-বিশ্লেষণ ও বিতর্কের পরে অনেক প্রভাবশালী রাষ্ট্রের সাধারণ সম্মতিক্রমে তা গড়ে উঠেছে এবং ধীরে ধীরে সুপ্রতিষ্ঠিত হয়েছে। অর্থাৎ আন্তর্জাতিক আইনের বিধান সৃষ্টি হচ্ছে এমন একটি প্রক্রিয়া যার ফলাফল হল আন্তর্জাতিক আইন।


title: আন্তর্জাতিক আইনের উৎস

text: আন্তর্জাতিক আইনের উৎসগুলোকে দুই ভাগে ভাগ করা যায়:একটি নির্দিষ্ট প্রক্রিয়া ও পদ্ধতিতে সার্বভৌম রাষ্ট্রের "সাধারণ সম্মতি" সৃষ্টি হয়। এ সাধারণ সম্মতি আন্তর্জাতিক আইনের মূল ভিত্তি। রাষ্ট্রসমূহের এ সাধারণ সম্মতি আন্তর্জাতিক আইনকে বৈধতা দান করে। সুতরাং আন্তর্জাতিক আইন পালনের মূলসূত্র হিসেবে সাধারণ সম্মতিকে ধরে নিয়ে "জনগণের ইচ্ছা" যা রাষ্ট্রসমূহের সমন্বিত ইচ্ছা দ্বরা প্রতিফলিত হচ্ছে, তাকে আন্তর্জাতিক আইনের আনুষ্ঠানিক উৎস বলা হয়।


title: আন্তর্জাতিক আইনের উৎস

text: আবার যেসব বিষয় বা বস্তু আন্তর্জাতিক আইনের উপস্থিতির সাক্ষ্য দেয় অর্থাৎ যে প্রকৃত উৎস থেকে আইন তার শক্তি আহরণ করে, তাকে বস্তুগত উৎস বলে। আন্তর্জাতিক চুক্তি, প্রথা, আন্তর্জাতিক আদালতের সিদ্ধান্ত বা জাতিসংঘ সাধারণ পরিষদের গৃহীত প্রস্তাবাবলী বস্তুগত উৎসের অন্তর্গত। আন্তর্জাতিক আইন মূলত প্রথাভিত্তিক আইনের একটি অন্যতম উৎস হিসেবে স্বীকৃত। প্রথাই আন্তর্জাতিক আইনের প্রাথমিক উৎস এবং অনেকাংশে প্রথাসমূহই ক্রমান্বয়ে চুক্তিতে রূপান্তরিত হয়েছে। সাম্প্রতিককালে আন্তর্জাতিক আইনের উৎস হিসেবে ন্যায়পরায়ণতাকে বিবেচনায় আনা হয়।


title: আন্তর্জাতিক আইনের উৎস

text: আন্তর্জাতিক আইনের উৎস নির্ণয়ে আন্তর্জাতিক আদালতের সংবিধি ৩৮ (১) ধারা যথেষ্ট গুরুত্ব বহন করে। এ ধারা অণুযায়ী বিরোধ নিষ্পত্তির জন্য আদালত যে আইন প্রয়োগ করবে তা হল:আন্তর্জাতিক আদালতের সংবিধি ধারা ৩৮-এর প্রথম অণুচ্ছেদ অণুসারে আন্তর্জাতিক আইনের উৎস হিসেবে আন্তর্জাতিক চুক্তিকে প্রথমে স্থান দেওয়া হয়েছে। আন্তর্জাতিক আইন অণুযায়ী চুক্তি বলতে দুই বা ততোধিক রাষ্ট্রের মধ্যে পরস্পর সম্পর্কযুক্ত বিষয় লিখিত দলিলমূলে আবদ্ধ আন্তর্জাতিক ঐক্যমতকে বোঝায়। আন্তর্জাতিক অঙ্গণে আইন প্রণয়নের জন্য কোন নির্দিষ্ট পরিষদ নেই। রাষ্ট্রসমূহ নিজেদের মধ্যে চুক্তি সম্পাদনের মাধ্যমে আইন প্রণয়ন করে। ১৯৬৯ সালের চুক্তি আইন সম্পর্কিত ভিয়েনা কনভেনশন অণুসারে রাষ্ট্রসমূহ আন্তর্জাতিক বিষয়ে একাধিক চুক্তি করতে পারে। বর্তমান যুগে আন্তর্জাতিক চুক্তির ভূমিকা উল্লেখযোগ্যভাবে বৃদ্ধি পেয়েছে। ফলে আন্তর্জাতিক আইনের উৎস হিসেবে আন্তর্জাতিক চুক্তি বিশেষ স্থান দখল করে রেখেছে। চুক্তিসমূহ আন্তর্জাতিক কনভেনশন, কভিন্যান্ট, এগ্রিমেন্ট, প্রোটোকল, চার্টার ইত্যাদি নামেও পরিচিত।


title: আন্তর্জাতিক আইনের উৎস

text: প্রথা হল এমন সব আচার-আচরণ যা নিয়মনীতিতে পরিণত হয়ে আইনগত স্বীকৃতি লাভ করে। প্রথা হলেই যে তা আন্তর্জাতিক আইনের উৎস তা নয়। প্রথাকে অবশ্যই সুনির্দিষ্ট হতে হবে; অনির্দিষ্ট কোন প্রথা কখনোই আইনের উৎস হতে পারে না। কেবলমাত্র স্মরণাতীতকাল থেকে চলে আসা আইনের উৎস প্রথা হিসেবে বিবেচিত। এটিকে যথেষ্ট পরিমাণে যৌক্তিক হতে হবে এবং অসামঞ্জস্যপূর্ণ কোন প্রথা স্বীকৃতি পাওয়ার যোগ্য নয়। এবং সবশেষে প্রথাকে অবশ্যই ন্যায্য অধিকার আদায় ও প্রতিষ্ঠার ক্ষেত্রে সহায়ক হতে হবে।


title: আন্তর্জাতিক আইনের উৎস

text: যেসব ক্ষেত্রে প্রথাভিত্তিক আইন আর চুক্তিভিত্তিক আইনের মধ্যে মতবিরোধ পরিলক্ষিত হয়, সেসব ক্ষেত্রে জাতিসমূহ কর্তৃক স্বীকৃত ও গৃহীত আইনের সাধারণ নীতিসমূহ আন্তর্জাতিক আইন হিসেবে স্বীকৃতি পায়। এ সাধারণ নীতিমালা দুই ধরনের: আন্তর্জাতিক আইনের সাধারণ নীতি ও রাষ্ট্রীয় আইনের সাধারণ নীতি। এ ধরনের আইনগুলো ন্যায়বিচার, সাম্য, সুবিধাবিধৃত ও যুক্তিনির্ভর বলে আন্তর্জাতিক আইনের অন্যতম উৎস হিসেবে বিবেচিত হয়ে আসছে। আন্তর্জাতিক আদালত সাধারণ নীতি বলতে নিন্মোক্ত বিষয়াবলীকে নির্দেশ করেছে:উল্লেখ্য, রাষ্ট্রীয় আইনের কিছু সাধারণ নীতিমালা আন্তর্জাতিক আইনের উৎস হিসেবে বিবেচিত হতে পারে।


title: আন্তর্জাতিক আইনের উৎস

text: বিচার বিভাগীয় সিদ্ধান্ত ও আন্তর্জাতিক আইনবিদদের লেখনীকে আইনের সঠিক বিধান নির্ণয়ের অন্যতম সহায়ক মাধ্যম। আইনের প্রকৃত বিধান নির্ধারণে অবশ্যই এর যথেষ্ট গুরুত্ব রয়েছে। রাষ্ট্রীয় আদালতের রায় ও আন্তর্জাতিক বিচার বিভাগীয় সিদ্ধান্ত আন্তর্জাতিক আইনের বিধান নির্ধারণে উল্লেখযোগ্য ভূমিকা পালন করে। রাষ্ট্রীয় স্বীকৃতি ও বহিঃসমর্পণ সংক্রান্ত অনেক আন্তর্জাতিক প্রথার বিকাশে এ ধরনের রায় উল্লেখযোগ্য ভূমিকা পালন করে।


title: আন্তর্জাতিক আইনের উৎস

text: আন্তর্জাতিক আইন একটি ক্রমবিকাশমান আইন এবং এ কারণে উৎস হিসেবে ন্যায়পরায়ণতার গুরুত্ব অত্যধীক। কিছু কিছু মামলায় আন্তর্জাতিক আদালত যখন কোন চুক্তি, প্রথা বা অন্য কোন উৎসের উপস্থিতি পায় না, তখন অনেক ক্ষেত্রেই ন্যায়পরায়ণতার উপর ভিত্তি করে মামলার সিদ্ধান্ত গ্রহণ করা হয়।


title: লনয়াবো সতসবে

text: লোনওয়াবো লেনক্স তোতসোবে (; জন্ম: ৭ মার্চ, ১৯৮৪) কেপ প্রদেশের পোর্ট এলিজাবেথে জন্মগ্রহণকারী দক্ষিণ আফ্রিকার ক্রিকেটার। বামহাতি মিডিয়াম ফাস্ট বোলার হিসেবে দক্ষিণ আফ্রিকা দলে খেলে থাকেন। পাশাপাশি ডানহাতে ব্যাটিংও করে থাকেন। এছাড়াও, ঘরোয়া ক্রিকেটে ডলফিন্স ক্রিকেট দলের হয়ে খেলছেন। জুন, ২০১৩ সালে প্রকাশিত সর্বশেষ ওডিআই র‌্যাঙ্কিংয়ে বিশ্বের ৭ম বোলাররূপে মনোনীত হন।


title: লনয়াবো সতসবে

text: নভেম্বর, ২০০৮ সালে প্রথমবারের মতো দক্ষিণ আফ্রিকার টেস্ট দলে খেলার জন্য নির্বাচিত হন। জুন, ২০১০ সালে ত্রিনিদাদে অনুষ্ঠিত ওয়েস্ট ইন্ডিজের বিপক্ষে টেস্ট অভিষেক ঘটে তার।


title: লনয়াবো সতসবে

text: এরপর তিনি ওডিআই দলে খেলার জন্য নির্বাচিত হন। ৩০ জানুয়ারি, ২০০৯ তারিখে অস্ট্রেলিয়ার বিপক্ষে অনুষ্ঠিত একদিনের আন্তর্জাতিকে অভিষিক্ত হয়ে ৯ ওভারে ৫০ রান দিয়ে ৪ উইকেট দখল করেন। খেলায় দক্ষিণ আফ্রিকা ৩৯ রানে জয়লাভের পাশাপাশি ওডিআই সিরিজ জয় করেছিল ৪-১ ব্যবধানে। ২০১১ সালের বিশ্বকাপ ক্রিকেট প্রতিযোগিতায় দক্ষিণ আফ্রিকা দলের অন্যতম সদস্য ছিলেন তিনি। খেলায় তার দল কোয়ার্টার-ফাইনাল পর্যন্ত পৌঁছতে পেরেছিল।


title: লনয়াবো সতসবে

text: ১১ জানুয়ারি, ২০০৯ তারিখে টুয়েন্টি২০ আন্তর্জাতিকে অভিষেক ঘটে ততসোবের। মেলবোর্ন ক্রিকেট গ্রাউন্ডে অনুষ্ঠিত এ খেলায় প্রতিপক্ষ ছিল অস্ট্রেলিয়া। জুন, ২০১০ সালে জিম্বাবুয়ের বিপক্ষে ২য় টি২০-তে মরনে মরকেলের আঘাতপ্রাপ্তিজনিত কারণে অংশ নেন। উদ্বোধনী ওভারে পরপর দু’টি চার দিলেও হ্যামিল্টন মাসাকাদজা’র গুরুত্বপূর্ণ উইকেটটি নেন।


title: লনয়াবো সতসবে

text: এপ্রিল, ২০১১ তারিখে ইংলিশ কাউন্টি ক্রিকেটে খেলার উদ্দেশ্যে বিদেশী খেলোয়াড় হিসেবে এসেক্সের সাথে চুক্তিবদ্ধ হন। দ্বিতীয় বিভাগের কাউন্টি চ্যাম্পিয়নশীপের তিনটি প্রথম-শ্রেণীর খেলায় মাত্র পাঁচ উইকেট দখল করায় দল থেকে বাদ পড়েন। পাঁচটি একদিনের ক্রিকেটে মাত্র আট উইকেট লাভ করেন। এ অবস্থায় তিনি হতাশায় ভোগেন যাকে তিনি আখ্যায়িত করেন জীবনের সবচেয়ে মন্দ দু’মাসরূপে।


title: আসাম বেঙ্গল রেলওয়ে

text: আসাম বেঙ্গল রেলওয়ে (ইংরেজি: Assam Bengal Railway) ছিল ব্রিটিশ ভারতের অন্যতম প্রধান রেল সংস্থা। অধুনা বাংলাদেশ রাষ্ট্রের অন্তর্গত চট্টগ্রাম শহরে এই রেল সংস্থার প্রধান কার্যালয় অবস্থিত ছিল। ১৮৯২ থেকে ১৯৪২ সাল পর্যন্ত এই সংস্থা কার্যকরী ছিল।.১৯৪২ থেকে ১৯৪৭ সাল পর্যন্ত চালু বেঙ্গল অ্যান্ড আসাম রেলওয়ে এই রেল সংস্থা থেকেই উদ্ভূত হয়।


title: আসাম বেঙ্গল রেলওয়ে

text: আসামের ব্রিটিশ মালিকানাধীন চা-বাগানগুলির সুবিধার্থে ১৮৯২ সালে আসাম বেঙ্গল রেলওয়ে চালু হয়। ১৯৪২ সালে এই সংস্থার মালিকানা ভারত সরকারের হাতে ন্যস্ত করা হয়। তারপর এটিকে ইস্টার্ন বেঙ্গল রেলওয়ের সঙ্গে যুক্ত করে আসাম অ্যান্ড বেঙ্গল রেলওয়ে গঠন করা হয়।


title: আসাম বেঙ্গল রেলওয়ে

text: ১৯৪২ সালের ১ জানুয়ারি আসাম বেঙ্গল রেলওয়ে ইস্টার্ন বেঙ্গল রেলওয়ের সঙ্গে যুক্ত হয়েছিল। ১৯৪৭ সালে ভারত স্বাধীন হওয়ার পর বেঙ্গল অ্যান্ড আসাম রেলওয়ে দ্বিধাবিভক্ত হয়। এই সংস্থার প্রায় ২,৬০৩.৯২ কিলোমিটার রেলপথ নবগঠিত পূর্ব পাকিস্তানের অন্তর্ভুক্ত হয়। এই অংশের নাম হয় ইস্টার্ন বেঙ্গল রেলওয়ে এবং এর মালিকানা যায় পাকিস্তান সরকারের হাতে। ১৯৬১ সালের ১ ফেব্রুয়ারি ইস্টার্ন বেঙ্গল রেলওয়ের নাম পালটে পাকিস্তান রেলওয়ে রাখা হয়।


title: আসাম বেঙ্গল রেলওয়ে

text: ১৯৪৭ সালে ভারত বিভাজনের পর বেঙ্গল অ্যান্ড আসাম রেলওয়ের যে অংশটি ভারতের অসম রাজ্য ও পশ্চিমবঙ্গ রাজ্যের উত্তরাঞ্চলে পড়ত, সেই অংশটি নিয়ে আসাম রেলওয়ে গঠিত হয়। ১৯৫২ সালে আসাম রেলওয়ের সঙ্গে বোম্বাই, বরোদা অ্যান্ড সেন্ট্রাল ইন্ডিয়া রেলওয়ের ফতেহগড় জেলা ও অবধ তিরহুত রেলওয়ে যুক্ত করে ভারতীয় রেলের উত্তর পূর্ব রেল বিভাগটি গঠিত হয়। ১৯৫৮ সালে এই বিভাগ থেকে উত্তরপূর্ব সীমান্ত রেল অঞ্চলটি পৃথক করে একটি আলাদা বিভাগ গঠিত হয়।


title: আসাম বেঙ্গল রেলওয়ে

text: বেঙ্গল অ্যান্ড আসাম রেলওয়ের যে অংশটি স্বাধীনতার পর পূর্বতন পূর্ব পাকিস্তানের অন্তর্ভুক্ত হয়েছিল সেটির নামকরণ করা হয় ইস্টার্ন বেঙ্গল রেলওয়ে। ১৯৬১ সালের ১ ফেব্রুয়ারি, ইস্টার্ন বেঙ্গল রেলওয়ের নাম পালটে রাখা হয় পাকিস্তান রেলওয়ে। ১৯৬২ সালে আবার নাম পালটে তা হয় পাকিস্তান ইস্টার্ন রেলওয়ে। With the emergence of Bangladesh, it became Bangladesh Railway.


title: আসাম বেঙ্গল রেলওয়ে

text: ১৯৪৭ সালের ১৫ অগস্ট ভারতের স্বাধীনতার পর ভারতে স্থিত আসাম অ্যান্ড বেঙ্গল রেলওয়ের ব্রডগেজ অংশটি ইস্ট ইন্ডিয়ান রেলওয়ের সঙ্গে যুক্ত হয় এবং মিটারগেজ অংশটি নিয়ে আসাম রেলওয়ে গঠিত হয়। এই রেলের প্রধান কার্যালয় হয় পান্ডুতে। ১৯৫২ সালের ১৪ এপ্রিল, ২৮৫৭ কিলোমিটার দীর্ঘ আসাম রেলওয়ে ও অবধ অ্যান্ড তিরহুত রেলওয়ে যুক্ত হয়ে ভারতীয় রেলের ছয়টি নবগঠিত বিভাগের অন্যতম উত্তরপূর্ব রেল বিভাগ গঠিত হয়। এই দিনই পূর্বতন বেঙ্গল অ্যান্ড আসাম রেলওয়েও শিয়ালদহ বিভাগটি (যেটি আগে ইস্ট ইন্ডিয়ান রেলওয়ের সঙ্গে যুক্ত হয়েছিল) পূর্ব রেলের সঙ্গে যুক্ত হয়।


title: আসাম বেঙ্গল রেলওয়ে

text: আসাম বেঙ্গল রেলওয়ে ১৮৯১ সালে পূর্ববঙ্গে রেলপথ নির্মাণ শুরু করে। ১৮৯৫ সালে চট্টগ্রাম ও কুমিল্লার মধ্যে রেলপথ চালু হয়। ১৮৯৬-১৮৯৮ নাগাদ কুমিল্লা-আখাউড়া-কালাউড়া-বদরপুর বিভাগটি চালু হয় এবং শেষে ১৯০৩ সালে লামডিং পর্যন্ত লাইন সম্প্রসারিত হয়। ১৯০০ সাকে আসাম বেঙ্গল রেলওয়ে পূর্বদিকে গুয়াহাটি পর্যন্ত একটি শাখা রেলপথ চালু করে। ১৯০২ সালে তা তিনশুকিয়া পর্যন্ত সম্প্রসারিত হয় এবং ১৯০৩ সালে তা ডিবরু-সাদিয়া রেলওয়ের সঙ্গে যুক্ত হয়।


title: ফেঞ্চি (জাহাজ)

text: ফেঞ্চি ছিল কুখ্যাত জলদস্যু হেনরি এভরির জাহাজ ও তিনি মে ১৬৯৪ থেকে ১৬৯৫ সালের শেষ পর্যন্ত জাহাজটির ক্যাপ্টেন ছিলেন। হেনরি এভরি জলদস্যুতা থেকে অবসর নেওয়ার পর জাহাজটি সম্পর্কে আর কোন তথ্য পাওয়া যায়নি।


title: ফেঞ্চি (জাহাজ)

text: প্রথম দিকে ফেঞ্চিতে ৪৬টি কামান ধারনের ক্ষমতা ছিল এবং "চার্লস ২" নামে একজন স্প্যানীয় প্রাইভেটিয়ার এর নামানুসারে এর নামকরণ করা হয় চার্লস ২। ক্যাপ্টেন ছিলেন "গিবসন" নামের একজন স্প্যানীয়। ৭ই মে, ১৬৯৪ সালে হেনরি এভরি ও কিছু ক্রু মিলে বিদ্রোহ করে জাহাজটি দখল করে এবং স্পেনের "কুরোনা" ত্যাগ করে কেপ-এর উদ্দেশ্যে যাত্রা করে। এসময় চার্লস ২ -এর নাম পরিবর্তন করে "ফেঞ্চি" রাখা হয়।


title: ফেঞ্চি (জাহাজ)

text: কেপে পৌঁছার পর এভরি কোমোরোস দ্বীপপুঞ্জের জোহানার দিকে যাত্রা করেন। এরপর তিনি জাহাজটি পূণঃগঠন করেন-এর ওজন কমিয়ে গতি আরো বৃদ্ধি করেন এবং পানিতে আরো সাবলীলভাবে চলার উপযুক্ত করে তৈরি করেন। জাহাজ পূণঃগঠনের কাজ শেষ হওয়ার পর ফেঞ্চি সেসময় ভারত মহাসাগরের সবচেয়ে দ্রুতগতির জাহাজে পরিনত হয়েছিল। এভরি এই গতি ব্যবহার করে আক্রমণ করত ও তিনি একটি ফরাসি জলদস্যু জাহাজও নিজের দখলে নেন। এসময়েই তিনি তার নিজের জাহাজের জন্য ৪০ জন কর্মী সংগ্রহ করেন। এভরি ভারত মহাসাগরে আরো বেশি সক্রিয় হতে থাকেন ও তিনি সেসময়কার আরো বিখ্যাত অনেক জলদস্যুর সাথে জলদস্যুতা করতেন, যাদের মধ্যে অন্যতম থমাস টিউ। তার উল্লেখযোগ্য কাজের মধ্যে ছিল, সম্রাট আওরঙ্গজেবের সময় ইব্রাহিম খানের নিয়ন্ত্রনে থাকা গঞ্জ-ই-সাওয়াই জাহাজটি দখল করা।


title: কলকাতা চক্ররেল

text: কলকাতা চক্ররেল হল কলকাতা শহর ও তার উপকণ্ঠের বিভিন্ন অংশকে যোগ করা একটি রেলপথ ব্যবস্থা। উত্তরে দমদম জাংশন স্টেশন থেকে থেকে শুরু করে পাতিপুকুর, চিৎপুর (কলকাতা স্টেশন), টালা, বাগবাজার, শোভাবাজার-আহিরীটোলা, বড়বাজার, বিবিডি বাগ, ইডেন গার্ডেনস, প্রিন্সেপঘাট, খিদিরপুর, রিমাউন্ট রোড, মাঝেরহাট, বালিগঞ্জ, পার্ক সার্কাস, স্যার গুরুদাস ব্যানার্জ্জী হল্ট পার হয়ে সবশেষে পুনরায় দমদম জাংশন পর্যন্ত চক্ররেল পথ আছে ।


title: কুরাইশ বংশ

text: কুরাইশ বংশ (, কুরাঈশ বা কোরায়েশ ছিল আরবের একটি শক্তিশালী বণিক বংশ। এ বংশটি মক্কার অধিকাংশ অংশ আর কাবা নিয়ন্ত্রণ করত। ইসলাম ধর্মের নবী মুহাম্মদ কুরাইশ বংশের বনু হাশিম গোত্রে জন্মগ্রহণ করেন।


title: বীমা

text: বীমা হল অর্থের বিনিময়ে জীবন, সম্পদ বা মালামালের সম্ভাব্য ক্ষয়ক্ষতির ন্যায়সঙ্গত ও নির্দিষ্ট ঝুঁকির স্থানান্তর। এর মাধ্যমে ব্যক্তি বা বীমা প্রতিষ্ঠান অর্থের (প্রিমিয়ামের) বিনিময়ে মক্কেলের আংশিক বা সমস্ত সম্ভাব্য ঝুঁকি গ্রহণ করে থাকে। এটি অনিশ্চিত ক্ষয়ক্ষতি এড়ানোর জন্য ঝুঁকি ব্যবস্থাপনার একটি অংশ।


title: বীমা

text:
বীমা কোম্পানিগুলোকে প্রিমিয়াম প্রদানের মাধ্যমে বীমাকৃত ব্যক্তি বা প্রতিষ্ঠান সব ধরনের সম্ভাব্য ক্ষতির হাত থেকে মুক্ত থাকে এবং অসংখ্য বীমাকৃত ব্যক্তি বা প্রতিষ্ঠানের কাছ থেকে প্রিমিয়াম সংগ্রহ করে বীমা কোম্পানিগুলো মূলধন বৃদ্ধি করে। বীমাকারী প্রতিষ্ঠানের সহযোগিতা ছাড়াও ব্যাক্তিগতভাবে অর্থ সঞ্চয় করে সম্ভাব্য ঝুঁকির দুশ্চিন্তা থেকে মুক্ত থাকা যায়। বীমা প্রক্রিয়া, ক্ষয়ক্ষতির ধরন এবং ক্ষতিপূরণ নির্ধারণের ক্ষেত্রে কিছু মূলনীতি মেনে চলতে হয়।
বেসরকারী কোম্পানী কর্তৃক বীমা করানোর জন্য সাতটি বীমাযোগ্যতার মূলনীতি মেনে চলতে হয়ঃ


title: বীমা

text: জীবন বীমা হল মানুষের মৃত্যুজনিত ঝুঁকি, ক্ষতি, বিপদ হস্তান্তরে বা এড়ানোর একটি কৌশল। বীমাগ্রহীতার মৃত্যু অথবা বার্ধক্য অবস্থায় বীমাগ্রহীতা অথবা তার পরিবার পরিজনদের আর্থিক ক্ষতি থেকে মুক্তি পাওয়ার জন্য আধুনিক যুগে জীবন বীমা একটি কার্যকর মাধ্যমে হিসেবে কাজ করে।


title: বীমা

text: বীমাগ্রহীতার নির্দিষ্ট হারে প্রিমিয়াম পরিশোধের বিনিময়ে বীমাকারী প্রতিষ্ঠান বা বীমা কোম্পানীর বা মেয়াদ শেষে একটি নির্দিষ্ট সময় পরে অথবা তার মৃত্যুর পর পূর্ব নির্ধারিত পরিমান অর্থ পরিশোধের যে প্রতিশ্রুতি দেয় এ চুক্তিগত ব্যবস্থাকে জীবন বীমা বলা হয়। সুতরাং জীবন বীমা হলো বীমাগ্রহীতা এবং বীমাকারী প্রতিষ্ঠানের মধ্যে সম্পাদিত একটি আধুনিক চুক্তি যাতে সুনির্দিষ্ট প্রিমিয়াম পরিশোধের প্রতিদান হিসেবে বীমাকারী প্রতিষ্ঠান বীমাগ্রহীতাকে অথবা তার উত্তরাধিকারীদের বা তার মনোনীত ব্যক্তিকে তার মৃত্যুর পর অথবা একটি নির্দিষ্ট মেয়াদ শেষে নির্ধারিত পরিমাণ অর্থ পরিশোধের প্রতিশ্রুতি প্রদান করে।


title: খুবজিপুর ইউনিয়ন

text: খুবজিপুর (Khubjipur) নাটোর জেলার গুরুদাসপুর উপজেলার অন্তর্গত একটি ইউনিয়ন।


title: খুবজিপুর ইউনিয়ন

text: খুবজিপুর ইউনিয়ন নাটোর জেলার গুরুদাসপুর উপজেলার অন্তর্গত।


title: খুবজিপুর ইউনিয়ন

text: খুবজিপুর ইউনিয়ন এর মোট আয়তন ৫৫৬০ একর। ১০টি গ্রামের সমন্বয়ে এ ইউনিয়ন গঠিত। মৌজার সংখ্যা ১০টি।


title: খুবজিপুর ইউনিয়ন

text: খুবজিপুর ইউনিয়নের গ্রামগুলি হল-


title: খুবজিপুর ইউনিয়ন

text: এ ইউনিয়নের লোকসংখ্যা প্রায় ২০৮৩২ জন। পুরুষ ১০৮৮৯ জন, মহিলা ৯৯৪৩ জন।


title: খুবজিপুর ইউনিয়ন

text: শিক্ষার হার ৭৩%। শিক্ষা প্রতিষ্ঠানের মধ্যে মহাবিদ্যালয় ২টি, উচ্চ বিদ্যালয় ৩টি, প্রাথমিক বিদ্যালয় ৮টি, মাদ্রাসা ৪টি (২টি দাখিল ও ২টি এবতেদায়ী)।


title: খুবজিপুর ইউনিয়ন

text: অর্থনীতি মূলত কৃষিনির্ভর। মোট আবাদী জমির পরিমাণ ৪৯৩৪ একর। এর মধ্যে একফসলী ১২৩১ একর, দুইফসলী ৩৮২৩ একর, তিন ফসলী ৪৭৮ একর। পতিত জমির পরিমাণ ২৫৩ একর। হাট বাজারের সংখ্যা ২টি।


title: খুবজিপুর ইউনিয়ন

text: চলনবিল অঞ্চলের ইতিহাস, ঐতিহ্য ও সংস্কৃতি রক্ষার উদ্দ্যেশ্যে খুবজিপুর গ্রামে অধ্যক্ষ এম. এ. হামিদ সাহেব এর উদ্যোগে ১৯৭৮ সালে প্রতিষ্ঠিত হয়েছে চলনবিল জাদুঘর। এটি বাংলাদেশ প্রত্নতত্ব বিভাগের আওতাধীন। পিপলা গ্রামে মুঘল আমলের একটি প্রাচীন মসজিদ রয়েছে। এছাড়া শ্রীপুর গ্রামের বহু পুরোনো আমলের একটি বিশালাকার শিমুল গাছ দর্শনার্থীদের নিকট দর্শনীয় বস্তু হয়ে উঠেছে।


title: খুবজিপুর ইউনিয়ন

text: প্রধান যোগাযোগ মাধ্যম রিক্সা, ভ্যান ও নৌকা। পাকা রাস্তা পিচ কার্পেটিং ০৩ কি.মি ও ইট পাড়া ০৩ কি.মি। কাচা রাস্তা ২১কি.মি। ব্রিজের সংখ্যা ৪টি।


title: হাবিবা সারাবি

text: হাবিবা সারাবি () আফগানিস্তানের বামিয়ান প্রদেশের গভর্নর হিসেবে ২০১১ সাল থেকে কাজ করছেন। হাজারা নামের সংখ্যালঘু সম্প্রদায় থেকে উঠে আসা দেশের প্রথম মহিলা গভর্নর তিনি।


title: হাবিবা সারাবি

text: ২০০৮ সালে বিশ্বখ্যাত টাইম ম্যাগাজিনের করা পরিবেশবিষয়ক সেরাদের তালিকায় যুক্ত হয়েছে তাঁর নাম।


title: হাবিবা সারাবি

text: ১৯৫৭ সালের ৫ ডিসেম্বর আফগানিস্তানের হাজারা নামের সংখ্যালঘু সম্প্রদায়ে জন্ম হাবিবা সারাবির। কাবুলে উচ্চবিদ্যালয় পর্যন্ত পড়াশোনা করে মেডিসিন বিষয়ে কাবুল বিশ্ববিদ্যালয়ে পড়াশোনা করেন তিনি। স্নাতক হয়ে বিশ্ব স্বাস্থ্য সংস্থার বৃত্তি পেয়ে ভারতে গিয়ে উচ্চতর শিক্ষা গ্রহণ করেন।


title: হাবিবা সারাবি

text: ২০০৫ সালে দেশটির প্রথম নারী গভর্নরের দায়িত্ব নিয়ে সমাজে শিক্ষার প্রসারে, নারীদের অধিকার রক্ষার কাজে উল্লেখযোগ্য অবদান রেখেছেন তিনি। এর আগে দেশটির মহিলাবিষয়ক মন্ত্রণালয়ের দায়িত্বে ছিলেন হাবিবা।


title: হাবিবা সারাবি

text: হাবিবা সারাবির স্বামীর নাম মোহাম্মদ আরেফ। তাদের তিন সন্তান।


title: হাবিবা সারাবি

text: হাবিবা সারাবি কাজের স্বীকৃতি হিসেবে পেয়েছেন অনেক পুরস্কার। স্বাস্থ্য, কৃষি খাত ও শান্তি রক্ষায় বিশেষ অবদানের পুরস্কার পেয়েছেন তিনি।


title: আর্তুর র‍্যাঁবো

text: জঁ নিকোলা আর্তুর র‍্যাঁবো ( (২০ অক্টোবর ১৮৫৪- ১০ নভেম্বর ১৮৯১) একজন ফরাসি কবি। ১৮৫৪ সালে ২০ অক্টোবর তিনি ফ্রান্সের শার্লভিল-মেজিয়ের শহরে জন্মগ্রহন করেন। তিনি তার অধিকাংশ কবিতাই লিখেছিলেন কিশোর বয়সে।


title: আর্তুর র‍্যাঁবো

text:
র‍্যাঁবোর পরিবারটি ছিল মধ্যবিত্ত। বাবা সৈন্য, মা গৃহিনী। ইজাবেল নামে এক বোন ছিল র‌্যাঁবোর। বড় এক ভাইও ছিল। র‌্যাঁবোর বয়স তখন দু’বছর - তখনই তাঁর মা-বাবার বিচ্ছেদ ঘটে। বাবা নয়, র‌্যাঁবোর ছেলেবেলা জুড়ে ছিল মায়ের কঠোর শাসন। মায়ের শাস্তিও ছিল অদ্ভুত রকমের, পড়া না পারলেই ১০০ লাইন লাতিন কবিতা মুখস্থ করতে হত। এরপরও আবৃত্তি ভুল হলে খাবার জুটত না। ৯ বছর বয়েসেই তাই নাকি ৭০০ লাইন লাতিন কবিতা ঠোটস্থ হয়ে গেছিল তাঁর। তাদের বাড়ির নিচেই ছিল বিরাট এক লাইব্রেরি। খুব অল্প বয়সেই সেখানে বসে তিনি ফেনিমোর কুপার, গুস্তাভ আইমোর, জুল ভের্ন থেকে শুরু করে হেগেল ও সোয়েডনবর্গের দর্শন, প্রুদম, ফ্রান্সের লোককাহিনী এবং ইতিহাস ও সাহিত্য, এমনকী প্রাচ্য তথা ভারতীয় ধর্ম ও ধর্মগ্রন্থ, দর্শন, ধর্ম প্রচারক এবং দেব-দেবী ও দেবালয় সম্বন্ধেও পড়াশুনো করেন।
মাত্র সতেরো বছর বয়সেই অত্যন্ত আলোড়ণ উদ্রেককারী কবিতার মাধ্যমে তিনি প্যারিসের কবিসমাজকে উদ্বেলিত করে তুলেছিলেন। তাঁর "মাতাল তরণী" কবিতাটি পড়ে সেযুগের ফ্রান্সের অন্যতম সেরা ও জনপ্রিয় প্রতীকবাদী কবি পল ভর্লেন তাঁর প্রতি অত্যন্ত আকৃষ্ট হয়ে পড়েন। তাঁদের মধ্যে ব্যক্তিগত পর্যায়েও উষ্ণ সম্পর্ক গড়ে ওঠে। মাত্র ২০ বছর বয়সেই তিনি সব ধরনের সৃষ্টিশীল লেখালেখি ছেড়ে দেন। এরপর তিনি আরব এবং আফ্রিকার বিভিন্ন অংশে ভ্রমণ করেন। মাত্র ৩৭ বছর বয়সে ক্যান্সারে আক্রান্ত হয়ে ১৮৯১ সালের ১০ নভেম্বর তাঁর মৃত্যু হয়। তাঁর বিখ্যাত লেখনির মধ্যে "নরকে এক ঋতু" (উন সেজোঁ অন অঁফের), "মাতাল তরণী" (ল্য বাতো ইভ্র্) এবং গদ্য কবিতা "ইলুমিনাসিওঁ" অন্যতম।


title: আর্তুর র‍্যাঁবো

text:
র‍্যাঁবোর কাব্যদর্শনের মূল কথাই ছিল স্বেচ্ছাধীন স্বতঃস্ফূর্ততার মাধ্যমে অসীম, অনন্ত ও অচেনা এক জগতের সন্ধান। এ' জগতের সন্ধান শুধুমাত্র পঞ্চেন্দ্রিয়য় আবদ্ধ অনুভূতির দ্বারা পাওয়া সম্ভব নয়। এই কারণেই বোধহয় তিনি কাব্যে আরও আরও প্রতীকের ব্যবহারের দিকে ঝোঁকেন।
বিশ শতকে এসে পাবলো পিকাসো এবং জিম মরিসনের মত অনেকেরই তিনি গুরুতে পরিনত হন। এই প্রতিভাবান লেখকের হুট করে আবির্ভাব এবং আকস্মিক চলে যাওয়া এখনও অনেকের কাছে বিষ্ময়ের ব্যাপার।


title: আর্তুর র‍্যাঁবো

text: তাঁর আধুনিক প্রতীকবাদী সাহিত্যের এক উৎকৃষ্ঠ নমুনা হিসেবে এখানে তাঁর গদ্য কাব্যগ্রন্থ "ইলিউমিনেশনস" থেকে "ভোর" কবিতাটির একটি বাংলা অনুবাদ দেওয়া হল -


title: আর্তুর র‍্যাঁবো

text: জড়িয়ে ধরি গ্রীষ্মের ভোর । প্রাসাদগুলোয় এখনও সাড়াশব্দ নেই। মৃত জল। ছায়ারা এখনও অরণ্যপথে ক্যাম্প করে আছে। হাঁটছি, উষ্ণ নিঃশ্বাস নিচ্ছি, ঝলমলে রত্ন ... শব্দহীন ডানার ঝাপটানো; প্রথম জন ছিল একটি সতেজ ফ্যাকাশে মেয়ে ফুল যে তার নামটি বলেছিল। পাইন বনে হালকা রঙের জন্তু দেখে আমি হেসেছিলাম। রুপালি শীর্ষে চিনতে পারলাম দেবীকে । তারপর একে এক আমি তার আবরণ উম্মোচন করি । গলিতে হাত নাড়লাম। সমতলে দেখি মোরগ। নগরে গম্বুজ ও গির্জের ভিড়ে হারিয়ে গেল। মার্বেলের জেটিতে দৌড়াল ভিক্ষুকের মতো, আমিও পিছন পিছন গেলাম। লরেল বনের ধারে রাস্তায় আমি তাকে আচ্ছাদিত করি । আমি তার অপরিমেয় দেহ পাই টের । ভোর ও শিশু বনের ধারে পড়ে যায় । জেগে উঠে দেখি দুপুর।


title: রুটা মেইলুটাইট

text: রুটা মেইলুটাইট (; জন্ম: ১৯ মার্চ, ১৯৯৭) কাউনাসে জন্মগ্রহণকারী লিথুয়ানিয়ার বিখ্যাত সাঁতারু। পনের বছর বয়সেই তিনি লিথুয়ানিয়ার প্রমিলা সাঁতারে এগারোবার রেকর্ড ভঙ্গ করেন। ২০১১ সালে তুরস্কের ত্রাবজোনে অনুষ্ঠিত ইউরোপীয় যুব গ্রীষ্মকালীন অলিম্পিক উৎসবে ১০০ মিটার ব্রেস্টস্ট্রোকে স্বর্ণপদক, ৫০ মিটার ফ্রিস্টাইলে রৌপ্যপদক ও ১০০ মিটার ফ্রিস্টাইলে ব্রোঞ্জপদক জয় করেন। লন্ডনে অনুষ্ঠিত ২০১২ সালের গ্রীষ্মকালীন অলিম্পিকে মেইলুটাইট প্রমিলাদের ১০০ মিটার ব্রেস্টস্ট্রোকে ১:০৫.৪৭ সময় নিয়ে স্বর্ণপদক লাভ করেন। এরফলে তিনি লিথুয়ানিয়ার সর্বকনিষ্ঠ অলিম্পিক স্বর্ণপদক জয়ী ক্রীড়াবিদের মর্যাদা লাভ করেন। সেমি-ফাইনালে তিনি ১:০৫.২১ সময় নিয়ে ইউরোপীয় রেকর্ড ভঙ্গ করেছিলেন। ২০১৩ সালে তিনি ০.০১ সেকেন্ড সময়ের ব্যবধানে নিজ ইউরোপীয় রেকর্ড ভেঙ্গে ফেলেন। ২০১৩ সালে বার্সেলোনায় অনুষ্ঠিত বিশ্ব সাঁতার চ্যাম্পিয়নশীপে ১০০ ও ৫০ মিটার ব্রেস্টস্ট্রেকে নিজ সেরা রেকর্ড ভাঙ্গেন। রুটা মেইলুটাইট প্লাইমাউথ কলেজে সাঁতারে বৃত্তিধারী এবং প্লাইমাউথ লিয়েন্ডার সুইমিং পরিকল্পনায় কোচ জন রুডের কাছে প্রশিক্ষণ নিচ্ছেন।


title: রুটা মেইলুটাইট

text: লিথুয়ানিয়ার কাউনাসে জন্মগ্রহণকারী রুটা মেইলুটাইটের বাবা-মা হচ্ছেন সাউলিয়াস মেইলুটিস ও ইনগ্রিদা মেইলুটাইন। শৈশবেই গাড়ী দুর্ঘটনায় মাকে হারান মেইলুটাইট। মারগিরিস (২০) ও মিন্ডাগাস (২৪) নামে তার দুই বড় ভাই রয়েছে। সাত বছর বয়সে সাঁতার শিখতে শুরু করেন তিনি। বাবা-ভাইয়ের সাথে ১৩ বছর বয়সে কাউনাস থেকে প্লাইমাউথে বসবাস করছেন।


title: রুটা মেইলুটাইট

text: ২০১০ সালে ৫০ মিটার ও ১০০ মিটার ব্রেস্টস্ট্রেকে তিনি লিথুয়ানিয়ার সাঁতারের রেকর্ড ভেঙ্গে ফেলেন। ২০১২ সালের গ্রীষ্মকালীন অলিম্পিকে মেইলুটাইট লিথুয়ানিয়ার ইতিহাসে সর্বকনিষ্ঠ সাঁতারু হিসেবে অংশগ্রহণের সুযোগ পান। ১:০৫.৫৬ সময়ে তিনি প্রমিলাদের ১০০ মিটার ব্রেস্টস্ট্রোকে প্রথম স্থান অধিকার করেন ও লিথুয়ানিয়ার পক্ষে নতুন রেকর্ড সৃষ্টি করেন। সেমি-ফাইনালেও পূর্বের রেকর্ড ভেঙ্গে ফেলেন ১:০৫.২১ সময় নিয়ে এবং নতুন ইউরোপীয় রেকর্ড সৃষ্টি করেন। ফাইনালে ১:০৫.৪৭ সময়ে স্বর্ণপদক জয় করেন। ১০০ মিটার ও ৫০ মিটার ফ্রিস্টাইলে অংশ নিয়ে সেমি-ফাইনালে উঠতে না পারলেও নতুন জাতীয় রেকর্ড গড়েন ২৫.৫৫ সেকেন্ডে।


title: গঞ্জ-ই-সাওয়াই

text: গঞ্জ-ই-সাওয়াই বা গাঙ্-ই-সাওয়াই ছিল ভারী অস্ত্রশস্ত্রে সজ্জিত মোঘল সম্রাট আওরঙ্গজেবের অধীন একটি বাণিজ্য জাহাজ। জাহাজটি ৭ই সেপ্টেম্বর, ১৬৯৫ সালে ইংরেজ জলদস্যু হেনরি এভরি দখল করেন। জাহাজটি হেনরি এভরি ভারত মহাসাগরের ইয়েমেন-সুরাত-এর (বর্তমান মুচা) পথে আটক করেন। আগস্ট ১৬৯৫ সালে এভরি ও তার জাহাজ ফেঞ্চি মান্দাব স্ট্রেইটে পৌঁছে। সেখানে এভরি থমাস টিউ সহ চারজন জলদস্যুদের নিয়ে একটি দল গঠন করে কারণ সেসময় মোঘলদের ২৫টি জাহাজ ভারত মহাসাগরে অবস্থান করছিল। ৭ই সেপ্টেম্বর রাতে গঞ্জ-ই-সাওয়াই ও "ফাহাত মুহাম্মদ" নামে আরো একটি এসকর্ট জাহাজ পথভ্রস্ট হয়ে সুরাতের দিয়ে চলে যায়।


title: গঞ্জ-ই-সাওয়াই

text: এভরি ও তার দলের লোকেরা প্রথমে ফাহাত মুহাম্মদে আক্রমণ চালায় এবং এর ক্যাপ্টেনকে হত্যা করে। পরে জলদস্যুরা এ জাহাজটিতে থাকা প্রায় £৫০,০০০ সমমূল্যের রত্নভান্ডার দখল করে নেয়। পরবর্তীতে এভরি গঞ্জ-ই-সাওয়াই আক্রমণের উদ্দেশ্যে যাত্রা করে কিন্তু জাহাজটিতে ৬২টি কামান ও ৪ থেকে ৫শত লোকের সমন্বয়ে গঠিত সম্রাটের বাহিনী ছিল। এছাড়াও এতে ছয়শত-এর মত যাত্রী ছিল। জাহাজটি দখলের সময় ছোট একটি যুদ্ধ হয়েছিল বলে সমসাময়িক তথ্য থেকে পাওয়া যায় কিন্তু উভয় পক্ষের কিছু লোক নিহত হলেও শেষ পর্যন্ত হেনরি এভরি জাহাজটি দখল করতে সমর্থ হয়। দখল করার পর তার বাকীদের বন্দি করে।


title: গঞ্জ-ই-সাওয়াই

text: বিজয়ী জলদস্যুদল পরবর্তী কয়েকদিন বন্দিদের হত্যা ও নারীদের ধর্ষণসহ নানা অপকর্মে লিপ্ত হয়। এছাড়াও জাহাজের গুপ্তধন কোথায় রাখা হয়েছে এটা জানার জন্যও তারা বন্দিদের উপর নির্যাতন অব্যাহত রাখে। কিছু কিছু নারীকে ধর্ষণ করার পর তারা পানিতে ঝাঁপিয়ে আত্মহত্যা করে। বাকী জীবীত বন্দিদের পরবর্তীকালে জলদস্যুরা মুক্ত করে দেয়। গঞ্জ-ই-সাওয়াই থেকে লুট করা সম্পদের পরিমাণ ৫০০,০০০ স্বর্ণ ও রৌপ্য মুদ্রাসহ ছিল মোট £৩২৫,০০০ ও £৬০০,০০০। পরবর্তীতে জলদস্যুরা প্রত্যেকে £১,০০০ ও কিছু মুদ্রা নিজেদের মধ্যে ভাগাভাগি করে নেয়।


title: পার্সোনা নন গ্রাটা

text: পার্সোনা নন গ্রাটা (লাতিন: "Persona non grata") শব্দের আক্ষরিক অর্থ "অবাঞ্চিত বা অগ্রহণযোগ্য ব্যক্তি"। কূটনীতিতে পার্সোনা নন গ্রাটা বলতে এমন বহির্দেশীয় ব্যক্তিকে বোঝায় যার নির্দিষ্ট কোন একটি রাষ্ট্রে অবস্থান ও প্রবেশ ঐ রাষ্ট্রের সরকার কর্তৃক নিষিদ্ধ ঘোষণা করা হয়েছে। সংক্ষেপে পার্সোনা নন গ্রাটা বলতে এমন ব্যক্তিকে বোঝায় যিনি গ্রাহক রাষ্ট্র কর্তৃক অগ্রহণযোগ্য ও অবাঞ্চিত ঘোষিত হয়েছে। এ ধরনের ব্যক্তি অবাঞ্চিত বলে ঘোষিত হলেই ঐ দেশ থেকে "প্রত্যাহারযোগ্য" বলে বিবেচিত হবে।


title: পার্সোনা নন গ্রাটা

text: ১৯৬১ সালের কূটনৈতিক সম্পর্ক বিষয়ক ভিয়েনা কনভেনশনের ৯ নম্বর অনুচ্ছেদে বলা হয়েছে যে, গ্রাহক রাষ্ট্র প্রেরক রাষ্ট্রকে যেকোন সময়ে এই মর্মে নোটিশ প্রদান করতে পারে যে, মিশন-প্রধান, কোন কূটনৈতিক কর্মচারী বা অন্য কাজে নিয়োজিত কর্মচারীকে অবাঞ্চিত ঘোষণা করা হয়েছে। এ একতরফা নোটিশ প্রদানের জন্য গ্রাহক রাষ্ট্রকে কোন কারণ দর্শাতে হবে না। গ্রাহক রাষ্ট্রের মূল ভূখণ্ডে পৌঁছাবার পূর্বে কোন ব্যক্তিকে "পার্সোনা নন গ্রাটা" ঘোষণা করা যাবে।


title: পার্সোনা নন গ্রাটা

text: এসব ক্ষেত্রে প্রেরক রাষ্ট্র সংশ্লিষ্ট ব্যক্তিকে প্রত্যাহার করবে অথবা উক্ত মিশনের সাথে তার সম্পর্কচ্ছেদ ঘটাবে।


title: জেরুজালেম অবরোধ (৬৩৭)

text: ৬৩৭ সালের জেরুজালেম অবরোধ বাইজেন্টাইন সাম্রাজ্য ও রাশিদুন খিলাফতের মধ্যকার একটি সংঘর্ষ। ৬৩৭ সালে এই ঘটনা সংঘটিত হয়। রাশিদুন সেনাবাহিনী আবু উবাইদাহর নেতৃত্বে ৬৩৬ সালের নভেম্বরে জেরুজালেম অবরোধ করলে এই ঘটনা সংঘটিত হয়। ছয় মাস পর পেট্রিয়ার্ক সফ্রোনিয়াস তৎকালীন খলিফা উমরের ব্যক্তিগত উপস্থিতির শর্তে আত্মসমর্পণ করতে রাজি হন। ৬৩৭ সালের এপ্রিলে খলিফা উমর জেরুজালেমে আসেন এবং এসময় শহর মুসলিমদের কাছে আত্মসমর্পণ করে।


title: জেরুজালেম অবরোধ (৬৩৭)

text: শহরের উপর মুসলিমদের বিজয়ের ফলে ফিলিস্তিনের উপর আরব নিয়ন্ত্রণ সুপ্রতিষ্ঠিত হয়। একাদশ শতকে প্রথম ক্রুসেডের আগ পর্যন্ত এই নিয়ন্ত্রণ বজায় ছিল। খ্রিষ্টান ও ইহুদিদের পাশাপাশি এটি মুসলিমদের কাছেও একটি পবিত্র শহর। এই ঘটনার ফলে বাইজেন্টাইন প্রদেশ প্যালেস্টিনা প্রিমার অবস্থা স্থিতিশীল হয়। ৬১৩ সালে ইহুদিদের হেরাক্লিয়াসের বিরুদ্ধে বিদ্রোহের পর ৬১৪ সালে সাসানীয়রা জেরুজালেম দখল করে নেয় এবং এখানে ইহুদি স্বায়ত্তশাসন প্রতিষ্ঠিত হয়। ৬২৯ সালে বাইজেন্টাইনরা পুনরায় শহর দখল করে নেয় ও গণহত্যা চালায়। ফলে ১৫ বছরের ইহুদি শাসনের অবসান হয়।


title: জেরুজালেম অবরোধ (৬৩৭)

text: জেরুজালেমে মুসলিম কর্তৃত্ব প্রতিষ্ঠিত হলে বাইজেন্টাইন শাসন প্রতিষ্ঠার ৮ বছর পর ও জুডিয়া থেকে রোমানদের দ্বারা ইহুদিদের বহিষ্কারের প্রায় ৫০০ বছর পর ইহুদিরা এখানে স্বাধীনভাবে বসবাস ও ধর্মপালনের সুযোগ পুনরায় ফিরে পায়।


title: জেরুজালেম অবরোধ (৬৩৭)

text: জেরুজালেম বাইজেন্টাইন প্রদেশ "প্যালেস্টিনা প্রিমার" একটি গুরুত্বপূর্ণ শহর ছিল। মুসলিম বিজয়ের ২৩ বছর পূর্বে ৬১৪ সালে শেষ বাইজেন্টাইন-সাসানীয় যুদ্ধের সময় সাসানীয় সেনাবাহিনী শাহ্‌রবারাজের নেতৃত্বে এখানে আক্রমণ করে। পারসিকরা শহরে লুটপাট চালায়। বলা হয় যে তারা শহরের ৯০,০০০ খ্রিষ্টান অধিবাসীকে হত্যা করে। লুটপাটের অংশ হিসেবে চার্চ অব দ্য হলি সেপালাচার ধ্বংস করা হয়, এর ক্রুশ খুলে নেয়া হয় ও তিসফুনে নিয়ে যাওয়া হয়। ধারণা করা হয় যে ইহুদিরা পারসিকদের সাহায্য করেছিল।


title: জেরুজালেম অবরোধ (৬৩৭)

text: ৬৩২ সালে মুহাম্মদ (সা) এর মৃত্যুর পর আবু বকর মুসলিমদের নেতৃত্ব লাভ করেন ও খলিফা হন। এরপর তাকে রিদ্দার যুদ্ধে জড়িয়ে পড়তে হয়। আরবের উপর আবু বকরের কর্তৃত্ব প্রতিষ্ঠিত হওয়ার পর তিনি পূর্ব দিকে ইরাক আক্রমণ করেন। এই অঞ্চলটি তৎকালীন সাসানীয় সাম্রাজ্যের একটি প্রদেশ ছিল। অপরদিকে পশ্চিমে তার বাহিনী বাইজেন্টাইন সাম্রাজ্য আক্রমণ করে।


title: জেরুজালেম অবরোধ (৬৩৭)

text: ৬৩৪ সালে আবু বকর মৃত্যুবরণ করেন ও উমর তার উত্তরসুরি হন। তিনি এই বিজয় অভিযান চালিয়ে যান। ৬৩৬ সালে সম্রাট হেরাক্লিয়াস তার হারানো অঞ্চল পুনরুদ্ধারের জন্য একটি বড় অভিযান চালান। কিন্তু ৬৩৬ এর আগস্টে ইয়ারমুকের যুদ্ধে তার বাহিনী পরাজিত হয়। এরপর অক্টোবরের প্রথম দিকে সিরিয়ার মুসলিম বাহিনীর কমান্ডার-ইন-চীফ আবু উবাইদাহ ভবিষ্যত পরিকল্পনা বিষয়ে একটি সভার আহ্বান করেন। উপকূলীয় শহর কায়সারিয়া ও জেরুজালেমের বিষয়ে বিভিন্ন রকম মত উঠে আসে। আবু উবাইদাহ এই দুটি শহরের গুরুত্ব অনুধাবন করছিলেন। সিদ্ধান্ত গ্রহণ করতে না পেরে তিনি খলিফা উমরের কাছে নির্দেশনা চেয়ে চিঠি লেখেন। উত্তরে খলিফা দ্বিতীয় শহরকে জয় করার নির্দেশ দেন। এরপর আবু উবাইদাহ জাবিয়া থেকে জেরুজালেমের দিকে অগ্রসর হন। তার সাথে খালিদ বিন ওয়ালিদ ও তার অধীনস্থ বাহিনীও ছিল। নভেম্বরের প্রথমদিকে মুসলিমরা জেরুজালেমে পৌছে এবং বাইজেন্টাইন বাহিনী নগর প্রাচীরের ভেতর অবস্থান নেয়।


title: জেরুজালেম অবরোধ (৬৩৭)

text: পারসিকদের কাছ থেকে জেরুজালেম পুনরুদ্ধারের পর হেরাক্লিয়াস এটির প্রতিরক্ষা মজবুত করেন। ইয়ারমুকে বাইজেন্টাইনদের পরাজয়ের পর জেরুজালেমের পেট্রিয়ার্ক সফ্রোনিয়াস প্রতিরক্ষা পুনরায় সংস্কার করেন। মুসলিমরা শহর অবরোধ করতে চায়নি। তবে ৬৩৪ সালে মুসলিমরা শহরের সকল প্রবেশ পথের উপর কর্তৃত্ব স্থাপনের পর্যায়ে ছিল। মুসলিমরা পার্শ্ববর্তী দুর্গ পেল্লা ও বসরা দখল করে নেয়ার পর জেরুজালেমে একরকম অবরোধের মুখে পড়ে। ইয়ারমুকের যুদ্ধের পর শহরটি সিরিয়ার বাকি অঞ্চল থেকে বিচ্ছিন্ন হয়ে যায় এবং সম্ভবত অবরোধের জন্য প্রস্তুতি নিয়ে রাখে। মুসলিম বাহিনী জেরিকো পৌছলে সফ্রোনিয়াস সকল পবিত্র চিহ্ন সংগ্রহ করেন ও কনস্টান্টিনোপলে পাঠানোর জন্য উপকূলে পাঠিয়ে দেন। মুসলিমরা ৬৩৬ এর নভেম্বরে শহর অবরোধ করে। শহরের উপর ক্রমাগত আক্রমণের বদলে তারা বাইজেন্টাইনদের রসদ কমে যাওয়া পর্যন্ত অপেক্ষা করেন যাতে রক্তপাতহীন আত্মসমর্পণ সম্ভব হয়।


title: জেরুজালেম অবরোধ (৬৩৭)

text: অবরোধের ব্যাপারে বিস্তারিত তথ্য লিখিত নেই। তবে এটি রক্তপাতহীন ছিল বলে প্রতীয়মান হয়। বাইজেন্টাইনরা হেরাক্লিয়াসের কাছ থেকে সাহায্যের ব্যাপারে আশা ছেড়ে দিয়েছিল। চার মাস অবরোধের পর সফ্রোনিয়াস জিজিয়া প্রদান ও আত্মসমর্পণে সম্মত হন। তবে তিনি শর্ত দেন যে খলিফা উমরকে নিজে এসে চুক্তি স্বাক্ষর করতে হবে। বলা হয় যে, সফ্রোনিয়াসের শর্তগুলো মুসলিমদের কাছে পৌছালে অন্যতম মুসলিম সেনাপতি শুরাহবিল ইবনে হাসানা প্রস্তাব করেন যে মদীনা থেকে খলিফার প্রত্যাবর্তনের অপেক্ষা না করে খালিদ বিন ওয়ালিদকে খলিফা হিসেবে পাঠানো হোক, কারণ তিনি দেখতে অনেকটা উমরের মত ছিলেন। কিন্তু এই কৌশল কাজ করেনি। সম্ভবত খালিদ সিরিয়ায় খুব পরিচিত ছিলেন অথবা শহরের খ্রিষ্টান আরবদের কেউ কেউ মদীনায় গিয়ে উমর ও খালিদ উভয়কেই দেখেছে ফলে তাদের পার্থক্যগুলো তাদের জানা ছিল। সফ্রোনিয়াস আলোচনায় অসম্মতি জানান। যখন খালিদ মিশনের ব্যর্থতা সম্পর্কে রিপোর্ট করেন, আবু উবাইদাহ খলিফা উমরের কাছে চিঠি লিখে পরিস্থিতি অবহিত করেন ও আত্মসমর্পণ অনুষ্ঠানের জন্য তাকে জেরুজালেম আসার আমন্ত্রণ জানান।


title: জেরুজালেম অবরোধ (৬৩৭)

text: ৬৩৭ সালের এপ্রিলের প্রথমদিকে উমর ফিলিস্তিনে পৌছান। প্রথমে তিনি জাবিয়ায় আসেন।, আবু উবাইদাহ, খালিদ ও ইয়াজিদ তাকে সেখানে অভ্যর্থনা জানান। তারা খলিফাকে গ্রহণ করার জন্য এখানে আসেন। আমর অবরোধকারী মুসলিমদের নেতৃত্বের জন্য থেকে যান।


title: জেরুজালেম অবরোধ (৬৩৭)

text: উমর জেরুজালেমে আসেন ও উমরের চুক্তি বলে পরিচিত চুক্তিটি সম্পাদন করা হয়। এর ফলে শহর মুসলিমদের কাছে আত্মসমর্পণ করে এবং জিজিয়ার বিনিময়ে অমুসলিমদের নাগরিক ও ধর্মীয় স্বাধীনতার নিশ্চয়তা দেয়া হয়। মুসলিমদের পক্ষে খলিফা উমর এতে স্বাক্ষর করেন এবং খালিদ বিন ওয়ালিদ, আমর ইবনুল আস, আবদুর রহমান বিন আউফ ও মুয়াবিয়া মুসলিম পক্ষে চুক্তির স্বাক্ষী হন। ৬৩৭ সালের এপ্রিলের শেষের দিকে জেরুজালেম কাগজকলমে খলিফার কাছে আত্মসমর্পণ করে। ৫০০ বছরের নিপীড়নমূলক রোমান শাসনের পর এই প্রথম ইহুদিরা জেরুজালেম বসবাস ও উপাসনা করার জন্য পুনরায় অনুমতি পায়।


title: জেরুজালেম অবরোধ (৬৩৭)

text: বিভিন্ন লিখিত মুসলিম দলিল মোতাবেক যোহরের নামাজের সময় সফ্রোনিয়াস উমরকে চার্চ অব হলি সেপালচারে নামাজ পড়ার আমন্ত্রণ জানান। কিন্তু এমন করার ফলে ভবিষ্যতে চার্চের খ্রিষ্টান গুরুত্ব কমে যেতে পারে ও মুসলিমরা চুক্তি ভঙ্গ করে এটিকে মসজিদে পরিণত করতে পারে এই আশঙ্কায় উমর তাতে রাজি হননি। জেরুজালেমে দশদিন অবস্থান করার পর খলিফা উমর মদীনা ফিরে আসেন।


title: জেরুজালেম অবরোধ (৬৩৭)

text: খলিফার নির্দেশ অনুযায়ী ইয়াজিদ কায়সারিয়ায় যাত্রা করেন ও পুনরায় বন্দর নগরীর অবরোধে নেতৃত্ব দেন। আমর ও শুরাহবিল ফিলিস্তিন বিজয় সম্পন্ন করার কাজে যাত্রা করেন। সে বছরেই এই কাজ সমাপ্ত হয়। তবে ৬৪০ সাল নাগাদ কায়সারিয়া দখল করা সম্ভব হয়নি। এসময় প্রথম মুয়াবিয়া সিরিয়ার গভর্নর ছিলেন ও তার কাছে এই শহর আত্মসমর্পণ করে। ১৭,০০০ সৈন্যের বাহিনী নিয়ে আবু উবাইদাহ ও খালিদ উত্তর সিরিয়া জয় করতে অগ্রসর হন। ৬৩৭ সালে এন্টিওক জয়ের পর এই অভিযান সমাপ্ত হয়। ৬৩৯ সালে মুসলিমরা মিসর আক্রমণ ও জয় করে।


title: জেরুজালেম অবরোধ (৬৩৭)

text: জেরুজালেমে অবস্থানের সময় সফ্রোনিয়াস উমরকে বেশ কিছু পবিত্র স্থান দেখাতে নিয়ে যান। এর মধ্যে টেম্পল মাউন্টও ছিল। এর দুরবস্থা দেখে উমর এখানকার জঞ্জাল ও ধ্বংসস্তুপ সরিয়া একটি কাঠের তৈরী মসজিদ নির্মাণের আদেশ দেন। গলের বিশপ আরকালফ ৬৭৯ থেকে ৬৮২ এর মধ্যে জেরুজালেম ভ্রমণ করেন। তিনি এসময় তার দেখা মসজিদের বিবরণ দেন। তার বর্ণনায় এটির বীমগুলো কাঠের তৈরী ও এটি পুরানো ধ্বংসাবশেষের উপর নির্মাণ করা হয়েছিল এবং এতে মোট ৩,০০০ লোক একসাথে নামাজ আদায় করতে পারত।


title: জেরুজালেম অবরোধ (৬৩৭)

text: জেরুজালেম বিজয়ের ৫০ বছরেরও বেশি সময় পর ৬৯১ সালে উমাইয়া খলিফা আবদুল মালিক ডোম অব দ্য রক নির্মাণের কাজে হাত দেন। দশম শতাব্দীর ইতিহাসবিদ আল-মুকাদ্দাসির লেখা অনুযায়ী আবদুল মালিক শহরের খ্রিষ্টান গির্জার চাকচিক্যের সাথে তুলনীয় কিছু গড়ার জন্য এই নির্মাণে হাত দেন। তবে তার উদ্দেশ্য যাই থাক, এর জাকজমক ও আকার তৎকালীন মুসলিমদের সাথে জেরুজালেমের সংযোগ বৃদ্ধিতে যথেষ্ট সহায়ক ছিল।


title: জেরুজালেম অবরোধ (৬৩৭)

text: পরবর্তী ৪০০ বছর ধরে ঐ অঞ্চলে মুসলিমদের কর্তৃত্ব বজায় ছিল। প্রথম ক্রুসেডের সময় ইউরোপীয়রা জেরুজালেম দখল করে নেয়ার আগ পর্যন্ত এটি মুসলিমদের অধীনে ছিল।


title: রাশিদুন খিলাফত

text: রাশিদুন খিলাফত (; ইংরেজি ভাষায়:"al-khilāfat ar-Rāshidīyah"; সময়কালঃ ৬৩২ - ৬৬১) বলতে ইসলামের প্রথম চার খলিফার শাসনকালকে বুঝানো হয়। ৬৩২ সালে (হিজরি ক্যালেন্ডার অনুযায়ী ১০ হিজরি) নবী মুহাম্মদ-এর মৃত্যুর পর এই খিলাফত প্রতিষ্ঠিত হয়। সর্বোচ্চ সীমায় উপনীত হওয়ার পর এটি সমগ্র আরব উপদ্বীপ, লেভান্ট থেকে উত্তর ককেসাস, পশ্চিমে মিসর থেকে বর্তমান তিউনিসিয়া ও পূর্বে ইরানীয় মালভূমি থেকে মধ্য এশিয়া পর্যন্ত বিস্তৃত ছিল।


title: রাশিদুন খিলাফত

text: ৬৩২ খ্রিষ্টাব্দে হযরত মুহাম্মদ(সা:)-এর ইন্তেকালের পর তাঁর পরিবারের সদস্যরা যখন তাঁর দাফনের কাজে ব্যস্ত ছিলেন তখন মদিনার আনসারদের মধ্যে তাঁর উত্তরসুরি নিয়ে মতপার্থক্য দেখা দেয়। উমর ও আবু উবাইদা ইবনুল জাররাহ দুজনেই আবু বকরের প্রতি তাঁদের আনুগত্য প্রকাশ করেন। মদিনার আনসার ও মুহাজিররা অচিরেই তাদের অনুসরণ করে। আবু বকর (রা:) এভাবে ঐকমত্যের ভিত্তিতে প্রথম খলিফা রাসুলুল্লাহ (আল্লাহর রাসুলের উত্তরাধিকারী) হিসেবে অভিষিক্ত হন এবং ইসলামের প্রচারের জন্য কাজ শুরু করেন। প্রথমে তাকে বিদ্রোহী আরব গোত্রগুলোকে দমন করতে হয় যারা ইসলাম ত্যাগ করে পূর্ব ব্যবস্থায় ফিরে গিয়েছিল। আবু বকর সম্রাট ছিলেন না এবং এমন কোনো উপাধি কখনো দাবি করা হয়নি। তার তিন উত্তরসুরিও একই পন্থা অবলম্বন করেন।


title: রাশিদুন খিলাফত

text: আবু বকর ছিলেন মুহাম্মদ (সা) এর বয়োজ্যেষ্ঠ সাহাবি। মুহাম্মদ (সা) এর মৃত্যুর পর তার দুই সাহাবি আবু বকর ও উমর সাকিফা বনি সাদায় তার উত্তরসুরি নির্বাচনের জন্য আলোচনায় বসেন। এসময় তার পরিবার তার দাফনের কাজে নিয়োজিত ছিল। খলিফা কে হবে তা নিয়ে মুসলিমদের মধ্যে মতপার্থক্য দেখা দেয়। আনসাররা নবীর সাহায্যকারী হিসেবে বিবেচনা করে সা'দ ইবনে উবাদাহ আল-আনসারীকে খলিফা হিসেবে মনোনীত করে। মক্কা থেকে মদিনায় হিজরত করা মুহাজির এবং মদিনার আনসারদের মধ্যে এ নিয়ে মতবিরোধ তৈরী হয়। শেষ পর্যন্ত আবু বকর খলিফা হিসেবে মনোনীত হন। এর মাধ্যমে খিলাফত নামক নতুন রাজনৈতিক প্রতিষ্টান গড়ে উঠে। আবু বকরের ক্ষমতালাভের পর খুব দ্রুত সমস্যা মাথাচাড়া দেয় এবং তা রাষ্ট্রের জন্য হুমকি হয়ে উঠে। মুহাম্মদ (সা) এর জীবদ্দশাতেই কিছু ধর্মদ্রোহিতার ঘটনা ঘটে এবং এ সংক্রান্ত সর্বপ্রথম সংঘর্ষ তার জীবদ্দশাতেই হয়।


title: রাশিদুন খিলাফত

text: প্রথম বড় ধরনের ধর্মদ্রোহিতার ঘটনা ঘটে ইয়েমেনে। এটি আসওয়াদ আল আনসির ঘটনা বলে পরিচিত। ইয়েমেনের পারস্য বংশোদ্ভূত মুসলিম গভর্নর "ফিরোজ" তাকে হত্যা করেন। তার হত্যার ঘটনা মুহাম্মদ (সা) এর মৃত্যুর কিছু পর মদিনায় পৌছে। ইসলাম গ্রহণকারী অধিকাংশ গোত্রই হিজরতের নবম বা দশম সালে ইসলামে আসে।


title: রাশিদুন খিলাফত

text: ধর্মত্যাগের ঘটনা বেড়ে যাওয়ার সাথে সাথে তা আরবের প্রত্যেকটি গোত্রকে প্রভাবিত করে। মক্কা, মদিনা, তাইফের সাকিফ গোত্র ও ওমানের আজদ গোত্র এর বাইরে ছিল। কিছু কিছু ক্ষেত্রে পুরো গোত্র ধর্মত্যাগ করে। কিছু ক্ষেত্রে ইসলামকে অস্বীকার না করলেও জাকাত দিতে অস্বীকারের ঘটনা ঘটে। অনেক গোত্রীয় নেতা নিজেকে নবী দাবি করা শুরু করে। গোত্রগুলো দাবি করে যে তারা মুহাম্মদ (সা) এর কাছে আনুগত্য স্বীকার করেছিল এবং তার মৃত্যুর পর এটি কার্যকর হবে না। আবু বকর আপত্তি করে বলেন যে তারা রাসুলের প্রতি না বরং মুসলিম সম্প্রদায়ের অন্তর্ভুক্ত হয়েছে। তিনি এসময় মুসলিমদের খলিফা ছিলেন। ধর্মত্যাগ ইসলামি আইনে সর্বোচ্চ ধরনের অপরাধ হিসেবে বিবেচিত হয়। আবু বকর বিদ্রোহীদের বিরুদ্ধে যুদ্ধ ঘোষণা করেন।


title: রাশিদুন খিলাফত

text: এর মাধ্যমে রিদ্দার যুদ্ধ শুরু হয়। মধ্য আরবের ধর্মত্যাগীদের নেতৃত্ব ছিল স্বঘোষিত নবি মুসায়লামা। অন্যরা দক্ষিণ ও পূর্বের অন্যান্য অঞ্চল যেমন বাহরাইন, মাহরা ও ইয়েমেনে নেতৃত্বে দিচ্ছিল। আবু বকর বিদ্রোহ দমনের জন্য পরিকল্পনা প্রণয়ন করেন। তিনি মুসলিম সেনাবাহিনীকে কয়েকটি ভাগে ভাগ করেন। সবচেয়ে শক্তিশালী ও প্রাথমিক বাহিনীর নেতৃত্বে ছিলেন খালিদ বিন ওয়ালিদ। বিদ্রোহীদের শক্তিশালী বাহিনীগুলোর সাথে লড়াইয়ের জন্য খালিদের সেনাদের ব্যবহার করা হয়। অন্যান্য সেনাদলগুলো তুলনামূলক কম গুরুত্বপূর্ণ বিদ্রোহীদের মোকাবেলায় ব্যবহার করা হত। আবু বকরের পরিকল্পনা ছিল প্রথমে পশ্চিম ও মধ্য আরব (যা মদিনার নিকটবর্তী ছিল) নিষ্কন্টক করা, এরপর মালিক ইবনে নুয়ায়রাহকে মোকাবেলা করা ও শেষে সবচেয়ে বিপদজনক শত্রু মুসায়লামাকে শায়েস্তা করা। বেশ কিছু ধারাবাহিক সাফল্যের পর খালিদ বিন ওয়ালিদ শেষপর্যন্ত ইয়ামামার যুদ্ধে মুসায়লামাকে পরাজিত করেন। হিজরি ১১ সালে এ যুদ্ধ শুরু ও সমাপ্ত হয়। ১২ হিজরিতে আরব মদিনায় অবস্থান করা খলিফার নেতৃত্ব একীভূত হয়। বিদ্রোহী নবীদের যুদ্ধে পরাজয়ের মাধ্যমে আবু বকর আরবকে ইসলামের অধীনে সুসংহত করেন এবং ইসলামি রাষ্ট্রকে পতনের হাত থেকে রক্ষা করেন।


title: রাশিদুন খিলাফত

text: বিদ্রোহ দমনের পর আবু বকর বিজয় অভিযান শুরু করেন। এ বিজয় অভিযানের মাধ্যমে কয়েক দশকের মধ্যে বিশ্বের একটি বৃহৎ সাম্রাজ্য জন্ম নেয়। আবু বকর সাসানীয় প্রদেশের মধ্য সবচেয়ে ধনী ইরাক দিয়ে শুরু করেন। ৬৩৩ খ্রিষ্টাব্দে তিনি তার সবচেয়ে রণকুশলী সেনাপতি খালিদ বিন ওয়ালিদকে সাসানীয় সাম্রাজ্য আক্রমণের জন্য প্রেরণ করেন। রোমান সিরিয়া আক্রমণের জন্য তিনি চারটি সেনাদল পাঠান, কিন্তু চূড়ান্ত অপারেশন ইরাক জয়ের পর ৬৩৪ খ্রিষ্টাব্দে খালিদকে সিরিয়ান ফ্রন্টে বদলি করার পর তার অধীনেই সম্পন্ন হয়।


title: রাশিদুন খিলাফত

text: আবু বকর সামরিক ও রাজনৈতিক উপদেষ্টা হিসেবে উমরের গুরুত্ব দিতেন এবং তাকে তার উত্তরসুরি মনোনীত করে যান। তিনি তার মনোনয়নের কথা জানিয়ে যান এবং উমর তার মৃত্যুর পর খলিফার দায়িত্ব লাভ করেন। পূর্বসূরির শুরু করা বিজয় অভিযান উমর চালিয়ে যান। তিনি পারস্য সাম্রাজ্যের আরো ভেতরে, উত্তরে বাইজেন্টাইন সাম্রাজ্যের অঞ্চলগুলোতে এবং পশ্চিমে মিশরে অভিযান পরিচালনা করেন। উমর সেনাপতি হিসেবে কোনো যুদ্ধে অংশ নেননি। তবে তিনি অভিযান অব্যাহত রাখার ও ইসলামি রাষ্ট্রের সীমানা বৃদ্ধি অব্যাহত রাখেন। এসব অঞ্চল শক্তিশালী সাম্রাজ্য কর্তৃক নিয়ন্ত্রিত হত কিন্তু বাইজেন্টাইন ও সাসানীয়দের মধ্যকার দীর্ঘকালব্যপী চলা সামরিক সংঘর্ষের ফলে দুর্বল হয়ে পড়ায় মুসলিমরা সহজে তাদের পরাস্ত করতে সক্ষম হয়। ৬৪০ নাগাদ মুসলিমরা মেসোপটেমিয়া, সিরিয়া ও ফিলিস্তিন অধিকার করে নেয়; ৬৪২ নাগাদ মিশর, এবং ৬৪৩ নাগাদ সমগ্র পারস্য সাম্রাজ্য অধিকারে চলে আসে।


title: রাশিদুন খিলাফত

text: খিলাফত তার সীমানা বৃদ্ধির সময় উমর এর জন্য রাজনৈতিক কাঠামো দাড় করাতে শুরু করেন। সরকারি কার্যকলাপ পরিচালনার জন্য তিনি একটি দিওয়ান সৃষ্টি করেন। সামরিক বাহিনীকে সরাসরি রাষ্ট্রের নিয়ন্ত্রণ ও খরচের আওতায় আনা হয়। অধিকৃত ভূখন্ডে তিনি অমুসলিমদের ইসলামে আসতে বাধ্য করেননি এবং পারসিয়ানদের মত সরকারকে কেন্দ্রীভূতও করেননি। তিনি তার প্রজাদের নিজস্ব ধর্ম, ভাষা ও প্রথা ধরে রাখার অনুমতি দেন এবং তাদের নিজস্ব শাসন বজায় রাখার সুযোগ দেন। তবে তাদের উপর একজন গভর্নর ("আমির") ও একজন অর্থনৈতিক কর্মকর্তা ("আমিল") থাকতেন।


title: রাশিদুন খিলাফত

text: বিজয়ের ফলে অর্জিত সম্পদ উমর জাগতিক কাজে ব্যবহার করতেন। সাহাবিদেরকে পেনশন দেয়া হত। তারা ধর্মীয় অধ্যয়নে নিয়োজিত হতেন এবং নিজ নিজ লোকেদের মধ্যে নেতৃত্ব দিতেন। উমরকে ইসলামি বর্ষপঞ্জি “হিজরি সন” প্রণয়নের জন্য স্মরণ করা হয়। মুহাম্মদ (সা) এর হিজরতের বছরকে স্মরণ করে এটি ৬২২ খ্রিষ্টাব্দ থেকে শুরু ধরা হয়।


title: রাশিদুন খিলাফত

text: ৬৪৪ খ্রিষ্টাব্দে উমর ফজরের নামাজের সময় একজন পারসিয়ান দাস পিরুজ নাহাওয়ান্দির (আরবরা তাকে আবু লুলু বলে ডাকত) ছুরিকাঘাতে মারাত্মকভাবে আহত হন।


title: রাশিদুন খিলাফত

text: উমরের মৃত্যুর পূর্বে তিনি পরবর্তী খলিফা নির্বাচনের জন্য ছয়জন সদস্যের একটি কমিটি নিয়োগ দেন এবং তাদের মধ্য থেকে একজনকে খলিফা হিসেবে বেছে নিতে বলেন। কমিটির সদস্যরা উমরের মত কুরাইশ বংশের সদস্য ছিলেন।


title: রাশিদুন খিলাফত

text: কমিটি বাছাইয়ের সময় শেষপর্যন্ত উসমান ও আলিকে সম্ভাব্য উত্তরসুরি হিসেবে রাখে। আলি ছিলেন বনু হাশিম গোত্রের সদস্য যা মুহাম্মদ (সা) এর নিজের গোত্র। সেসাথে তিনি তার চাচাত ভাই, জামাতা ও তার ইসলাম প্রচারের সময় থেকে সঙ্গী। উসমান ছিলেন উমাইয়া গোত্রের সদস্য।


title: রাশিদুন খিলাফত

text: উসমান বার বছর খলিফা হিসেবে শাসন করেন। শাসনের প্রথম অর্ধেক বছর তিনি সহজে শাসন পরিচালনা করলেও পরের বছরগুলো পরিস্থিতি কঠিন হয়ে পড়ে। মিশরীয়রা বিরোধিতা শুরু করে এবং আলির প্রতি নিজেদের দৃষ্টিনিবন্ধ করে। উসমানের পর আলি খলিফা হন।


title: রাশিদুন খিলাফত

text: আভ্যন্তরীন সমস্যা সত্ত্বেও উসমান উমরের বিজয় অভিযান অব্যাহত রাখেন। রাশিদুন সেনাবাহিনী বাইজেন্টাইনদের কাছ থেকে উত্তর আফ্রিকা জয় করে এবং এমনকি স্পেন আক্রমণ করে ইবেরিয়ান উপদ্বীপের উপকূল জয় করে। তারা রোডস ও সাইপ্রাস আক্রমণ করে। ৬৫২ খ্রিষ্টাব্দে সিসিলি উপকূল আক্রমণ করা হয়। রাশিদুন সেনারা সম্পূর্ণ সাসানীয় সাম্রাজ্য জয় করে এবং পূর্ব সীমান্ত সিন্ধু নদ পর্যন্ত পৌছায়।


title: রাশিদুন খিলাফত

text: কুরআনের প্রমিত পাঠের উপর উসমানের অবদান তার সবচেয়ে গুরুত্বপূর্ণ ও মহৎ কাজ হিসেবে গণ্য করা হয়।


title: রাশিদুন খিলাফত

text: প্রতিবাদ অবরোধে রূপ নেয়ার পর উসমান গৃহযুদ্ধ এড়ানর জন্য কোনো সামরিক পদক্ষেপ নেয়া থেকে বিরত থাকেন এবং আলোচনায় আগ্রহ দেখান। বিদ্রোহীদের প্রতি তার নম্র ব্যবহার তাদের সাহস বাড়িয়ে দেয় এবং তারা জোরপূর্বক তার বাড়িতে ঢুকে কুরআন তিলাওয়াত করা অবস্থায় তাকে হত্যা করে।


title: রাশিদুন খিলাফত

text: তৃতীয় খলিফা উসমানের হত্যাকান্ডের পর মদিনার সাহাবিরা আলিকে খলিফা মনোনীত করেন। আলি কয়েকজন প্রাদেশিক গভর্নরকে পদচ্যুত করেন। তাদের মধ্যে কেউ কেউ উসমানের আত্মীয় ছিল। তাদের স্থলে মালিক আল আশতার ও সালমান ফারসির মত আস্থাভাজনদের নিয়োগ দেন। এরপর আলি তার রাজধানী মদিনা থেকে সরিয়ে বর্তমান ইরাকে অবস্থিত মুসলিম গেরিসন শহর কুফায় নিয়ে যান।


title: রাশিদুন খিলাফত

text: জনগণের মধ্য থেকে উসমান হত্যার বিচারের জন্য দাবি উঠতে থাকে। যুবাইর ইবনুল আওয়াম, তালহা ইবন উবাইদিল্লাহ ও মুহাম্মদ (সা) এর বিধবা স্ত্রী আয়েশা বিনতে আবু বকরের অধীনে একটি বড় আকারের সেনাবাহিনী বিদ্রোহ করে লড়াইয়ের জন্য এগিয়ে যায়। সেনারা বসরা পৌছে এটি অধিকার করে এবং প্রায় ৪০০০ সন্দেহভাজন রাষ্ট্রদ্রোহীকে হত্যা করা হয়। এরপর আলি বসরার দিকে এগিয়ে যান এবং খলিফার সেনাবাহিনী প্রতিপক্ষের মুখোমুখি হয়। আলি বা তালহা ও যুবায়ের কেউ লড়াইয়ে আগ্রহী ছিলেন না তবুও রাতের বেলা দুই বাহিনীর মধ্যে যুদ্ধ বেধে যায়। সুন্নি উৎস মতে যেসব বিদ্রোহীরা উসমানকে হত্যা করেছিল তারাই লড়াই শুরু করে কারণ তারা আলি ও বিরোধী সেনাদের আলোচনার কারণে ধরা পড়ার ভয়ে ছিল। এটি ইতিহাসে মুসলিমদের মধ্যে সংঘটিত প্রথম যুদ্ধ এবং এটি উটের যুদ্ধ বলে পরিচিত। আলির অধীন বাহিনী বিজয়ী হয় এবং বিরোধ মিটিয়ে ফেলা হয়। মুহাম্মদ (সা) এর ঘনিষ্ঠ সাহাবি তালহা ও যুবায়ের যুদ্ধে নিহত হন। আয়েশাকে মদিনায় পাঠানোর জন্য আলি তার পুত্র হাসান ইবনে আলিকে প্রেরণ করেন।


title: রাশিদুন খিলাফত

text: এ ঘটনার পর উসমানের হত্যার প্রতিশোধ নেয়ার জন্য আবার গুঞ্জন উঠে। এবার উসমানের আত্মীয় মুয়াবিয়া এ দাবি তোলেন। তিনি সিরিয়ার গভর্নর ছিলেন। আলি ও মুয়াবিয়ার মধ্যে সিফফিনের যুদ্ধ হয়। কিন্তু বিরোধ মীমাংসার জন্য নিযুক্ত আমর ইবনুল আস মুয়াবিয়ার প্রতি নিজের সমর্থন ব্যক্ত করায় তাকে হার মানতে হয়। এরপর আলি ও বিদ্রোহী খারিজিদের মধ্যে নাহরাওয়ানের যুদ্ধ হয়। তারা প্রথমে আলির সমর্থক থাকলেও মীমাংসার ব্যাপারে নিজেদের অমত থাকায় আলি ও মুয়াবিয়া উভয়ের বিরুদ্ধে চলে যায়। আলির সেনারা খিলাফতের বড় অঞ্চলের মুয়াবিয়ার কাছে হারিয়ে ফেলে। এসময় সিসিলি, উত্তর আফ্রিকা, স্পেনের উপকূল অঞ্চল ও আনাতোলিয়ার কিছু দুর্গ অন্য সাম্রাজ্যের হস্তগত হয়।


title: রাশিদুন খিলাফত

text: ৬৬১ খ্রিষ্টাব্দে ইবনে মুলজাম নামক ব্যক্তি আলিকে হত্যা করে। বিপক্ষের সকল নেতাকে হত্যা করার খারিজিদের পরিকল্পনামাফিক তাকে হত্যা করা হয়। তবে তারা মুয়াবিয়া ও আমর ইবনুল আসকে হত্যা করতে ব্যর্থ হয়।


title: রাশিদুন খিলাফত

text: আলির (রা:) পুত্র ও মুহাম্মদ (সা) এর দৌহিত্র হাসান ইবনে আলি খিলাফতের জন্য মনোনীত হলেও খলীফা হতে পারেন নি। মুসলিমদের বিবদমান দুই দলের মধ্যে বিবাদ নিরসনের জন্য তিনি মুয়াবিয়ার সাথে চুক্তিতে আসেন। মুয়াবিয়া খিলাফতের দায়িত্ব পান এবং উমাইয়া খিলাফতের গোড়াপত্তন করেন। এর মাধ্যমে রাশিদুন খিলাফতের সমাপ্তি হয়।


title: রাশিদুন খিলাফত

text: রাশিদুন খিলাফত ধাপে ধাপে সম্প্রসারিত হয়। ২৪ বছরের মধ্যে এটি বিশাল সীমানার অধিকারী হয় যার মধ্যে উত্তর আফ্রিকা, মধ্যপ্রাচ্য, ট্রান্সঅক্সানিয়া, ককেসাস, আনাতোলিয়ার অংশবিশেষ, সমগ্র সাসানীয় সাম্রাজ্য, বৃহত্তর খোরাসান, সাইপ্রাস, রোডস, সিসিলি, ইবেরিয়ান উপদ্বীপ আক্রমণ করা হয়, এবং বেলুচিস্তান জয় করা হয়। সাম্রাজ্যের পূর্ব সীমানা ভারতীয় উপমহাদেশের সিন্ধু নদ ও পশ্চিমে আটলান্টিক মহাসাগর পর্যন্ত পৌছায়।


title: রাশিদুন খিলাফত

text: সাসানীয় সাম্রাজ্যে আক্রমণ করলে তারা আত্মসমর্পণ না করে লড়াই চালিয়ে যায় এবং হারানো এলাকা পুনরুদ্ধারের জন্য চেষ্টা চালায়। মুসলিমরা পুরো সাসানীয় সাম্রাজ্য দখল করে নেয়। সমগ্র সাম্রাজ্য মুসলিমদের হাতে আসে। তবে সাসানীয়দের মত না হয়ে বাইজেন্টাইনরা সিরিয়া হারানোর পর পশ্চিম আনাতোলিয়ায় পিছু হটে। ফলে তারা মিশর, উত্তর আফ্রিকা, সিসিলি দ্বীপপুঞ্জ, সাইপ্রাস, রোডস হাতছাড়া করে। তবে মুসলিমদের মধ্যে গৃহযুদ্ধের ফলে বিজয় অভিযান স্থগিত হয় এবং এর ফলে বাইজেন্টাইন সাম্রাজ্য নিজেকে সামলে নেয়ার সুযোগ পায়।


title: রাশিদুন খিলাফত

text: সাসানীয় সাম্রাজ্যে মুসলিমদের অভিযান ৬৩৩ খ্রিষ্টাব্দে খলিফা আবু বকর কর্তৃক সূচিত হয়। চার মাসের মধ্যে প্রখ্যাত সেনাপতি খালিদ বিন ওয়ালিদ খুব দ্রুত গতিতে সাম্রাজ্য জয় করেন। রিদ্দার যুদ্ধের পর আবু বকর মেসোপটেমিয়া জয়ের জন্য খালিদকে পাঠান। ১৮,০০০ সেনা নিয়ে ইরাকে প্রবেশের পর খালিদ চারটি প্রধান লড়াইয়ে জয়ী হন, এগুলো হল ৬৩৩ এর এপ্রিলে সংঘটিত শিকলের যুদ্ধ, ৬৩৩ এর এপ্রিলের তৃতীয় সপ্তাহে সংঘটিত নদীর যুদ্ধ, ৬৩৩ এর মে মাসে সংঘটিত ওলাজার যুদ্ধ ও ৬৩৩ এর মে মাসের মধ্যভাগে উলাইসের যুদ্ধ। মে মাসের শেষ সপ্তাহে হিরার যুদ্ধের পর ইরাকের রাজধানী মুসলিমদের হস্তগত হয়।


title: রাশিদুন খিলাফত

text: এরপর জুন মাসে খালিদ আনবারের দিকে অগ্রসর হন। এখানে তিনি প্রতিরোধের সম্মুখীন হন এবং আনবারের যুদ্ধে বিপক্ষকে পরাজিত করেন। এরপর কয়েক সপ্তাহের অবরধের পর জুলাইয়ে প্রতিপক্ষ আত্মসমর্পণ করে। খালিদ এরপর দক্ষিণে অগ্রসর হন এবং জুলাইয়ের শেষ সপ্তাহে আইনুল তামিরের যুদ্ধের মাধ্যমে আইনুল তামির শহর জয় করেন। ইতিমধ্যে প্রায় সমগ্র ইরাক মুসলিমদের নিয়ন্ত্রণে আসে। খালিদের কাছে উত্তর আরবের দুমাতুল জানদালে সাহায্যের ডাক আসে। সেখানকার মুসলিম সেনাপতি আয়াজ বিন গানাম বিদ্রোহী কিছু গোত্রের কারণে আটকা পড়েছিলেন। ৬৩৩ এর আগস্টের শেষ সপ্তাহে খালিদ দুমাতুল জানদালের যুদ্ধে বিদ্রোহীদের পরাজিত করেন। আরব থেকে ফিরে তিনি পারসিয়দের গঠিত সেনাবাহিনীর সংবাদ পান। কয়েক সপ্তাহের মধ্যে তিনি বিশাল প্রতিপক্ষের সাথে লড়াইয়ের মাধ্যমে পরাজয় এড়ানোর জন্য প্রতিপক্ষকে পৃথক পৃথকভাবে পরাজিত করার সিদ্ধান নেন। পারসিয় সেনাবাহিনী ও খ্রিষ্টান আরব সাহায্যকারীদের চারটি বড় দল হানাফিজ, জুমিয়াল, সান্নি, ও মুজিয়াহতে উপস্থিত ছিল।


title: রাশিদুন খিলাফত

text: খালিদ তার সেনাদের তিনটি ইউনিটে বিভক্ত করেন এবং সিদ্ধান্ত নেন যে তিনটি সাহায্যকারী দলকে রাতের বেলা তিন দিক থেকে আক্রমণ করে একের পর এক মুজিয়াহর যুদ্ধ, সান্নির যুদ্ধ ও জুমাইলের যুদ্ধে পরাজিত করা হবে। ৬৩৩ এর নভেম্বরে খালিদ শত্রুদের তিনটি যুদ্ধে পরাজিত করেন। এর চূড়ান্ত বিজয় ইরাকে পারসিয়দের কর্তৃত্বের অবসান ঘটায়। ডিসেম্বরে খালিদ ফিরাজ শহরের সীমান্তে পৌছান এবং এখানে তিনি সাসানীয়, বাইজেন্টাইন ও খ্রিষ্টান আরবদের সম্মিলিত বাহিনীকে ফিরাজের যুদ্ধে পরাজিত করেন। ইরাক জয়ের সময় এটি ছিল সর্বশেষ যুদ্ধ।


title: রাশিদুন খিলাফত

text: ইরাক জয় সমাপ্ত হওয়ার পর খালিদ মেসোপটেমিয়া ত্যাগ করেন এবং সিরিয়ায় বাইজেন্টাইন সাম্রাজ্যের বিরুদ্ধে পরিচালিত অভিযানের নেতৃত্ব দেন। তার পর মিসনা ইবনে হারিস মেসোপটেমিয়ার ভার নেন। এসময় পারসিয়রা আবার মেসোপটেমিয়া পুনরুদ্ধারের জন্য অগ্রসর হয়। মিসনা ইবনে হারিস মদিনা থেকে সেনা সাহায্য আসার আগ পর্যন্ত সংঘর্ষ এড়ানোর জন্য ইরাকের মধ্যভাগ থেকে আরব মরুভূমির দিকে চলে আসেন। খলিফা উমর আবু উবাইদাহ শাকফির নেতৃত্বে অতিরিক্ত সেনা পাঠান। প্রথম দিকে কিছু সাফল্য সত্ত্বেও এই বাহিনী সেতুর যুদ্ধে পরাজিত হয় এবং আবু উবাইদাহ নিহত হন। ৬৩৬ খ্রিষ্টাব্দে ইয়ারমুকের যুদ্ধে মুসলিমদের বিজয় পর্যন্ত পাল্টা আক্রমণ পেছানো হয়। এরপর উমর সেনাদের পূর্বদিকে পাঠান এবং সাসানীয়দের উপর আক্রমণ পরিচালনার নির্দেশ দেন। উমর সিরিয়ান রণাঙ্গনের ৭৫০০ জন সেনাসহ মোট ৩৬,০০০ জন সেনা এতে নিয়োজিত করেন এবং সাদ ইবনে আবি ওয়াক্কাসকে এদের নেতৃত্বের ভার দেন। কাদিসিয়ার যুদ্ধে পারসিয়রা প্রথমদিকে সাফল্য লাভ করলেও লড়াইয়ের তৃতীয় দিন মুসলিমরা জয়ী হয়। এ যুদ্ধে পারস্যের বিখ্যাত সেনাপতি রুস্তম ফারুখজাদ নিহত হয়। কিছু সূত্র অনুযায়ী পারসিয়ানদের পক্ষে ২০,০০০ জন ও আরবদের পক্ষে ১০,৫০০ জন নিহত হয়।


title: রাশিদুন খিলাফত

text: এ যুদ্ধের পর মুসলিমরা পারসিয়ান রাজধানী তিসফুন (আরবিতে “মাদাইন”ও বলা হয়) জয় করে। সংক্ষিপ্ত অবরোধের পর সম্রাট তৃতীয় ইয়াজদগিরদ পালিয়ে যান। অবরোধের পর মুসলিমরা পূর্বদিকে অগ্রসর হয়ে ইয়াজদগিরদ ও বাকি সেনাদের অনুসরণ করে। স্বল্প সময়ের মধ্যে মুসলিমরা জালুলার যুদ্ধে সাসানীয়দের একটি পাল্টা আক্রমণ প্রতিহত করে। সেসাথে কাসরে শিরিন, মাসাবাদানের সংঘর্ষেও তারা জয়ী হয়। ৭ম শতকের মধ্যভাগে আরবরা সমগ্র মেসোপটেমিয়া ও সেসাথে বর্তমানের প্রদেশ খুজিস্তানের নিয়ন্ত্রণ নিয়ে নেয়। বলা হয় যে, খলিফা উমর জাগ্রোস পর্বতমালার মধ্য দিয়ে তার সেনা পাঠাতে রাজি ছিলেন না। পরবর্তী ব্যাখ্যাকারদের মতে এর কারণ ছিল সেনাদের যাতে অতিরিক্ত দূরত্বে চলে না যায় সেদিকে লক্ষ্য রাখা। আরবরা সবেমাত্র বিশাল অঞ্চল জয় করেছে এবং এসব অঞ্চলের জন্য উন্নত প্রশাসন গড়ে তোলা প্রয়োজন ছিল। হারানো অঞ্চলে অভিযান চালানোর ব্যাপারে পারসিয়ান সরকার আগ্রহী ছিল। তবে বাইজেন্টাইনরা এর ব্যতিক্রম ছিল। উমর শেষ পর্যন্ত তার সেনাবাহিনীকে আরো অধিক জয়ের জন্য প্রেরণ করে এবং এর ফলে সামগ্রিকভাবে সাসানীয় সাম্রাজ্য মুসলিমদের হস্তগত হয়। সাসানীয় সম্রাট ইয়াজদগিরদ এরপরও প্রতিপক্ষকে পরাজিত করার জন্য পদক্ষেপ নেন। ৬৪১ নাগাদ তিনি নতুন বাহিনী গড়ে তোলেন। আধুনিক ইরানের হামাদান থেকে চল্লিশ মাইল দক্ষিণে নাহাওয়ান্দের যুদ্ধে তারা লড়াই করে। রাশিদুন সেনাবাহিনীতে নুমান ইবনে মুকাররিন আল মুজানিকে সেনাপতি নিয়োগ দেয়া হয়। আক্রমণের পর পারসিয়ান সেনারা পরাজিত হয়। মুসলিমরা একে বিজয়ের বিজয় বলে অবিহিত করে এবং এটিকে সাসানীয় সাম্রাজ্যের সমাপ্তি হিসেবে চিহ্নিত করা হয়।


title: রাশিদুন খিলাফত

text: ইয়াজদগিরদ আরেকটি সেনাদল গঠনে ব্যর্থ হন এবং ভবঘুরে হয়ে পড়েন। ৬৪২ খ্রিষ্টাব্দে উমর সমগ্র পারস্য সাম্রাজ্য জয়ের জন্য একটি বাহিনী পাঠান। বর্তমান সময়ের সমগ্র ইরান জয় করা হয়। এরপর বৃহত্তর খোরাসান (আধুনিক ইরানের প্রদেশ খোরাসান ও আধুনিক আফগানিস্তান এর অন্তর্ভুক্ত), ট্রান্সঅক্সানিয়া, বেলুচিস্তান, মাকরান, আজারবাইজান, দাগেস্তান, আর্মেনিয়া, ও জর্জিয়া (রাষ্ট্র) জয় করা হয়। পরবর্তীতে খলিফা উসমানের সময় এসব অঞ্চল পুনরায় জয় করা হয় বিশেষত যেগুলো উমরের শাসনের সময় জয় করা হয়নি। রাশিদুন খিলাফতের সীমানা পূর্বে সিন্ধু নদ ও উত্তরে আমু দরিয়া পর্যন্ত পৌছায়।


title: রাশিদুন খিলাফত

text: খালিদের ইরাক বিজয়ের পর আবু বকর সিরিয়ায় সেনা প্রেরণ করেন। চারজন কমান্ডারের অধীনে চারটি পৃথক সেনাদল পাঠানো হয়। আবু উবাইদাহ ইবনুল জাররাহকে প্রধান সেনাপতি করে তার অধীনে আমর ইবনুল আস, ইয়াজিদ ইবনে আবু সুফিয়ান, শুরাহবিল ইবনে হাসানাকে পাঠানো হয়। প্রত্যেক সেনাদলকে তাদের কাজ বুজিয়ে দেয়া হয়। আজনাদায়নে বাইজেন্টাইন সেনাদের কারণে তাদের অগ্রগতি ব্যহত হয়। আবু উবাইদাহ সেনাসাহায্য চেয়ে পাঠালে আবু বকর খালিদকে সেখানে যাওয়ার নির্দেশ দেন। খালিদ এসময় তিসফুন আক্রমণের পরিকল্পনা করছিলেন। খালিদকে তার সেনাদের অর্ধেক নিয়ে সিরিয়া যাত্রা করতে বলা হয়। তিনি নির্দেশ মোতাবেক সেনাদের নিয়ে একটি ভিন্ন পথ ধরে সিরিয়ার দিকে যাত্রা করেন। ইরাক থেকে সিরিয়া যাওয়ার দুটি পথ ছিল। একটি মেসোপটেমিয়া হয়ে ও অন্যটি দুমাতুল জানদাল হয়ে যেত। খালিদ সিরিয়ান মরুভূমির মধ্য দিয়ে যাত্রা করেন এবং ৫ দিন পর উত্তর পশ্চিম সিরিয়ায় হাজির হন।


title: রাশিদুন খিলাফত

text:
সাওয়া, আরাক, তাদমুর, সুখনাহ, আল কারইয়াতায়ন, হাওয়ারিন এলাকার সীমান্ত দুর্গগুলো মুসলিমদের হাতে পতন হয়। খালিদ দামেস্ক দামেস্কের পথ ধরে বুসরা যাত্রা করেন। এখানে আবু উবাইদাহ ও শুরাহবিলের সেনারা খালিদের সাথে যুক্ত হয়। আবু বকরের নির্দেশ মোতাবেক আবু উবাইদাহর কাছ থেকে খালিদ সম্পূর্ণ সেনাবাহিনীর কমান্ডারের দায়িত্ব নেন। অতর্কিত আক্রমণের ফলে একটি সংক্ষিপ্ত অবরোধের পর বসরা ৬৩৪ এর জুলাই মাসে আত্মসমর্পণ (দেখুন বুসরার যুদ্ধ) করে। এর ফলে গাসানিয় রাজবংশের সমাপ্তি ঘটে।
বুসরা থেকে খালিদ অন্যান্য সেনাদলগুলোকে আদেশ দেন যেন তারা তার সাথে আজনাদায়নে মিলিত হয়। প্রথমদিককার মুসলিম ইতিহাসবিদদের মতে এখানে ৯০,০০০ হাজার (আধুনিক সূত্র মতে ৯,০০০) বাইজেন্টাইন সেনার একটি বাহিনী সমবেত হয়েছিল। ৬৩৪ খ্রিষ্টাব্দের ৩০ জুলাই আজনাদায়নের যুদ্ধে বাইজেন্টাইন সেনাবাহিনী মুসলিমদের কাছে পরাজিত হয়। এই যুদ্ধের পর সিরিয়ার কেন্দ্র অধিকার করতে মুসলিমদের সামনের পথ পরিষ্কার হয়ে যায়। ১৯ সেপ্টেম্বর দামেস্ক জয় করা হয়। দামেস্ক অধিকারের পর বাইজেন্টাইন সেনাদেরকে তাদের পরিবার ও সম্পদ নিয়ে দূরে চলে যাওয়ার জন্য ৩ দিন সময় দেয়া হয়। অন্যথায় দামেস্কে অবস্থান করে কর দেয়ার সুযোগ দেয়া হয়।
তিনদিনের সময়সীমা শেষ হওয়ার পর খালিদের নেতৃত্বে মুসলিম অশ্বারোহীরা মারাজ আল দিবাজের যুদ্ধে রোমান সেনাদের পরাজিত করেন।


title: রাশিদুন খিলাফত

text: ৬৩৪ খ্রিষ্টাব্দের ২২ আগস্ট আবু বকর মৃত্যুবরণ করেন এবং উমরকে নিজের উত্তরসুরি মনোনীত করে যান। উমর খালিদের স্থলে আবু উবাইদাহ ইবনুল জাররাহকে মুসলিম সেনাদের প্রধান সেনাপতি হিসেবে নিয়োগ দেন। আবু উবাইদাহর অধীনে বিজয় কিছুটা মন্থর হলেও তিনি খালিদের উপদেশের উপর বেশ নির্ভর করতেন এবং তাকে সবসময় তার নিজের পাশে রাখতেন।


title: রাশিদুন খিলাফত

text:
সর্বশেষ বড় বাইজেন্টাইন গেরিসনটি ফাহলে অবস্থিত ছিল। আজনাদায়ন থেকে বেঁচে যাওয়া সৈনিকরা তাদের সাথে যোগ দেয়। এদের কারণে মুসলিম সৈনিকরা খুব বেশি উত্তর বা দক্ষিণে যেতে পারছিল না। আবু উবাইদাহ এ পরিস্থিতি মোকাবেলার সিদ্ধান্ত নেন। ২৩ জানুয়ারি ৬৩৫ খ্রিষ্টাব্দে ফাহলের যুদ্ধে গেরিসনের পতন হয়। এ যুদ্ধ “ফিলিস্তিনের চাবি” হিসেবে প্রতীয়মান হয়। এ যুদ্ধের পর আবু উবাইদাহ ও খালিদ উত্তরে এমেসার দিকে যাত্রা করেন। ইয়াজিদ এসময় দামেস্কে অবস্থান করেন এবং আমর ইবনুল আস ও শুরাহবিল ইবনে হাসানা দক্ষিণে ফিলিস্তিন জয়ের জন্য অগ্রসর হন। মুসলিমরা ফাহলে অবস্থানের সময় দামেস্কের দুর্বল প্রতিরক্ষার কথা চিন্তা করে সম্রাট হেরাক্লিয়াস শহর পুরুদ্ধারের জন্য সেনাবাহিনী পাঠান। এমেসা যাত্রার পথে আবু উবাইদাহ ও খালিদের সাথে এ বাহিনীর সংঘর্ষ হয় ফলে তারা দামেস্কে উদ্দেশ্য সফল করতে পারেনি। মারজ আল রুমের যুদ্ধ ও দামেস্কের দ্বিতীয় যুদ্ধে বাহিনীটি পরাজিত হয়। এমেসা ও চেলসিসের কৌশলগত গুরুত্বপূর্ণ শহর মুসলিমদের সাথে এক বছরের জন্য শান্তি স্থাপন করে। ফলে হিরাক্লিয়াস প্রতিরক্ষা ও নতুন সেনা সংগ্রহের জন্য সময় পান। মুসলিমরা শান্তিকে স্বাগত জানায় এবং অধিকৃত অঞ্চলে শাসন সুরক্ষিত করতে থাকে। এমেসা ও চেলসিসে নতুন সেনা আগমনের খবর পেয়ে মুসলিমরা এমেসার দিকে যাত্রা করে এমেসা অবরোধ করে। ৬৩৬ খ্রিষ্টাব্দের মার্চে শহর অধিকৃত হয়।
যুদ্ধবন্দীরা হেরাক্লিয়াসের সিরিয়া পুনরুদ্ধারের ব্যাপারে চূড়ান্ত পরিকল্পনার কথা জানায়। তারা জানায় যে প্রায় ২ লক্ষ সেনার একটি দল খুব শীঘ্রই গড়ে তোলা হবে। জুন মাসে খালিদ এখানে থামেন। বিশাল সেনাবাহিনী তাদের গন্তব্যের দিকে যাত্রা করে। আবু উবাইদাহ এ সংবাদ পান। তিনি তার সকল অফিসারকে একত্রিত করে পরবর্তী পদক্ষেপের পরিকল্পনা করেন। খালিদ প্রস্তাব করেন যাতে সিরিয়া প্রদেশে (সিরিয়া, জর্ডান, ফিলিস্তিন) অবস্থানরত সকল সেনাদের একত্রি করা হয় এবং এরপর ইয়ারমুকের উদ্দেশ্যে যাত্রা করা হয়।


title: রাশিদুন খিলাফত

text: আবু উবাইদাহ সকল মুসলিম সেনাপতিদেরকে নির্দেশ দেন যাতে বিজিত অঞ্চল থেকে সেনা সরিয়ে নেয়া হয়, সংগৃহিত কর ফিরিয়ে দেয়া হয় এবং ইয়ারমুকের দিকে যাত্রা করা হয়। হিরাক্লিয়াসের সেনারাও ইয়ারমুকের দিকে যাত্রা করে। মুসলিম সৈনিকরা ৬৩৬ খ্রিষ্টাব্দের জুলাইয়ে এখানে পৌছে। মধ্য জুলাইয়ের এক বা দুই সপ্তাহের আশেপাশে বাইজেন্টাইন সেনারাও পৌছে। খালিদের মোবাইল গার্ড বাহিনী সাহায্যকারী আরব খ্রিষ্টানদের পরাজিত করে।


title: রাশিদুন খিলাফত

text: আগস্টের তৃতীয় সপ্তাহ পর্যন্ত কিছু ঘটেনি। যুদ্ধ সর্বমোট ছয় দিন ধরে চলে। আবু উবাইদাহ সমগ্র সেনাবাহিনীর কমান্ড খালিদের উপর ন্যস্ত করেন। ৬৩৬ খ্রিষ্টাব্দের অক্টোবরে পাঁচ গুণ বড় বাইজেন্টাইন সেনাবাহিনী পরাজিত হয়। আবু উবাইদাহ ভবিষ্যত বিজয়ের ব্যাপারে পরিকল্পনার জন্য তার সকল উচ্চ অফিসারদের নিয়ে আলোচনা করেন। তারা জেরুজালেম বিজয়ের সিদ্ধান্ত নেন। জেরুজালেমের অবরোধ চার মাস পর্যন্ত স্থায়ী হয়। এরপর খলিফা উমর ইবনুল খাত্তাবের ব্যক্তিগত উপস্থিতির শর্তে আত্মসমর্পণ করতে রাজি হয়।


title: রাশিদুন খিলাফত

text: খলিফা উমর ইবনুল খাত্তাব জেরুজালেম আসেন। ৬৩৭ খ্রিষ্টাব্দের এপ্রিল জেরুজালেম আত্মসমর্পণ করে। আবু উবাইদাহ অন্য কমান্ডার আমর ইবনুল আস, ইয়াজিদ ইবনে আবু সুফিয়ান, শুরাহবিল ইবনে হাসানাকে তাদের পূর্বের এলাকায় পুনরায় জয়ের জন্য পাঠান। বেশিরভাগ এলাকাই লড়াই না করে অধীনতা স্বীকার করে। আবু উবাইদাহ ও খালিদ ১৭,০০০ সৈনিকসহ উত্তর সিরিয়া জয়ের জন্য এগিয়ে যান। খালিদকে তার অশ্বারোহী বাহিনীর সাথে হাজির পাঠানো হয়। আবু উবাইদাহ কাসরিন শহরের দিকে যাত্রা করেন।


title: রাশিদুন খিলাফত

text: হাজিরের যুদ্ধে খালিদ একটি শক্তিশালী বাইজেন্টাইন সেনাবাহিনীকে পরাজিত করেন এবং আবু উবাইদাহর পূর্বেই কাসরিন পৌছেন। শহরটি খালিদের কাছে আত্মসমর্পণ করে। ৬৩৭ এর জুন মাসে আবু উবাইদাহ এখানে পৌছান। এরপর আবু উবাইদাহ আলেপ্পোর দিকে যাত্রা করেন। খালিদ এসময় বরাবরের মত অশ্বারোহীদের নেতৃত্ব দেন। আলেপ্পোর অবরোধের পর অক্টোবরে শহর আত্মসমর্পণ করে।


title: রাশিদুন খিলাফত

text: সমগ্র উত্তর সিরিয়া জয়ের পর আবু উবাইদাহ ও খালিদ বিন ওয়ালিদ আনাতোলিয়ার দিকে এগিয়ে যান। বাইজেন্টাইন সেনাদের সম্মুখ ও পিছনের অংশ নিষ্কন্টক করার জনয আজাজ দুর্গ জয় করা হয়। এন্টিওকের পথে একটি নদীর কাছে রোমান বাহিনী তাদের গতিরোধ করে। এ নদীতে একটি লোহার সেতু ছিল। এজন্য এ যুদ্ধকে লোহা সেতুর যুদ্ধ বলা হয়। মুসলিমরা বাইজেন্টাইনদের পরাজিত করে। ৩০ সেপ্টেম্বর ৬৩৭ খ্রিষ্টাব্দে এন্টিওক আত্মসমর্পণ করে। এ বছরের পরবর্তী সময়ে আবু উবাইদাহ খালিদ ও আয়াজ বিন গানাম নামে আরেকজন সেনাপতিকে দুটি পৃথক সেনাদলের দায়িত্ব দিয়ে আল জাজিরা অধিকারের জন্য পাঠান। এর অধিকাংশ এলাকাই শক্ত প্রতিরোধ ছাড়া অধিকার করা হয়। এর মধ্যে আনাতোলিয়ার অংশবিশেষ, এডেসা ও আরারাত অঞ্চল ছিল। অন্যান্য আনাতোলিয়া আনাতোলিয়ার পশ্চিমে তোরোস পর্বতমালার দিকে পাঠানো হয়। মারাশ ও মালাটয়ার গুরুত্বপূর্ণ শহর খালিদ ৬৩৮ খ্রিষ্টাব্দের শরতে জয় করেন। উসমানের খিলাফতের সময় এ অঞ্চলের বেশ কিছু দুর্গ দখল করে নেয়। এরপর তার আদেশে নিয়ন্ত্রণ পুনস্থাপনের জন্য ধারাবাহিক অভিযান চালানো হয়। ৬৪৭ এ মুয়াবিয়া সিরিয়ার গভর্নর হিসেবে আনাতোলিয়ায় অভিযান পরিচালনা করেন। মুসলিমরা কাপাডোসিয়া আক্রমণ করে এবং কায়সারিয়া মাজাকা জয় করে। ৬৪৮ এ রাশিদুন সেনাবাহিনী ফ্রিজিয়া আক্রমণ করে। ৬৫০-৬৫১ সময়কালে কিলিকিয়া ও ইসাওরিয়ায় সংঘর্ষের পর বাইজেন্টাইন সম্রাট দ্বিতীয় কন্সটান্স উসমানের গভর্নর মুয়াবিয়ার সাথে সন্ধি চুক্তি করেন। এর ফলে কিছু সময়ের অবকাশ পাওয়া যায় এবং দ্বিতীয় কন্সটান্স আর্মেনিয়ার পশ্চিম অংশ ধরে রাখতে সক্ষম হন। ৬৫৪-৬৫৬ সময়কালে খলিফা উসমানের আদেশে বাইজেন্টাইন রাজধানী কনস্টান্টিনোপল আক্রমণের প্রস্তুতি নেয়া হয়। কিন্তু ৬৫৬ খ্রিষ্টাব্দে গৃহযুদ্ধ ছড়িয়ে পড়লে তা কার্যকর করা যায়নি।


title: রাশিদুন খিলাফত

text: খলিফা উসমানের শাসনকালে তুরস্কের তোরোস পর্বতমালা আনাতোলিয়ায় রাশিদুন খিলাফতের পশ্চিম সীমান্ত হিসেবে চিহ্নিত হয়।


title: রাশিদুন খিলাফত

text: মুসলিমদের মিশর বিজয়ের সময় মিশর বাইজেন্টাইন সাম্রাজ্যের অংশ ছিল। এক দশক আগে সাসানীয় সম্রাট দ্বিতীয় খসরু এটি অধিকার করে নেন। মুসলিমদের অভিযানের সময় বাইজেন্টাইনদের ক্ষমতা অনেক কমে যায় ফলে বিজয় সহজ হয়েছিল। ৬৩৯ খ্রিষ্টাব্দে আমর ইবনুল আসের নেতৃত্বাধীন ৪,০০০ সৈনিককে খলিফা উমর ইবনুল খাত্তাব প্রাচীন ফারাওদের দেশ জয়ের জন্য পাঠান। ৬৩৯ এর ডিসেম্বরে রাশিদুন সেনারা ফিলিস্তিন থেকে মিশরে প্রবেশ করে এবং দ্রুত নীল বদ্বীপ অঞ্চলে চলে আসে। রাজকীয় গেরিসন দেয়ালঘেরা শহরের দিকে পিছু আসে। এখানে তারা এক বছর বা তার কিছু বেশি সফলভাবে অবস্থান ধরে রাখে। কিন্তু আরো সেনাসাহায্য পাঠায় এবং আক্রমণকারী মূল বাহিনীর সাথে আরো ১২,০০০ হাজার সৈনিক ৬৪০ খ্রিষ্টাব্দে যুক্ত হয়। তারা হেলিওপলিসের যুদ্ধে বাইজেন্টাইনদের পরাজিত করে। এরপর সেনাপতি আমর আলেক্সান্দ্রিয়ার দিকে যাত্রা করে। ৬৪১ খ্রিষ্টাব্দের ৮ নভেম্বর আলেক্সান্দ্রিয়া তার কাছে চুক্তি স্বাক্ষরের মাধ্যমে আত্মসমর্পণ করে। ধারণা করা হয় থিবাইড কোনো প্রতিরোধ না করে আত্মসমর্পণ করেছে।


title: রাশিদুন খিলাফত

text: এই মূল্যবান প্রদেশ বাইজেন্টাইনদের হাতছাড়া হওয়ার কারণ হিসেবে মিশরের গভর্নর সাইরাসের প্রতারণা ও বাইজেন্টাইন সেনাপতিদের অযোগ্যতাকে ধরা হয়। সেসাথে সিরিয়ায় মুসলিম সেনাদের সাথে লড়াইয়ে অধিকাংশ সেনা হারানোকেও অন্তর্ভুক্ত করা হয়। সাইরাস স্থানীয় কপ্টিক খ্রিষ্টানদের উপর নির্যাতন করেন। তিনি মনোথেলিজমের একজন লেখক। কারো কারো ধারণা, তিনি গোপনে ইসলাম গ্রহণ করেছিলেন।


title: রাশিদুন খিলাফত

text: খলিফা উসমানের শাসনকালে ৬৪৫ খ্রিষ্টাব্দে আলেক্সান্দ্রিয়া পুনরুদ্ধারের একটি প্রচেষ্টা চালানো হলে আমর ইবনুল আস প্রতিহত করেন। ৬৫৪ তে দ্বিতীয় কন্সটান্সের একটি নৌ আক্রমণ চালালে তা প্রতিহত করা হয়। এরপর থেকে বাইজেন্টাইনরা এ অঞ্চল পুনরায় অর্জনের জন্য আর প্রচেষ্টা চালায়নি।


title: রাশিদুন খিলাফত

text: মুসলিমদেরকে বাইজেন্টাইনদের চাইতে বেশি সহনশীল বিবেচনা করে কিছু কপ্ট মুসলিমদের সাহায্য করে। পরবর্তীতে এরা ইসলাম গ্রহণ করে। কর ও সেনাবাহিনীকে সহায়তা করার জন্য মিশরের খ্রিষ্টানদের সামরিক দায়িত্ব থেকে অব্যাহতি দেয়া হয়। তারা নিজস্ব ধর্মীয় ও শাসনতান্ত্রিক স্বাতন্ত্র্য ধরে রাখার সুযোগ পায়। অন্যরা বাইজেন্টাইনদের সাথে যোগ দেয় এ আশাতে যে তারা আরবদের বিপক্ষে প্রতিরোধ গড়ে তুলবে। খলিফা আলির শাসনকালে প্রাক্তন সেনাপতি আমর ইবনুল আসের অধীনে চলে যায়। মিশরের বিদ্রোহী সেনারা আলির নিযুক্ত মিশরের গভর্নর মুহাম্মদ ইবনে আবি বকরকে হত্যা করে।


title: রাশিদুন খিলাফত

text: মিশর থেকে বাইজেন্টাইনদের বিদায়ের পর গ্রেগরি দ্য পেট্রিসিয়ানের অধীনে আফ্রিকার রোমান অধিকৃত অঞ্চল স্বাধীনতা ঘোষণা করে। গ্রেগরির শাসন মিশর থেকে মরক্কো পর্যন্ত বিস্তৃত ছিল। আবদুল্লাহ ইবনে সাদ পশ্চিমে অভিযানকারী পাঠাতেন। এসকল অভিযানের ফলে মুসলিমরা প্রচুর পরিমাণে যুদ্ধলব্ধ সম্পদ অর্জন করে। এসকল অভিযানের সাফল্যের ফলে আবদুল্লাহ ইবনে সাদ উত্তর আফ্রিকা জয়ের জন্য নিয়মিত অভিযান পরিচালনা কথা অনুভব করেন।


title: রাশিদুন খিলাফত

text: মজলিস আল শুরাতে আলোচনার পর খলিফা উসমান অভিযানের অনুমতি দেন। ১০,০০০ সৈনিকের একটি বাহিনী সেনাসংখ্যা বৃদ্ধির জন্য পাঠানো হয়। সিরেনিকার বারকা নামক স্থানে রাশিদুন সেনাবাহিনী একত্রিত হয়। এখান থেকে তারা ত্রিপলি জয়ের জন্য পশ্চিমে অগ্রযাত্রা করে। ত্রিপলি থেকে তারা সুফেটুলা যাত্রা করে যা তখন রাজা গ্রেগরির রাজধানী ছিল। আবদুল্লাহ ইবনুল জুবায়েরের চমৎকার রণকৌশলের কারণে গ্রেগরি যুদ্ধে পরাজিত ও নিহত হন। যুদ্ধের পর উত্তর আফ্রিকার মানুষ শান্তির জন্য এগিয়ে আসে। তারা বার্ষিক কর প্রদানে সম্মত হয়। উত্তর আফ্রিকাকে একীভূত না করে মুসলিমরা একে অনুগত রাষ্ট্র হিসেবে ধরে রাখে। চুক্তি মোতাবেক কর সংগ্রহের পর মুসলিমরা বারকা থেকে ফিরে আসে। প্রথম ফিতনার পর মুসলিম সেনারা উত্তর আফ্রিকা থেকে মিশরে চলে আসে। ৬৬৪ খ্রিষ্টাব্দে উমাইয়া খিলাফত পুনরায় উত্তর আফ্রিকায় অভিযান চালায়।


title: রাশিদুন খিলাফত

text: উমর খিলাফতের সময় ৬৪২ খ্রিষ্টাব্দে নুবিয়া অঞ্চলে অভিযান পরিচালনা করা হয়। কিন্তু ডনগোলার প্রথম যুদ্ধের পর মাকুরিয়ানরা বিজয়ের পর অভিযান ব্যর্থ হয়। সেনারা সফলতা ছাড়া নুবিয়া থেকে ফিরে আসে। দশ বছর পর আবদুল্লাহ ইবনে সাদ নুবিয়ায় আরেকটি বাহিনী পাঠান। এই বাহিনী নুবিয়ার অনেক গভীরে চলে যায় এবং নুবিয়ার রাজধানী ডনগোলার উপর অবরোধ আরোপ করে। এবারও মাকুরিয়া বিজয়ী হয়। এরপর দুপক্ষের মধ্য চুক্তি হয়। চুক্তি মোতাবেক কোনো পক্ষ কারো উপর আক্রমণ করবে না। প্রত্যেক পক্ষ নিজেদের এলাকায় অন্যদের স্বাধীন চলাচলের ব্যাপারে একমত হয়। নুবিয়া বার্ষিক ৩৬০ জন দাস মিশরে পাঠাতে সম্মত হয়। বিপরীতে মিশর নুবিয়ায় শস্য, ঘোড়া ও বস্ত্র চাহিদামত নুবিয়ায় পাঠাবে।


title: রাশিদুন খিলাফত

text: উমরের খিলাফতের সময় সিরিয়ার গভর্নর মুয়াবিয়া ভূমধ্যসাগরের দ্বীপ জয় করার জন্য নৌবাহিনী গঠনের অনুমতি চান। কিন্তু সমুদ্রে সৈনিকদের মৃত্যুর সম্ভাবনার কথা ভেবে উমর তা ফিরিয়ে দেন। উসমানের শাসনামলে মুয়াবিয়া নৌবাহিনী গঠনের অনুমতি পান। ৬৫০ খ্রিষ্টাব্দে মুয়াবিয়ার নেতৃত্বে আরবরা সাইপ্রাসে প্রথম আক্রমণ করে। সংক্ষিপ্ত অবরোধের পর রাজধানী সালামিস-কনস্টানশিয়া জয় করা হয়। স্থানীয় শাসকরা চুক্তি স্বাক্ষর করে। অভিযানের সময় মুহাম্মদ (সা) এর একজন আত্মীয় উম্মে হারাম লারনাকা নামক স্থানে সল্ট লেকে খচ্চর থেকে পড়ে মারা যান। তাকে এখানে কবর দেয়া হয়। স্থানটি পরবর্তীতে স্থানীয় মুসলিম ও খ্রিষ্টানদের কাছে পবিত্র স্থান হিসেবে বিবেচিত হয়। অনেক পরে অটোমানরা এখানে মাজার নির্মাণ করে। চুক্তি ভঙ্গের একটি ঘটনার পর আরবরা পুনরায় ৬৫৪ খ্রিষ্টাব্দে ৫০০ জাহাজ সহযোগে সাইপ্রাস আক্রমণ করে। মুসলিমরা সাইপ্রাস দখল করে নেয়। এবার ১২,০০০ সৈনিকের গেরিসন সাইপ্রাস থেকে যায় এবং দ্বীপটি মুসলিমদের প্রভাবে আসে। সাইপ্রাস ত্যাগ করার পর মুসলিম নৌবাহিনী ক্রিট ও এরপর রোডস যাত্রা করে ও স্বল্প প্রতিরোধের সম্মুখীন হয়ে এগুলোকে জয় করে নেয়। ৬৫২-৬৫৪ সময়কালে মুসলিমরা সিসিলি অভিযান চালায় ও দ্বীপের বড় অংশ দখল করে নেয়। উসমানের হত্যাকান্ডের পর বড় ধরনের কোনো অভিযান চালানো হয়নি ও মুসলিমরা সিসিলি থেকে পিছু হটে আসে। ৬৫৫ খ্রিষ্টাব্দে বাইজেন্টাইন সম্রাট দ্বিতীয় কন্সটান্স মুসলিমদের আক্রমণ করার জন্য ফিনিকে আক্রমণ করেন কিন্তু এই তারা ব্যর্থ হয়। যুদ্ধে ৫০০ বাইজেন্টাইন জাহাজ ধ্বংস হয়। সম্রাট নিজে খুব কষ্টে মৃত্যুর হাত থেকে বেঁচে ফেরেন।


title: রাশিদুন খিলাফত

text: উমাইয়া খলিফা ওয়ালিদ ইবনে আবদুল মালিকের শাসনকালে তারিক বিন জিয়াদ ও মুসা ইবনে নুসাইর ৭১১-৭১৮ সময়কালে স্পেন বিজয় করেন। মুসলিম ইতিহাসবিদ মুহাম্মদ ইবনে জারির আল তাবারি বলেন, উসমানের খিলাফতের সময় ৬৫৩ খ্রিষ্টাব্দে মুসলিমরা সর্বপ্রথম স্পেন আক্রমণ করে। অন্যান্য মুসলিম ঐতিহাসিক যেমন ইবনে কাসির আল তাবারির মতকে সমর্থন করেন।


title: রাশিদুন খিলাফত

text: আল তাবারির মতে উত্তর আফ্রিকা আবদুল্লাহ ইবনে সাদ জয় করেন। তার দুজন সেনাপতি আবদুল্লাহ নাফিয়াহ ইবনে হুসাইন ও আবদুল্লাহ ইবনে নাফি ইবনে আবদুল কাইসকে স্পেনের উপকূল আক্রমণের জন্য দায়িত্ব দেয়া হয়।


title: রাশিদুন খিলাফত

text: খলিফা উসমানের শাসনের সময় স্পেন অভিযানের বিস্তারিত আল তাবারির বিবরণীতে পাওয়া যায় না। তবে আল তাবারির বিবৃতি স্বাধীন সূত্র দ্বারা সমর্থিত না।


title: রাশিদুন খিলাফত

text: অধিকৃত অঞ্চলের অমুসলিম একেশ্বরবাদী সম্প্রদায় যেমন ইহুদি, জরস্ট্রিয়ান, খ্রিষ্টানদের জিম্মি বা সুরক্ষিত নাগরিক বলা হত। ইসলাম গ্রহণকারীদের সাথে অন্যান্য মুসলিমদের মতই আচরণ করা হত এবং তারা সমান আইনি অধিকার ভোগ করত। অমুসলিমরা তাদের ধর্মীয় মতে আইনি সুবিধা ভোগ করত।


title: রাশিদুন খিলাফত

text: জিম্মিরা তাদের ধর্ম চর্চা ও সম্প্রদায় ভিত্তিক স্বশাসনের সুবিধা পেত। জিজিয়া কর ও মুসলিম শাসনকে মেনে নেয়ার বিনিময়ে তাদের ব্যক্তিগত ও সম্পদের নিরাপত্তা দেয়া হত। অন্যদিকে মুসলিমদের উপর জাকাত ও খারাজ প্রদানের নিয়ম ছিল। অক্ষম জিম্মিদের জিজিয়া দিতে হত না। কিছু ক্ষেত্রে তাদের রাষ্ট্র থেকে অর্থ সাহায্য দেয়া হত।


title: রাশিদুন খিলাফত

text: জিম্মিদের প্রতি খুলাফায়ে রাশেদীনরা বিশেষ ব্যবস্থা প্রদান করেছিলেন। ইসলামি সাম্রাজ্য তাদের সুরক্ষা দিয়েছিল এবং তারা লড়াই করতে বাধ্য ছিল না বরং মুসলিমরা তাদের প্রতিরক্ষা দিতে দায়বদ্ধ ছিল। কখনো কখনো যখন যথেষ্ট সংখ্যক যোগ্য মুসলিম পাওয়া যেত না তখন জিম্মি উপযুক্ত সরকারি পদ দেয়া হত। জিম্মিরা নিজেদের উপাসনালয় রক্ষণাবেক্ষণের অনুমতিপ্রাপ্ত হত।


title: রাশিদুন খিলাফত

text: দারুল ইসলামের প্রশাসনিক ভিত্তি মুহাম্মদ (সা) এর সময়ে স্থাপিত হয়। আবু বকর খলিফা নির্বাচিত হওয়ার পর প্রথম ভাষণে বলেন, "যদি আমি আল্লাহ ও তার রাসুলের আদেশের বাইরে কিছু আদেশ দিই তবে আমার আদেশ মানবে না।" একে খিলাফতের ভিত্তি হিসেবে ধরা হয়। খলিফা উমর বলেন, "হে মুসলিমরা, যখন আমি ভুল কিছু করি তখন আমাকে তোমাদের হাত দিতে সোজা করে রাখ।" এর জবাবে মুসলিমরা দাঁড়িয়ে বলে, "হে আমিরুল মুমিনিন, যদি আপনি আমাদের হাতের মাধ্যমে সঠিক না হন তবে আমরা আমাদের তলোয়ার ব্যবহার করব।" একথা শুনে খলিফা উমর বলেন, "আলহামদুলিল্লাহ (সকল প্রশংসা আল্লাহর জন্য) যে আমার এমন অনুসারী রয়েছে।" প্রশাসনিক ক্ষেত্রে উমর অন্য সবার চেয়ে দক্ষ ছিলেন। তার প্রশাসনিক দক্ষতার কারণে সাম্রাজ্যের অধিকাংশ প্রশাসনিক কাঠামো প্রতিষ্ঠিত হয়। আবু বকরের সময় সাম্রাজ্য স্পষ্টভাবে প্রদেশে বিভক্ত ছিল না। তবে এখানে অনেক প্রশাসনিক জেলা ছিল। উমরের খিলাফতের সময় সাম্রাজ্যকে বেশ কয়েকটি প্রদেশে ভাগ করা হয়। এগুলো হলঃ


title: রাশিদুন খিলাফত

text: নিজের উইলে উমর আদেশ দেন যেন তাঁর মৃত্যুর এক বছর পর্যন্ত কোনো প্রশাসনিক পরিবর্তন করা না হয়। তাই খলিফা উসমান এক বছরের জন্য পূর্বের মতই প্রশাসনিক কাঠামো বজায় রাখেন। পরবর্তী কালে এতে পরিবর্তন আনা হয়। তিনি মিশরকে এক প্রদেশে পরিবর্তন করেন এবং উত্তর আফ্রিকাকে নিয়ে নতুন প্রদেশ গঠন করেন। সিরিয়াও দুই প্রদেশের পরিবর্তে এক প্রদেশে পরিণত হয়।


title: রাশিদুন খিলাফত

text: উসমানের খিলাফতের সময় সাম্রাজ্য ১২টি প্রদেশে বিভক্ত ছিল। এগুলো হলঃ মদিনা, মক্কা, ইয়েমেন, কুফা, বসরা, জাজিরা, ফারস, আজারবাইজান, খোরাসান, সিরিয়া, মিশর এবং উত্তর আফ্রিকা।


title: রাশিদুন খিলাফত

text: আলির খিলাফতের সময় মুয়াবিয়ার শাসিত সিরিয়া ও আমর ইবনুল আস শাসিত মিশর ছাড়া বাকি দশটি প্রদেশে পূর্বের প্রশাসনিক কাঠামো বজায় রাখা হয়।


title: রাশিদুন খিলাফত

text: প্রদেশগুলো আরো জেলায় ভাগ করা হত। এগুলো একেকজন গভর্নর বা ওয়ালি দ্বারা শাসিত হত। প্রশাসনিক পর্যায়ের অন্যান্য কর্মকর্তারা হলেন”


title: রাশিদুন খিলাফত

text: অধিকাংশ প্রদেশে গভর্নর সেনাবাহিনীর কমান্ডার ইন চীফ হলেও কিছু প্রদেশে পৃথক সামরিক অফিসার থাকত।


title: রাশিদুন খিলাফত

text: খলিফা নিজে অফিসারদের নিয়োগ দিতেন। নিয়োগ লিখিতভাবে দেয়া হত। নিয়োগের সময় গভর্নরের দায়িত্ব কীভাবে নির্বাহ করতে হবে তা জানিয়ে দেয়া হত।


title: রাশিদুন খিলাফত

text: অফিসারদের প্রতি উমরের আদেশ ছিলঃ


title: রাশিদুন খিলাফত

text: আবু বকরের খিলাফতের সময় রাষ্ট্র অর্থনৈতিকভাবে দুর্বল ছিল। তবে উমরের সময় রাজস্ব এবং আয়ের অন্যান্য উৎস বৃদ্ধি পায়। উমর দুটি কর প্রবর্তন করেন। একটি উশর বা আমদানী শুল্ক। রাষ্ট্র অর্থনৈতিক সমৃদ্ধির পথে এগোচ্ছিল। ফলে উমর লোভলালসা ও দুর্নীতি থেকে কর্মকর্তাদেরকে দূরে রাখার জন্য তাদেরকে কঠোরভাবে শাসন করার নীতি অবলম্বন করেন। তাঁর শাসনকালে, প্রত্যেক কর্মকর্তার নিয়োগের সময় নিম্নোক্ত শপথ নিতে হতঃতিনি নিজে ব্যক্তিগতভাবে এ নীতিগুলো কঠোরভাবে মেনে চলতেন। উসমানের খিলাফতকালে রাষ্ট্র অর্থনৈতিকভাবে আরো শক্তিশালী হয়ে উঠে। নাগরিকদের জন্য বরাদ্দ ভাতা ২৫ শতাংশ বৃদ্ধি করা হয় এবং সাধারণ মানুষের অর্থনৈতিক অবস্থা অধিক স্থিতিশীল হয়ে উঠে। ফলে তাঁকে শপথের দ্বিতীয় ও তৃতীয় ধারা প্রত্যাহার করতে হয়। নিয়োগের সময় ব্যক্তির সম্পদের হিসাব লিপিবদ্ধ করে রাখা হত। কোনো কর্মকর্তার সম্পদের মধ্যে অস্বাভাবিক বৃদ্ধি লক্ষ্য করা গেলে তাকে অবিলম্বে জবাবদিহিতার জন্য ডাকা হত এবং বেআইনি সম্পদ বাজেয়াপ্ত করা হত। প্রধান কর্মকর্তাদের হজের সময় মক্কায় আসতে হত। এসময় লোকেরা তাদের ব্যাপারে যেকোনো অভিযোগ করতে পারত। দুর্নীতি হ্রাসের করার জন্য উমর রাষ্ট্রীয় ব্যক্তিদের উচ্চ বেতনের ব্যবস্থা করেন। প্রাদেশিক গভর্নররা যদি নিজস্ব অঞ্চলে সেনাবাহিনীর প্রধান হতেন তবে তাদের যুদ্ধলব্ধ সম্পদের পাশাপাশি বার্ষিক পাঁচ থেকে সাত হাজার দিরহাম করে পেতেন।


title: রাশিদুন খিলাফত

text: রাশিদুন খিলাফতের বেশিরভাগ প্রশাসনিক কাঠামো উমর কর্তৃক স্থাপিত হয়। বিচারবিভাগীয় প্রশাসনও তার মাধ্যমেই সূচিত হয় এবং মৌলিক কোনো পরিবর্তন ছাড়া অন্যান্য খলিফারা এক্ষেত্রে তাকে অনুসরণ করেন। পর্যাপ্ত ও দ্রুত বিচার নিশ্চিত করার জন্য কার্যকর একটি বিচারবিভাগীয় কাঠামো দাড় করানো হয়। ইসলামের মূলনীতি অনুসারে বিচার কাজ পরিচালনা করা হত।


title: রাশিদুন খিলাফত

text: বিচার কাজ পরিচালনার জন্য সকল প্রশাসনিক পযায়ে কাজি নিযুক্ত করা হত। ইসলামি জ্ঞানের ব্যাপারে দক্ষতার উপর কাজি নির্বাচন করা হত। কাজিরা যাতে ঘুষ গ্রহণ না করে সেজন্য তাদের উচ্চ বেতন দেয়া হত। উচ্চ সামাজিক মর্যাদা আছে এমন লোকদের নিয়োগ দেয়া হত যাতে করে ঘুষ গ্রহণের প্রবণতা না থাকে এবং অন্যের সামাজিক অবস্থান দ্বারা প্রভাবিত না হয়। কাজিরা বাণিজ্যে অংশ নিতে পারতেন না। পর্যাপ্ত সংখ্যক বিচারক নিয়োগ করা হত এবং কোনো জেলা কাজি ছাড়া ছিল না।


title: রাশিদুন খিলাফত

text: ফ্রেড ডোনার তার "দ্য আর্লি ইসলামিক কনকোয়েস্ট" (১৯৮১) বইয়ে উল্লেখ করেন যে খিলাফতের সময় আরব গোত্রের নেতা নির্বাচনের পদ্ধতি ছিল এমন, নেতার মৃত্যুর পর নিজেদের মধ্য থেকে নতুন নেতা নির্বাচন করা হত, তবে এখানে আলোচনার কোনো সুনির্দিষ্ট নিয়মনীতি বা আলোচনা সভা ছিল না। সাধারণত প্রার্থীরা মৃতের বংশ থেকেই হত তবে তার পুত্র হতে হবে এমন কথা ছিল না। অযোগ্য উত্তরাধিকারীর চাইতে দক্ষ ব্যক্তি অধিক উত্তমভাবে নেতৃত্ব দিতে পারবে। অধিকাংশ সুন্নি মতানুযায়ী রাষ্ট্রপ্রধান বা গভর্নর বংশধারা থেকে হতে হবে এমন ভিত্তি নেই বলে অধিক যোগ্য ব্যক্তিকে বংশধারা থেকে গুরুত্বপূর্ণ বিবেচনা করা হয়।


title: রাশিদুন খিলাফত

text: আবু বকর সমাজ কর্তৃক নির্বাচিত হয়েছিলেন এবং সুন্নিদের মতে এটি যথার্থ নিয়ম। সুন্নিদের মতে খলিফাকে নির্বাচন বা সম্প্রদায়ের সম্মতির ভিত্তিতে নির্বাচিত হতে হবে। রাশিদুন খিলাফতের পর খলিফার পদ উত্তরাধিকার সূত্রে বর্তাতে থাকে। সুন্নিদের মতে এটি খুলাফায়ে রাশেদীন যুগের সমাপ্তি।


title: রাশিদুন খিলাফত

text: আবু বকর আল বাকিলানি বলেন যে মুসলিমদের নেতাকে সংখ্যাগরিষ্ঠতার ভিত্তিতে আসতে হবে। আবু হানিফাও লিখেছেন যে নেতাকে সংখ্যাগরিষ্ঠতা থেকে আসতে হবে।


title: রাশিদুন খিলাফত

text: মুহাম্মদ (সা) এর মৃত্যুর পর সাকিফাহ নামক স্থানে একটি সভা শুরু হয়। এ সভায় আবু বকর মুসলিমদের কর্তৃক খলিফা নির্বাচিত হন। সুন্নি মুসলিমদের বিশ্বাস অনুযায়ী খলিফা হলেন ইসলামি আইনের অধীনে শাসন করার জন্য নিযুক্ত একজন অস্থায়ী রাজনৈতিক নেতা। আইনের ব্যাখ্যা দেয়ার ভার মুজতাহিদ বা সম্মিলিতভাবে অবিহিত ওলামা নামক আইনবিদদের উপর বর্তায়। প্রথম চারজন খলিফাকে রাশিদুন বলা হয়। এর অর্থ সঠিক পথের উপর পরিচালিত কারণ বিশ্বাস অনুযায়ী তারা কুরআন ও মুহাম্মদ (সা) এর সুন্নাহ বা দৃষ্টান্ত সর্বক্ষেত্রে সঠিকভাবে অনুসরণ করেছেন।


title: রাশিদুন খিলাফত

text: প্রথাগত সুন্নি ইসলামি আইনবিদদের মতে শুরা বা জনগণের পরামর্শ খিলাফতের কর্মকাণ্ডের অন্তর্গত। মজলিস আলশুরা খলিফাকে উপদেশ দেয়। কুরআনের নিম্নোক্ত আয়াত এর গুরুত্ব সম্পর্কে উল্লেখ করে:


title: রাশিদুন খিলাফত

text:
...যারা তাদের প্রভুর ডাকে সাড়া দেয় ও নামাজ প্রতিষ্ঠা করে ও যারা আলোচনার মাধ্যমে তাদের কাজ সম্পাদন করে। [তাদের আল্লাহ ভালোবাসেন](কুরআন ৪২:৩৮)
...আর কাজকর্মে তাদের সাথে পরামর্শ করো। আর তুমি কোনো সংকল্প গ্রহণ করলে আল্লাহর প্রতি নির্ভর করবে।(কুরআন ৩:১৫৯)


title: রাশিদুন খিলাফত

text: মজলিস নতুন খলিফা নির্বাচনের দায়িত্ব পালনকারী। আল মাওয়ারদি লিখেছেন যে মজলিসের সদস্যদের তিনটি শর্ত পূরণ করতে হবেঃ তাদের অবশ্যই ন্যায়পরায়ণ হতে হবে, তাদের অবশ্যই ভালো খলিফার সাথে খারাপের পার্থক্য করার জ্ঞান থাকতে হবে, এবং তাদের অবশ্যই উত্তম খলিফা নির্বাচন করার জ্ঞান ও বিচারের ক্ষমতা থাকতে হবে। তিনি আরো বলেন যখন জটিল পরিস্থিতিতে কোনো খিলাফত ও মজলিস থাকবে না জনগণকে নিজেদের মধ্য থেকে মজলিস সৃষ্টি করতে হবে, খলিফার জন্য প্রার্থীদের তালিকা তৈরী করতে হবে, এরপর মজলিস প্রার্থীদের মধ্য থেকে কাউকে নির্বাচন করবে।


title: রাশিদুন খিলাফত

text: সাইদ কুতুব ও তাকিউদ্দিন আল নাবহানি মজলিস আলশুরার ভূমিকার কিছু আধুনিক ব্যাখ্যা দেন। কুরআনের শুরা নামক সূরার ব্যাখ্যায় কুতুব বলেন যে শাসককে কমপক্ষে কিছু সংখ্যক (সাধারণ অভিজাত) শাসিতের সাথে পরামর্শ করতে হবে। তাকিউদ্দিন আল নাবহানি লিখেছেন যে শুরা গুরুত্বপূর্ণ এবং এটি ইসলামি খিলাফতের শাসনতান্ত্রিক কাঠামো তবে স্তম্ভ নয়। অমুসলিমরা মজলিসে দায়িত্বপালন করতে পারবে তবে ভোট বা গুরুত্বপূর্ণ পদে দায়িত্ব পাবে না।


title: রাশিদুন খিলাফত

text: কখন শাসকের অবাধ্যতা, অভিশংসন বা ক্ষমতাচ্যুত করা যাবে তা নিয়ে সুন্নি ইসলামি আইনবিদরা আলোচনা করেছেন। সাধারণত যখন শাসক ইসলামে জনসাধারণের প্রতি তার উপর অর্পিত দায়িত্ব পালন করবে না তখন এসব পদক্ষেপ নেয়া যায়।


title: রাশিদুন খিলাফত

text: আল মাওয়ারদি বলেন যে শাসকরা যদি ইসলামে নির্দেশিত তার দায়িত্ব পালন করে তবে জনগণকে অবশ্যই তাদের আনুগত্য স্বীকার করতে হবে, কিন্তু যদি শাসকরা যদি অন্যায়কারী বা অকার্যকর হয় তবে তাদের অবশ্যই মজলিস আলশুরা কর্তৃক অভিশংসন করতে হবে। একইভাবে আল বাগদাদির মতে যদি শাসকরা ন্যায়বিচার সমুন্নত না রাখে, তবে মজলিসের মাধ্যমে উম্মাহ তাদের সতর্ক করবে এবং যদি তারা তা পালন না করে তবে খলিফাকে অভিশংসন করা যাবে। আল জুয়ায়নি বলেন যে উম্মাহর লক্ষ্য হল ইসলাম, তাই যে শাসক এ লক্ষ্য থেকে বিচ্যুত হবে তাকে অবশ্যই অভিশংসনের আওতায় আসতে হবে। আল গাজালির মতে খলিফা কর্তৃক নির্যাতন তাকে অভিশংসনের জন্য যথেষ্ট। শুধু অভিশংসনের উপর নির্ভর না করে ইবনে হাজার আসকালানি শাসকের ইসলামি আইন অনুযায়ী কাজ না করার কারণে জনগণের বিদ্রোহকে সমর্থন করেন। তার মতে এধরনের পরিস্থিতি এড়িয়ে যাওয়া হারাম এবং যারা খিলাফতের ভেতরে বিদ্রোহ করতে পারবে না তাদের বাইরে থেকে সংগ্রাম চালাতে হবে। আসকালানি কুরআনের দুটি আয়াত এ উদ্দেশ্যে উল্লেখ করেন:


title: রাশিদুন খিলাফত

text: ...এবং তারা (কিয়ামতের দিন পাপিরা) বলবে, "হে আমাদের প্রভু! আমরা আমাদের নেতা ও প্রধানদের আনুগত্য করেছিলাম, এবং তারা আমাদের সঠিক পথ থেকে বিচ্যুত করেছিল। হে আমাদের প্রভু! তাদেরকে আমাদের চেয়ে দ্বিগুণ শাস্তি দিন এবং ভয়াবহ অভিশাপ দিন..." (কুরআন ৩৩:৬৭)


title: রাশিদুন খিলাফত

text: ইসলামি আইনবিদদের মতে যখন শাসক সফল অভিশংসন দ্বারা সরে যেতে চাইবে না তখন সে দুর্নীতিপূর্ণ সেনাবাহিনীর সমর্থনে একনায়কে পরিণত হয়, যদি সংখ্যাগরিষ্ঠরা মত প্রকাশ করে তবে তার বিরুদ্ধে বিদ্রোহ পরিচালনার সুযোগ তাদের সামনে রয়েছে।


title: রাশিদুন খিলাফত

text: নিম্নোক্ত হাদিসটি আত্মীয়তা ও দায়িত্ববোধের ব্যাপারে আইনের শাসনের নীতি প্রতিষ্ঠিত করে


title: রাশিদুন খিলাফত

text: অধিকাংশ ইসলামি আইনবিদ বেশ কিছু শর্তারোপ করেন, যেমন, দারিদ্রতার কারণে চুরি করা ব্যক্তিকে শাস্তি দেয়া যাবে না, এধরনের আইন বাস্তবায়ন করার আগে এ ধরনের পরিস্থিতিতে পৌছা কষ্টসাধ্য হয়ে যায়। রাশিদুন খিলাফতের একটি দুর্ভিক্ষ সংঘটনকালে দুর্ভিক্ষ শেষ না হওয়া পর্যন্ত মৃত্যুদন্ড স্থগিত করা হয়েছিল।


title: রাশিদুন খিলাফত

text: ইসলামি আইনবিদরা পরবর্তীতে আইনের শাসনের ধারণা তৈরি করেন, সকল শ্রেণীর প্রতি একই আইনের বাস্তবায়ন যেখানে কেউ আইনের ঊর্ধ্বে থাকবে না এবং যেখানে উচ্চপদধারী ব্যক্তি ও সাধারণ নাগরিক সবাই একই আইন মানতে বাধ্য থাকবে। একজন কাজি বা বিচারকও ধর্ম, লিঙ্গ, বর্ণ, আত্মীয়তা বা পক্ষপাত করতে অনুমতিপ্রাপ্ত ছিলেন না। এমন ঘটনার নজির আছে যেখানে খলিফাকে বিচারকের সামনে এসে তার সিদ্ধান্ত মানতে হয়েছে।